10 ਖਿਡਾਰੀ ਬਾਕੀ
ਪਿਛਲੇ ਰਾਊਂਡ 'ਚ ਇੱਕ ਲੱਖ ਡਾਲਰ ਤੋਂ ਵੱਧ ਦੀ ਰਿਸ਼ਵਤ ਦਿੱਤੀ ਚੁੱਕੀ ਹੈ,
ਤੇ ਟੌਪ ਛੇ ਵਿਚ ਹੁਣ ਸਿਰਫ਼ ਇੱਕ ਹੀ ਜਗ੍ਹਾ ਬਚੀ ਹੈ।
ਤੇ ਹੁਣ ਮਾਮਲਾ ਇਸ ਮੋੜ ਤੇ ਆ ਪਹੁੰਚਿਆ ਹੈ।
-ਚਾਰ ਜਣੇ ਹੁਣ ਤੱਕ ਵੋਟ ਪਾ ਚੁੱਕੇ ਨੇ। -ਹਾਂ।
ਤੇ ਚਾਰੇ ਵੋਟਾਂ ਵੱਖ-ਵੱਖ ਜਣਿਆਂ ਨੂੰ ਗਈਆਂ ਨੇ।
ਨਿਕ ਜਿਸ ਨੂੰ ਵੋਟ ਪਾਏਗਾ, ਓਹੀ ਅੱਗੇ ਵਧੇਗਾ।
ਸ਼ੌਨ ਕਲਿਤਜ਼ਨਰ ਤੇ ਮੈਕ ਹਾਪਕਿਨਜ਼ ਦੀ ਪੇਸ਼ਕਸ਼
ਨਿਕ, ਤੇਰਾ ਵੋਟ ਆਖ਼ਰੀ ਹੈ।
ਵੋਟ ਪਾਉਣ ਤੋਂ ਪਹਿਲਾਂ, ਮੈਨੂੰ ਇਹ ਦੱਸ ਤੇਰੇ ਦਿਮਾਗ 'ਚ ਕੀ ਚੱਲ ਰਿਹਾ ਹੈ।
ਮੈਂ ਕੋਸ਼ਿਸ਼ ਕੀਤੀ ਕਿ ਪੂਰੀ ਗੇਮ ਸਾਫ਼ ਦਿਲੀ ਤੇ
-ਇਮਾਨਦਾਰੀ ਨਾਲ ਖੇਡਾਂ। -ਹਾਂ।
ਮੈਂ ਕਈ ਵਾਰ ਇਹੋ ਜਿਹੇ ਹਾਲਾਤਾਂ ਵਿੱਚ ਰਿਹਾ ਜਿੱਥੇ ਮੇਰੇ ਸਾਹਮਣੇ ਪੈਸਾ ਰੱਖਿਆ ਗਿਆ।
ਮੈਂਨੂੰ 30 ਹਜ਼ਾਰ ਡਾਲਰ ਦੇਣੇ ਵੀ ਮੰਨਜੂਰ ਨੇ।
-ਮੈਂ 30 ਲਵਾਂਗਾ। -ਠੀਕ ਹੈ।
ਮੈਂ ਇਹ ਗੇਮ ਪੈਸਾ ਕਮਾਉਣ ਲਈ ਖੇਡੀ,
-ਜਦੋਂ ਮੌਕਾ ਮਿਲਿਆ,ਮੈਂ ਆਪਣੀ ਜੇਬ ਭਰ ਲਈ। -ਹਾਂ।
ਯਾਦ ਰੱਖੋ, ਟਾਈਮਰ ਖ਼ਤਮ ਹੋਣ ਤੋਂ ਠੀਕ
ਪਹਿਲਾਂ ਮੋਨਿਕਾ ਨੇ ਨਿਕ ਨੂੰ ਰਿਸ਼ਵਤ ਦਿੱਤੀ ਸੀ, ਤਾਂ ਕਿ ਉਹਦੀ ਵੋਟ ਪੱਕੀ ਹੋ ਸਕੇ।
ਕੀ ਨਿਕ ਸੱਚਮੁੱਚ ਆਪਣਾ ਵਾਅਦਾ ਨਿਭਾਏਗਾ?
ਇਸ ਦੇ ਬਾਵਜੂਦ ਵੀ, ਮੈਂ ਇੱਥੇ ਹਰ ਇੱਕ ਦੀ ਪਰਵਾਹ ਕਰਦਾ ਹਾਂ।
ਪਰ ਮੈਂ ਫ਼ੈਸਲਾ ਲੈ ਲਿਆ ਹੈ।
-ਮਤਲਬ ਤੂੰ ਫੈਸਲਾ ਕਰ ਲਿਆ? -ਹਾਂ।
ਤੇ ਤੇਰਾ ਇਹ ਫੈਸਲਾ ਤੈਅ ਕਰੇਗਾ ਕਿ ਕੌਣ ਅਗਾਂਹ ਵਧੇਗਾ।
ਮੋਨਿਕਾ ਨੂੰ ਵੋਟ ਦੇ,
ਉਹ ਇਸਦੀ ਹੱਕਦਾਰ ਹੈ। ਸਾਰੇ ਜਾਣਦੇ ਨੇ ਉਹ ਇਸਦੀ ਹੱਕਦਾਰ ਹੈ ਯਾਰ।
ਇਹ ਮੇਰਾ ਅੰਦਾਜ਼ਾ ਹੋ ਸਕਦਾ ਹੈ, ਪਰ ਮੈਨੂੰ ਲੱਗਦਾ ਹੈ ਕਿ ਮੇਰੇ
-ਅੱਗੇ ਜਾਣ ਦੇ ਚਾਂਸ ਬੁਰੇ ਨਹੀਂ ਹਨ। -ਸਮਾਂ ਆ ਗਿਆ ਦੋਸਤ।
ਤੂੰ ਕਿਸ ਨੂੰ ਵੋਟ ਪਾ ਰਿਹਾ ਹੈਂ? ਕੌਣ ਹੋਵੇਗਾ ਜਿਹਨੂੰ ਟੌਪ ਛੇ ਵਿੱਚ ਆਖਿਰੀ ਥਾਂ
ਤੇ ਪੰਜ ਮਿਲੀਅਨ ਵਾਲੀ ਆਖਰੀ ਗੇਮ ਖੇਡਣ ਦਾ ਮੌਕਾ ਮਿਲੇਗਾ?
ਪਲੀਜ਼, ਨਿਕ। ਪਲੀਜ਼।
ਉਹ ਬੰਦਾ ਜਿਹਨੂੰ ਮੈਂ ਵੋਟ ਦੇ ਕੇ ਅੱਗੇ ਭੇਜ ਰਿਹਾ ਹਾਂ, ਉਹ ਹੈ…
ਠੀਕ ਹੈ। ਤੇਰੇ ਵੋਟ ਲਈ ਧੰਨਵਾਦ।
ਨਤੀਜਾ ਟਾਈ ਨਹੀਂ ਹੋਇਆ। ਇਸ ਰਾਊਂਡ ਦਾ ਸਿਰਫ ਇੱਕ ਹੀ ਜੇਤੂ ਹੈ।
ਆਖਰੀ ਰਾਊਂਡ ਦਾ ਜੇਤੂ,
ਉਹ ਬੰਦਾ ਜੋ ਸੀਜ਼ਨ ਦੋ ਦੇ 'ਬੀਸਟ ਗੇਮਜ਼' ਦੇ
ਫਾਇਨਲ ਗੇਮ ਵਿਚ ਆਖ਼ਰੀ ਥਾਂ ਲਵੇਗਾ, ਉਹ ਹੈ…
ਬ੍ਰੈਟ।
ਮੁਬਾਰਕਾਂ। ਤੈਨੂੰ ਦੋ ਵੋਟਾਂ ਮਿਲੀਆਂ ਨੇ। ਤੇ ਬਾਕੀਆਂ ਨੂੰ ਇੱਕ-ਇੱਕ।
ਤੂੰ ਫ਼ਾਲਤੂ ਹੀ ਘਬਰਾਇਆ ਹੋਇਆ ਸੀ। ਤੂੰ ਜਿੱਤ ਗਿਆ।
ਸਿਰਫ਼ 97 ਹਜ਼ਾਰ ਡਾਲਰ ਹੀ ਰਿਸ਼ਵਤ ਦੇਣੀ ਪਈ।
ਮੈਨੂੰ ਫਖਰ ਹੈ, ਮੈਂ ਖੁਸ਼ ਹਾਂ।
ਬਹੁਤ ਖੁਸ਼ੀ ਹੋਈ ਵੀਰੇ। ਅੱਜ ਰਾਤ ਚੈਨ ਨਾਲ ਸੌਵੀਂ । ਧੰਨਵਾਦ।
ਮੈਂ ਕੋਸ਼ਿਸ਼ ਤਾਂ ਕੀਤੀ।
ਕੀ ਹੋਇਆ?
ਮੈਨੂੰ ਮਾਫ਼ ਕਰ ਦੇਵੀ।
ਨਿਕ, ਮੈਂ ਤੈਨੂੰ ਭਰਾ ਵਾਂਗ ਪਿਆਰ ਕਰਦਾ ਹਾਂ। ਹਰ ਚੀਜ਼ ਲਈ ਧੰਨਵਾਦ।
-ਇਸ ਪੈਸੇ ਲਈ ਤੈਨੂੰ ਮੁਬਾਰਕਾਂ। -ਲਵ ਯੂ ਵੀਰੇ।
ਮੋਨਿਕਾ, ਤੂੰ ਬਹੁਤ ਵਧੀਆ ਖਿਡਾਰੀ ਹੈਂ।
ਅਫਸੋਸ ਹੈ ਤੂੰ ਅਗਾਂਹ ਨਹੀਂ ਵਧ ਸਕੀ।
ਜੇ ਵਧ ਸਕਦੀ ਤਾਂ ਸ਼ਾਇਦ ਇਹ ਗੇਮ ਜਿੱਤ ਵੀ ਲੈਂਦੀ।
-ਤੂੰ ਮੇਰੇ ਲਈ ਵੋਟ ਨਹੀਂ ਕੀਤਾ? -ਨਹੀਂ।
ਤੂੰ ਨਹੀਂ ਕੀਤਾ?
ਇਹ ਮੇਰਾ ਪੈਸੇ ਵਾਲੇ ਪੂਲ ਦਾ ਬਦਲਾ ਸੀ।
ਆਹ। ਬ੍ਰੈਟ ਨੂੰ ਗੁੱਸਾ ਆਇਆ ਮੈਂ ਉਸਨੂੰ ਵੋਟ ਨਹੀਂ ਕੀਤਾ।
ਇਸ ਵਿਚ ਗੁੱਸੇ ਦੀ ਕੋਈ ਗੱਲ ਨਹੀਂ!
-30 ਹਜ਼ਾਰ ਲੈਕੇ ਵੀ ਉਸਨੇ ਵੋਟ ਨਹੀਂ ਪਾਇਆ? -ਨਹੀਂ।
-ਹਾਂ! -ਠੀਕ ਹੈ,
ਤੇ ਇਹ ਨੇ 'ਬੀਸਟ ਗੇਮਜ਼' ਸੀਜ਼ਨ ਦੋ ਦੇ ਔਫੀਸ਼ੀਅਲ ਟੌਪ ਛੇ ਖਿਡਾਰੀ!
ਹਾਰਨ ਵਾਲਿਆਂ ਸਾਹਮਣੇ ਸੈਲੀਬ੍ਰੇਟ ਕਰਨਾ ਔਖਾ ਲੱਗ ਰਿਹਾ ਹੈ?
ਬਹੁਤ ਹੀ ਔਖਾ।
-ਥੋੜ੍ਹਾ ਬਹੁਤ। -ਹਾਂ।
ਬਿਲਕੁਲ। ਠੀਕ ਹੈ, ਕੇਡੀ, ਤੂੰ ਐਲਿਮੀਨੇਟ ਹੋ ਗਈ ਹੈਂ।
ਜਿਮ, ਤੂੰ ਵੀ ਐਲਿਮੀਨੇਟ ਹੋ ਗਿਆ ਹੈਂ।
ਮੋਨਿਕਾ, ਤੂੰ ਵੀ ਐਲਿਮੀਨੇਟ ਹੋ ਗਈ ਹੈਂ।
ਨਿਕ ਵੀ ਐਲਿਮੀਨੇਟ ਹੋ ਗਿਆ ਹੈ।
ਤੇ ਫਾਇਨਲ ਗੇਮ 'ਚ ਜਾਣ ਤੋਂ ਪਹਿਲਾਂ
ਮੋਨਿਕਾ, ਛੇਤੀ ਛੇਤੀ ਮੇਰੇ ਕੋਲ ਆਓ!
-ਓਹ ਹੋ… -ਯਕੀਨ ਨਹੀਂ ਹੁੰਦਾ।
ਮੈਨੂੰ ਪਤਾ ਹੈ ਆਊਟ ਹੋਣ ਤੇ ਬੁਰਾ ਤਾਂ ਲੱਗਿਆ ਹੋਵੇਗਾ। ਪਰ ਬਾਹਰ ਜਾਣ ਤੋਂ ਪਹਿਲਾਂ,
ਕੀ ਕੁਝ ਹੈ ਜੋ ਤੁਸੀਂ ਟੌਪ ਛੇ ਅਤੇ
ਬਾਕੀ ਤਿੰਨਾਂ ਨੂੰ ਦੱਸਣਾ ਚਾਹੁੰਦੇ ਹੋ ਜਿਹੜੇ ਹੁਣੇ ਬਾਹਰ ਹੋਏ ਨੇ?
ਦੱਸ ਦੇ, ਦੱਸ ਦੇ ਯਾਰ।
-ਔਗਸਟ, ਤੈਨੂੰ ਕਿਸੇ ਗੱਲ ਤੇ ਹਾਸਾ ਆ ਰਿਹਾ ਹੈ? -ਨਹੀਂ।
ਮੈਂ ਉਹ ਸਿੱਕਾ ਪੰਜ ਲੱਖ ਡਾਲਰ 'ਚ ਵੇਚ ਦਿੱਤਾ।
ਯੈਸ।
ਤੂੰ ਸੱਚ ਕਿਉਂ ਨਹੀਂ ਦੱਸਿਆ?
ਮੋਨਿਕਾ ਦਾ ਪੈਸਾ ਲੈ ਕੇ ਆਓ!
ਇਸ ਸੀਜ਼ਨ 'ਚ ਹੁਣ ਤੱਕ ਸਭ ਤੋਂ ਵੱਧ ਪੈਸੇ ਜਿੱਤਣ ਵਾਲੀ ਮੋਨਿਕਾ ਤੀਜੀ ਹੈ।
-ਮੁਬਾਰਕਾਂ, ਮੋਨਿਕਾ। -ਕਮਾਲ ਦਾ ਖੇਡੀ।
ਪਰ ਨਿਕ ਤੇ ਭਰੋਸਾ ਨਹੀਂ ਕਰ ਸਕਦੇ।
ਉਸ ਰਾਤ ਜਿੰਨਾ ਪੈਸਾ ਮੈਂ ਲਿਆ ਸੱਚ ਦੱਸ ਦਿੱਤਾ ਪਰ ਤੂੰ ਨਹੀਂ ਦੱਸਿਆ!
ਤੇ ਇਸੇ ਕਰਕੇ ਤੂੰ ਹਾਰ ਗਈ!
ਹਾਂ। ਤੂੰ ਆਪਣੇ ਟੀਮਮੇਟਸ ਨੂੰ ਦੱਸਿਆ ਕਿ ਤੂੰ ਜ਼ੀਰੋ ਡਾਲਰ ਲਏ ਨੇ,
ਤਾਂ ਜੋ ਉਹ ਹੋਰ ਪੈਸੇ ਲੈ ਸਕਣ,
ਜੇ ਤੂੰ ਦੱਸ ਦਿੰਦੀ ਕਿ ਤੂੰ ਪੰਜ ਲੱਖ ਲਏ ਨੇ, ਤਾਂ ਅੱਜ ਇੱਥੇ ਹੁੰਦੀ।
ਖੈਰ, ਇਸਨੂੰ ਇੱਥੋਂ ਜਾਣ ਦਾ ਜ਼ਿਆਦਾ ਦੁੱਖ ਨਹੀਂ ਹੋਵੇਗਾ।
ਕਿਉਂਕਿ ਉਹ ਦਸ ਹਜ਼ਾਰ ਡਾਲਰ ਲੈ ਕੇ ਨਹੀਂ ਜਾ ਰਹੀ,
ਉਹ ਜਾ ਰਹੀ ਹੈ 5,10,000 ਡਾਲਰ ਲੈ ਕੇ ।
ਅਸਲ ਵਿੱਚ, ਚਾਰੇ ਦੇ ਚਾਰੇ ਜੋ ਐਲਿਮੀਨੇਟ ਹੋਏ ਨੇ,
ਹਰ ਕੋਈ ਲੱਖ ਡਾਲਰ ਨਾਲੋਂ ਵੱਧ ਲੈ ਕੇ ਘਰ ਜਾ ਰਿਹਾ ਹੈ।
ਟੌਪ ਦਸ ਤੱਕ ਪਹੁੰਚਣ ਦੀਆਂ ਸਭ ਨੂੰ ਬਹੁਤ ਮੁਬਾਰਕਾਂ।
ਬਦਕਿਸਮਤੀ ਨਾਲ, ਤੁਹਾਡਾ 'ਬੀਸਟ ਗੇਮਜ਼' ਦਾ ਸਫ਼ਰ ਇੱਥੇ ਹੀ ਖ਼ਤਮ ਹੁੰਦਾ ਹੈ,
ਤੇ ਹੁਣ ਸਮਾਂ ਆ ਗਿਆ ਹੈ ਤੁਹਾਡੇ ਦਿਲ ਤੋੜਨ ਦਾ।
'ਬੀਸਟ ਗੇਮਜ਼' ਦਾ ਹਿੱਸਾ ਬਨਣ ਲਈ ਮੈਂ ਬਹੁਤ ਸ਼ੁਕਰਗੁਜ਼ਾਰ ਕਿ
ਮੈਨੂੰ ਇੱਥੇ ਮੁਕਾਬਲਾ ਕਰਨ ਦਾ ਮੌਕਾ ਮਿਲਿਆ। ਇਸ ਨੇ ਮੇਰੀ ਜ਼ਿੰਦਗੀ ਬਦਲ ਦਿੱਤੀ।
ਮੈਂ ਸਿਰਫ਼ ਪੰਜ ਲੱਖ ਡਾਲਰ ਹੀ ਸਗੋਂ
ਜਿਮ ਨੂੰ ਵੀ ਨਾਲ ਲੈ ਕੇ ਜਾ ਰਹੀ ਹਾਂ।
ਮੈਂ ਬਾਹਰ ਜਾਕੇ ਇੱਕ ਨਵੀਂ ਜ਼ਿੰਦਗੀ ਸ਼ੁਰੂ ਕਰਨ ਲਈ ਬਹੁਤ ਉਤਾਵਲੀ ਹੋ ਰਹੀ ਹਾਂ।
ਤੇ ਉਮੀਦ ਹੈ ਬਾਹਰ ਸਾਡੀ ਕਿਸਮਤ ਇੱਥੋਂ ਜ਼ਿਆਦਾ ਸਾਥ ਦੇਵੇਗੀ।
ਝੂਠ ਨਹੀਂ ਬੋਲਾਂਗਾ, ਬੁਰਾ ਤਾਂ ਲੱਗਦਾ ਹੈ।
ਪੰਜ ਮਿਲੀਅਨ ਡਾਲਰ ਜਿੱਤਣ ਦਾ ਮੌਕਾ ਗੁਆਉਣਾ ਦਰਦ ਤਾਂ ਦਿੰਦਾ ਹੈ।
ਪਰ ਮੈਂ ਕੁਝ ਅਜਿਹਾ ਲੈ ਕੇ ਜਾ ਰਿਹਾ ਹਾਂ ਜੋ ਜਿੰਮੀ ਦੇ ਕਿਸੇ ਵੀ ਪੈਸੇ ਤੋਂ ਕਈ ਗੁਣਾ ਕੀਮਤੀ ਹੈ
ਤੇ ਉਹ ਹੈ ਇੱਕ ਲਵ ਸਟੋਰੀ ਜੋ ਦੁਨੀਆ 'ਚ ਕਿਸੇ ਦੇ ਕੋਲ ਨਹੀਂ।
ਇਸ ਲਈ ਅਲਵਿਦਾ ਨਹੀਂ, ਕਹੋ ਫਿਰ ਮਿਲਾਂਗੇ।
ਛੇ ਖਿਡਾਰੀ ਬਾਕੀ
ਇੱਕ ਜਿੱਤ ਜਾਵੇਗਾ
ਚਲੋ ਬਾਕੀ ਬਚੇ ਹੋਏ ਛੇ ਬੰਦੇ,
ਮੇਰੇ ਪਿੱਛੇ ਆਓ।
ਮੇਰੇ ਕੋਲ ਇੱਥੇ ਕੁਝ ਹੈ ਜੋ ਮੈਂ ਤੁਹਾਨੂੰ ਵਿਖਾਉਣਾ ਚਾਹੁੰਦਾ ਹਾਂ
ਦਰਵਾਜ਼ਾ ਖੋਲੋ!
ਗ੍ਰੈਂਡ ਫਿਨਾਲੇ ਵਿੱਚ ਤੁਹਾਡਾ ਸਵਾਗਤ ਹੈ,
ਜਿੱਥੇ ਤੁਹਾਡੇ ਵਿਚੋਂ ਕੋਈ ਇੱਕ ਪੰਜ ਮਿਲੀਅਨ ਡਾਲਰ ਜਿੱਤਣ ਵਾਲਾ ਹੈ!
ਵਾਹ! ਕਿਆ ਨਜ਼ਾਰਾ ਹੈ ਯਾਰ, ਵੂ! ਯਕੀਨ ਨਹੀਂ ਹੁੰਦਾ!
-ਨਹੀਂ ਯਾਰ! -ਕੁਝ ਸਮਝ ਨਹੀਂ ਆ ਰਿਹਾ…
'ਬੀਸਟ ਗੇਮਜ਼', ਆਪਣੇ ਅਸਲੀ ਰੂਪ ਵਿੱਚ, ਇਸਦਾ ਵਜੂਦ ਇੱਕ ਸਿਮੂਲੇਸ਼ਨ ਹੈ।
ਇੱਕ ਵੱਖਰੀ ਦੁਨੀਆ, ਜਿਸ ਵਿੱਚ ਇਸ ਸਾਲ ਪਹਿਲੀ ਵਾਰ 100 ਮਜ਼ਬੂਤ ਤੇ 100 ਸਮਾਰਟ ਲੋਕ
ਦਾਖ਼ਲ ਹੋਏ। ਇਹ ਸਿਮੂਲੇਸ਼ਨ ਖਿਡਾਰੀਆਂ ਨੂੰ
ਉਹਨਾਂ ਹੱਦਾਂ ਤੋਂ ਵੀ ਅੱਗੇ ਲੈ ਗਿਆ,ਜਿੱਥੇ ਉਹ ਪਹਿਲਾਂ ਕਦੇ ਨਹੀਂ ਸਨ ਪਹੁੰਚੇ।
ਤੇ ਬਿਲਕੁਲ ਤੁਹਾਡੀ ਦੁਨੀਆ ਵਾਂਗ ਹੀ,
ਇਹ ਦੁਨੀਆ ਵੀ ਰੁੱਖੀ ਤੇ ਬੇਰਹਿਮ ਹੈ
ਜੋ ਤੁਹਾਡੇ ਫੈਸਲਿਆਂ ਦੇ ਇਖਤਿਆਰ ਹੈ।
ਇਨ੍ਹਾਂ ਖਿਡਾਰੀਆਂ ਦੀ ਕਿਸਮਤ ਹਮੇਸ਼ਾ ਇਹਨਾਂ ਦੇ ਆਪਣੇ ਹੱਥਾਂ ਵਿੱਚ ਸੀ।
ਕਈ ਵਾਰ ਦੂਜਿਆਂ ਨੇ ਇਨ੍ਹਾਂ ਨੂੰ ਸਹੀ ਮੱਤ ਦਿੱਤੀ ਪਰ ਕਈ ਵਾਰ ਇਸਤੇਮਾਲ ਵੀ ਕੀਤਾ।
ਭਾਵੇਂ ਇਹ ਜਾਣਦੇ ਨੇ ਜਾਂ ਨਹੀਂ
ਪਰ ਇਨ੍ਹਾਂ ਨੇ ਖੁਦ ਚੁਣਿਆ ਕਿ ਕਿਸ ਦੇ ਨਾਲ ਰਹਿਣਾ ਹੈ ਤੇ ਕਿਸ ਨੂੰ ਛੱਡਣਾ ਹੈ।
ਉਨ੍ਹਾਂ ਨੇ ਵੇਖ ਲਿਆ ਕਿ ਸਭ ਤੋਂ ਸਮਾਰਟ ਕੌਣ ਹੈ
ਤੇ ਲੜ ਕੇ ਸਾਬਤ ਕੀਤਾ ਕਿ ਸਭ ਤੋਂ ਤਾਕਤਵਰ ਕੌਣ ਹੈ।
ਤੇ ਬੇਸ਼ਕ ਜ਼ਰੂਰਤ ਪੈਣ 'ਤੇ, ਆਪਣੇ ਆਲੇ ਦੁਆਲੇ ਵਾਲਿਆਂ ਤੋਂ ਸੱਚ ਵੀ ਲੁਕੋਇਆ।
ਉਨ੍ਹਾਂ ਦੀ ਹਰ ਮੁਲਾਕਾਤ ਤੇ ਗੱਲਬਾਤ ਨੇ ਇਹ ਫਾਇਨਲ ਤੈਅ ਕੀਤਾ,
ਤੇ ਹੁਣ ਉਨ੍ਹਾਂ ਤੇ ਇਹੀ ਫੈਸਲੇ ਇੱਕ ਜੇਤੂ ਤੈਅ ਕਰਨਗੇ।
ਇਹ ਗੇਮ ਕੀ ਹੈ, ਇਹ ਦੱਸਣ ਤੋਂ ਪਹਿਲਾਂ
ਮੈਂ ਚਾਹੁੰਦਾ ਹਾਂ ਟਾਇਲਰ ਇਨ੍ਹਾਂ ਛੇ ਪਲੇਟਫਾਰਮਾਂ ਵਿੱਚੋਂ
ਕੋਈ ਇੱਕ ਚੁਣ ਕੇ ਉਸ 'ਤੇ ਖੜਾ ਹੋ ਜਾਵੇ।
ਉਹ ਟੌਪ ਛੇ 'ਚ ਪਹੁੰਚਣ ਵਾਲਾ ਪਹਿਲਾ ਖਿਡਾਰੀ ਸੀ, ਇਸ ਲਈ ਉਸਨੂੰ ਪਹਿਲੀ ਚੋਣ ਦਾ ਹੱਕ ਹੈ।
ਇਸ ਗੇਮ ਬਾਰੇ ਇੱਕ ਇਸ਼ਾਰਾ ਦੇ ਦਿੰਦਾ ਹਾਂ ਕਿ ਇਸ ਵਿਚ ਨਿਸ਼ਾਨੇਬਾਜ਼ੀ ਹੋ ਸਕਦੀ ਹੈ।
ਪਹਿਲਾਂ ਚੁਨਣ ਦਾ ਮੌਕਾ ਮਿਲਿਆ ਹੈ ਤਾਂ ਜ਼ਿਆਦਾ ਸੋਚਣ ਦੀ ਲੋੜ ਨਹੀਂ।
ਮੈਂ ਬਾਹਰੀ ਪਲੇਟਫਾਰਮਾਂ ਵਿੱਚੋਂ ਇੱਕ ਲਵਾਂਗਾ।
ਕਿਉਂਕਿ ਮੈਂ ਇਸ ਸਾਈਡ ਤੇ ਹਾਂ, ਤਾਂ ਇਹ ਵਾਲਾ ਹੀ ਠੀਕ ਹੈ।
ਹੁਣ ਵਾਪਿਸ ਨਹੀਂ ਮੁੜ ਸਕਦੇ, ਠੀਕ ਹੈ?
ਕਾਰਲ, ਇਸ ਕੋਲੋਂ ਇਸਦਾ ਦਿਲ ਲੈ ਲੈ।
-ਸੰਭਾਲ ਕੇ ਰੱਖੀਂ ਵੀਰੇ। -ਠੀਕ ਹੈ।
ਕਾਰਲ ਹੁਣ ਟਾਇਲਰ ਦਾ ਦਿਲ ਉਸਦੇ ਬਿਲਕੁਲ ਸਾਹਮਣੇ ਵਾਲੇ ਸਟੈਂਡ 'ਤੇ ਰੱਖਣ ਜਾ ਰਿਹਾ ਹੈ।
ਹਾਨਾ, ਤੂੰ ਅਗਲੀ ਸੀ ਜਿਸਨੂੰ ਪੌਡਜ਼ ਰਾਹੀਂ ਵੋਟ ਮਿਲੀ ਸੀ।
ਤੂੰ ਟਾਇਲਰ ਦੇ ਬਿਲਕੁਲ ਕੋਲ ਖੜੇ ਹੋਣਾ ਚਾਹੁੰਦੀ ਹੈ ਜਾਂ ਫਿਰ ਜ਼ਿਆਦਾ ਤੋਂ ਜ਼ਿਆਦਾ ਦੂਰ?
ਮੈਨੂੰ ਟਾਇਲਰ 'ਤੇ ਭਰੋਸਾ ਹੈ, ਪਰ ਕੋਨਾ ਮੇਰੇ ਲਈ ਘੱਟ ਡਰਾਉਣਾ ਹੈ।
-ਵਧੀਆ ਫੈਸਲਾ! -ਓ ਤੇਰੀ ਦੀ।
ਇਸਦਾ ਦਿਲ ਵੀ ਇਸਦੇ ਬਿਲਕੁਲ ਸਾਹਮਣੇ ਵਾਲੇ ਸਟੈਂਡ 'ਤੇ ਰੱਖ ਦਿੱਤਾ ਗਿਆ ਹੈ।
ਹੁਣ ਸਭ ਤੋਂ ਦਿਲਚਸਪ ਗੱਲ ਇਹ ਹੈ ਕਿ ਦੋਵੇਂ ਕਿਨਾਰੇ ਭਰ ਚੁੱਕੇ ਨੇ!
ਤੇ ਹੁਣ ਪੌਡ ਰਾਹੀਂ ਵੋਟ ਹੋ ਕੇ ਆਇਆ
ਤੀਜਾ ਬੰਦਾ ਜੈਕ। ਕੀ ਫੈਸਲਾ ਹੈ?
ਟਾਇਲਰ ਤੇ ਮੈਂ ਇਕੱਠੇ ਕਿਊਬਜ਼ ਤੋਂ ਬਾਹਰ ਆਏ ਸੀ।
ਬਹੁਤ ਕੁਝ ਇਕੱਠੇ ਝੱਲਿਆ ਹੈ। ਮੈਂ ਉਸਦੇ ਕੋਲ ਹੀ ਖੜ੍ਹਾ ਹੋਵਾਂਗਾ।
-ਮੈਂ ਤੇਰੇ ਨਾਲ ਹਾਂ। -ਫਿਕਰ ਨਾ ਕਰ
ਲੌਕ ਕੀਤਾ ਗਿਆ।
ਔਗਸਟ, ਤੇਰੇ ਲਈ ਫੈਸਲਾ ਹੁਣ ਥੋੜਾ ਔਖਾ ਹੋਣ ਵਾਲਾ ਹੈ।
ਬਿਲਕੁਲ। ਹਾਨਾ, ਤੂੰ ਕੀ ਸੋਚ ਰਹੀ ਹੈ?
ਪਤਾ ਨਹੀਂ ਕਿਉਂ ਪਰ ਮੈਨੂੰ ਲੱਗ ਰਿਹਾ ਹੈ ਕਿ ਕੋਰੀ ਮੇਰੇ ਕੋਲ ਹੋਵੇ।
ਮੈਂ ਸਮਝ ਗਿਆ ਹਾਨਾ।
ਮੈਂ ਤੇਰੇ ਕੋਲ ਆਇਆ ਤਾਂ ਨਿਸ਼ਾਨੇ ਤੇ ਤੂੰ ਨਹੀਂ ਹੋਵੇਂਗੀ।
ਸੁਣਕੇ ਚੰਗਾ ਲੱਗਿਆ।
-ਇੱਥੇ ਹੀ ਠੀਕ ਰਹੇਂਗਾ। -ਠੀਕ ਹੈ,
ਹੁਣ ਕੋਰੀ ਦੀ ਵਾਰੀ ਹੈ।
-ਮੈਂ ਤਾਂ ਹਾਨਾ ਦੇ ਕੋਲ ਹੀ ਜਾਵਾਂਗਾ। -ਠੀਕ ਹੈ,
ਤੇ ਆਖਰੀ ਪਲੇਟਫਾਰਮ ਤੇ ਬ੍ਰੈਟ ਔਫੀਸ਼ੀਅਲੀ ਲੌਕ ਹੋ ਗਿਆ ਹੈ।
ਹੁਣ ਸਮਾਂ ਆ ਗਿਆ ਹੈ ਇਸ ਗੇਮ ਦੇ ਨਿਯਮ ਦੱਸਣ ਦਾ।
ਇਹ ਗੇਮ ਦਰਅਸਲ ਬਹੁਤ ਹੀ ਆਸਾਨ ਹੈ।
ਤੁਸੀਂ ਵਾਰੀ-ਵਾਰੀ ਇੱਕ ਦੂਜੇ ਦੇ ਦਿਲਾਂ ਵੱਲ ਬਾਲ ਮਾਰੋਗੇ।
ਜੇ ਤੁਹਾਡਾ ਦਿਲ ਟੁੱਟ ਗਿਆ, ਤਾਂ ਤੁਸੀਂ ਪੰਜ ਮਿਲੀਅਨ ਡਾਲਰ ਗਵਾ ਬੈਠੋਗੇ,
ਤੇ ਥੱਲੇ ਡਿੱਗ ਜਾਓਗੇ, ਤੇ ਸੀਜ਼ਨ ਦੋ ਤੋਂ ਬਾਹਰ ਹੋ ਜਾਵੋਗੇ।
ਮਾਮਲਾ ਟੈਂਸ਼ਨ ਵਾਲਾ ਹੈ।
ਕਿਉਂਕਿ ਟਾਇਲਰ ਸਭ ਤੋਂ ਪਹਿਲਾਂ ਪੌਡਜ਼ ਤੋਂ ਬਾਹਰ ਆਇਆ ਸੀ, ਇਸ ਲਈ ਉਹ ਪਹਿਲਾਂ ਸ਼ਾਟ ਮਾਰੇਗਾ,
ਤੇ ਬਾਕੀ ਸਾਰੇ ਵੀ ਪੌਡਜ਼ 'ਚੋਂ ਜਿਸ ਕ੍ਰਮ ਵਿੱਚ ਬਾਹਰ ਆਏ ਸੀ, ਉਸੇ ਕ੍ਰਮ ਵਿੱਚ ਬਾਲ ਮਾਰਨਗੇ।
ਅਸੀਂ ਤਦ ਤੱਕ ਖੇਡਦੇ ਰਹਾਂਗੇ ਜਦ ਤੱਕ ਦੋ ਦਿਲ ਟੁੱਟ ਨਹੀਂ ਜਾਂਦੇ।
ਟਾਇਲਰ, ਜਦ ਤੂੰ ਤਿਆਰ ਹੋਵੇਂ, ਜਿਸ ਵੀ ਦਿਲ 'ਤੇ ਬਾਲ ਮਾਰਨਾ ਚਾਹੇਂ ਮਾਰ ਦੇ।
ਪਰ ਯਾਦ ਰੱਖ, ਤੇਰਾ ਫ਼ੈਸਲਾ ਉਹਨਾਂ ਨੂੰ ਐਲਿਮੀਨੇਟ ਕਰ ਸਕਦਾ ਹੈ,
ਤੇ ਪੰਜ ਮਿਲੀਅਨ ਡਾਲਰ ਉਹਨਾਂ ਤੋਂ ਖੋਹ ਸਕਦਾ ਹੈ, ਹੁਣ ਇਹ ਤੇਰੇ ਤੇ ਹੈ।
ਅਸੀਂ ਸਭ ਇੱਕ-ਦੂਜੇ ਦੇ ਨੇੜੇ ਹਾਂ। ਕਿਸੇ ਨਾਲ ਕੋਈ ਦੁਸ਼ਮਣੀ ਨਹੀਂ।
ਮੈਂ ਸੋਚ ਰਿਹਾ ਹਾਂ ਕਿ ਮੈਂ ਇਸ ਸਾਈਡ ਵੱਲ ਸ਼ਾਟ ਮਾਰਾਂਗਾ।
ਪਹਿਲਾ ਰਾਊਂਡ ਖੇਡ ਕੇ ਪਤਾ ਚੱਲ ਜਾਵੇਗਾ ਕਿ ਕੌਣ ਮੇਰੇ ਪਿੱਛੇ ਆ ਰਿਹਾ ਹੈ,
ਤੇ ਉਸ ਤੋਂ ਬਾਅਦ ਫੈਸਲਾ ਕਰਾਂਗਾ ਕਿ ਅਗਲਾ ਨਿਸ਼ਾਨਾ ਕੌਣ ਹੋਵੇਗਾ।
ਇਹ ਤਾਂ ਡਰਾਉਣਾ ਹੈ।
ਹਾਨਾ, ਤੂੰ ਬਾਹਰ ਹੋਣ ਤੋਂ ਸਿਰਫ ਦੋ ਇੰਚ ਦੂਰ ਸੀ।
ਕੀ ਤੂੰ ਪਲਟ ਵਾਰ ਕਰੇਗੀ?
ਹਾਨਾ, ਸੱਚ ਕਹਿ ਰਿਹਾ ਹਾਂ ਮੇਰਾ ਨਿਸ਼ਾਨਾ ਤੇਰੇ ਤੇ ਨਹੀਂ ਸੀ!
ਇੱਕ ਗੱਲ ਦੱਸਾਂ, ਇਹ ਸ਼ਾਇਦ ਤੁਹਾਨੂੰ ਗਲਤ ਲੱਗੇ,
ਪਰ ਮੈਂ ਇਸ ਵੇਲੇ ਪੀਸ ਚੁਣਾਂਗੀ।
ਸੱਚੀ? ਤੂੰ ਕਿਸੇ ਦੇ ਖਿਲਾਫ਼ ਨਹੀਂ ਜਾਵੇਂਗੀ?
ਹਾਨਾ ਨੇ ਆਪਣਾ ਸ਼ਾਟ ਖਰਾਬ ਕਰ ਦਿੱਤਾ ਹੈ।
ਤੇ ਹੁਣ ਵਾਰੀ ਹੈ ਜੈਕ ਦੀ।
ਮੈਨੂੰ ਲੱਗਦਾ ਹੈ ਮੇਰੇ ਲਈ ਵੀ ਇਸ ਵੇਲੇ ਇਹੀ ਠੀਕ ਰਹੇਗਾ!
ਕੀ ਤੁਸੀਂ ਕੁਝ ਨੋਟ ਕੀਤਾ?
ਦੋਵੇਂ ਸਮਾਰਟ ਖਿਡਾਰੀਆਂ ਨੇ ਬਾਲ ਥੱਲੇ ਸੁੱਟ ਦਿੱਤਾ,
ਕਿਸੇ ਨੂੰ ਟਾਰਗੇਟ ਹੀ ਨਹੀਂ ਕੀਤਾ।
-ਔਗਸਟ, ਤੂੰ ਕੀ ਸੋਚ ਰਿਹਾ ਹੈਂ? -ਮੇਰੇ ਨਿਸ਼ਾਨੇ ਤੇ ਟਾਇਲਰ ਹੀ ਹੈ।
ਲਗਾਤਾਰ ਤਿੰਨ ਖਿਡਾਰੀਆਂ ਨੇ ਆਪਣਾ ਸ਼ਾਟ ਬੇਕਾਰ ਕਰ ਦਿੱਤਾ।
ਪਰ ਯਾਦ ਰਹੇ ਅਸੀਂ ਤਦ ਤੱਕ ਖੇਡਦੇ ਰਹਾਂਗੇ ਜਦ ਤੱਕ ਦੋ ਜਣੇ ਬਾਹਰ ਨਹੀਂ ਹੋ ਜਾਂਦੇ।
-ਕੋਰੀ, ਕੀ ਸੋਚਿਆ ਹੈ? -ਮੈਂ ਤਾਂ ਵਿਚਕਾਰ ਨਿਸ਼ਾਨਾ ਲਾਵਾਂਗਾ।
ਜੈਕ, ਤੂੰ ਬੁਰਾ ਨਾ ਮੰਨੀਂ। ਦੋ ਲੋਕ ਤੇ ਬਾਹਰ ਕਰਨੇ ਹੀ ਨੇ।
ਠੀਕ ਹੈ, ਵਧੀਆ।
ਮੈਂ ਸਿਰਫ ਪ੍ਰੈਕਟਿਸ ਕਰਾਂਗਾ!
ਵਧੀਆ ਸ਼ਾਟ ਸੀ ਬ੍ਰੈਟ!
ਬਹੁਤ ਹੀ ਨੇੜੇ ਸੀ ਯਾਰ।
ਇਹ ਕਿੱਕ ਮਾਰਕੇ ਬਹੁਤ ਵਧੀਆ ਲੱਗਿਆ ਜਿਮ।
ਪਹਿਲਾ ਰਾਊਂਡ ਮੁੱਕ ਗਿਆ। ਆਓ ਦੁਬਾਰਾ
ਟਾਇਲਰ ਨਾਲ ਦੂਜਾ ਰਾਊਂਡ ਸ਼ੁਰੂ ਕਰੀਏ।
ਮੈਂ ਇਸ ਪਾਸੇ ਸ਼ਾਟ ਮਾਰਾਂਗਾ!
ਹਾਨਾ, ਜੇ ਤੂੰ ਸ਼ਾਟ ਬੇਕਾਰ ਕਰਦੀ ਰਹੀ ਤਾਂ ਕੋਈ ਨਾ ਕੋਈ ਤੈਨੂੰ ਬਾਹਰ ਕਰ ਦੇਵੇਗਾ।
ਕਿਉਂਕਿ ਜੈਕ ਪਹਿਲਾਂ ਹੀ ਇੱਕ ਸ਼ਾਟ ਝੱਲ ਚੁੱਕਿਆ ਹੈ ਮੈਂ ਜੈਕ ਵੱਲ ਹੀ ਜਾਵਾਂਗੀ।
ਮੈਨੂੰ ਲੱਗਿਆ ਸੀ ਹਾਨਾ ਹੋਰ ਕਿਸੇ ਦਾ ਨਾਮ ਲਵੇਗੀ।
-ਜੈਕ, ਹੁਣ ਨਿਸ਼ਾਨਾ ਤੇਰੇ ਤੇ ਹੈ! -ਬਿਲਕੁਲ ਕਈ ਵਾਰੀ!
ਇਸ ਵਾਰ ਵੀ ਤੂੰ ਆਪਣੀ ਸ਼ਾਟ ਬੇਕਾਰ ਕਰੇਂਗਾ ਜਾਂ ਫਿਰ…
ਜੋ ਬਾਕੀ ਲੋਕ ਕਰ ਰਹੇ ਨੇ ਲੱਗਦਾ ਹੈ ਮੈਨੂੰ ਵੀ ਉਹੀ ਕਰਨਾ ਪਵੇਗਾ,
ਮੈਂ ਬਿਨਾ ਕਿਸੇ ਨਿਸ਼ਾਨੇ ਦੇ ਇਸ ਪਾਸੇ ਮਾਰਾਂਗਾ!
ਠੀਕ ਹੈ, ਜੈਕ, ਅਸੀਂ ਸਮਝਦੇ ਹਾਂ।
ਚਲੋ, ਵੇਖੀਏ।
ਜੈਕ!
-ਮਾਫ਼ ਕਰੀਂ ਯਾਰ। -ਹੱਦ ਹੈ ਯਾਰ!
ਪੁੱਛਣ ਦੀ ਵੀ ਲੋੜ ਨਹੀਂ ਕਿ ਕੋਰੀ ਕਿੱਧਰ ਨਿਸ਼ਾਨਾ ਲਾ ਰਿਹਾ ਹੈ।
ਹੁਣ ਗੇਮ ਮਜ਼ੇਦਾਰ ਹੋ ਰਹੀ ਹੈ।
ਇਸ ਤੋਂ ਤਾਂ ਇੱਕ ਗੱਲ ਸਾਫ਼ ਹੋ ਰਹੀ ਹੈ ਕਿ ਇੱਕ ਸਾਈਡ ਦੂਜੀ ਸਾਈਡ ਦੇ ਖਿਲਾਫ਼ ਖੜ੍ਹੀ ਹੈ।
ਜੈਕ, ਮੈਂ ਤੇਰੇ ਦਿਲ ਵੱਲ ਮਾਰਾਂਗਾ।
ਲੱਗਦਾ ਹੈ ਸਾਰਿਆਂ ਦੀ ਸੂਈ ਜਿਵੇਂ ਜੈਕ ਤੇ ਹੀ ਅਟਕ ਗਈ ਹੋਵੇ।
ਮੈਂ ਤਾਂ ਕੋਰੀ ਦੇ ਦਿਲ ਵੱਲ ਮਾਰਾਂਗਾ।
ਕੋਰੀ ਜੇ ਉਹ ਤੇਰੇ ਵੱਲ ਨਿਸ਼ਾਨਾ ਲਾਏ, ਤੂੰ ਬਦਲਾ ਲਵੇਂਗਾ?
ਮੇਰਾ ਨਿਸ਼ਾਨਾ ਤਾਂ ਹਾਲੇ ਵੀ ਜੈਕ ਹੀ ਰਹੇਗਾ।
ਪਤਾ ਨਹੀਂ ਸਾਰੇ ਮੇਰੇ ਹੀ ਪਿੱਛੇ ਕਿਉਂ ਪਏ ਹੋਏ ਨੇ ?
ਮੈਨੂੰ ਨਹੀਂ ਲੱਗਦਾ ਤੂੰ ਜੈਕ ਵੱਲ ਸ਼ਾਟ ਮਾਰੇਂਗਾ।
ਬਿਲਕੁਲ ਨਹੀਂ, ਕਿਉਂਕਿ ਬਾਲ ਰੀਬਾਉਂਡ ਹੋਕੇ ਮੇਰਾ ਦਿਲ ਵੀ ਤੋੜ ਸਕਦੀ ਹੈ।
ਅਸੀਂ ਦੋਸਤ ਹਾਂ ਤਾਂ ਇਹੀ ਉਮੀਦ ਹੈ। ਹਾਂ ਉਹ ਤੇ ਹੈ!
ਹਾਂ ਇਹ ਵੀ ਸਹੀ ਹੈ।
ਲੱਗਦਾ ਹੈ ਨਿਸ਼ਾਨਾ ਮੈਂ ਹੀ ਹਾਂ।
ਠੀਕ ਹੈ ਮੈਂ ਵੀ ਜੈਕ ਵੱਲ ਮਾਰਕੇ ਵੇਖਦੀ ਹਾਂ।
-ਚਲੋ ਜੈਕ ਨੂੰ ਹੀ ਨਿਸ਼ਾਨਾ ਬਣਾਉਂਦੇ ਹਾਂ। -ਆਹ!
-ਜੈਕ, ਤੇਰੇ ਨਾਲ ਕੋਈ ਦੁਸ਼ਮਣੀ ਨਹੀਂ ਯਾਰ। -ਕਹਿਣਾ ਆਸਾਨ ਹੈ ਕਿ ਦੁਸ਼ਮਣੀ ਨਹੀਂ,
ਪਰ ਜਦੋ ਸਾਰਿਆਂ ਦਾ ਨਿਸ਼ਾਨਾ ਤੁਹਾਡੇ ਤੇ ਹੋਵੇ ਬੁਰਾ ਤਾਂ ਲੱਗਦਾ ਹੈ।
ਜੇ ਤੂੰ ਉਨ੍ਹਾਂ ਨੂੰ ਬਾਹਰ ਕਰ ਦੇਵੇਂ, ਤਾਂ ਉਹ ਤੈਨੂੰ ਨਿਸ਼ਾਨਾ ਨਹੀਂ ਬਣਾ ਸਕਦੇ।
ਉਸਨੇ ਦਿਲ ਤਾਂ ਨਹੀਂ ਤੋੜਿਆ ਪਰ ਸਾਡਾ ਇੱਕ ਕੈਮਰਾ ਜ਼ਰੂਰ ਤੋੜ ਦਿੱਤਾ ਹੈ।
ਹਾਨਾ, ਤੂੰ ਮੇਰੇ ਨਾਲ ਹੈਂ ਜਾਂ ਮੇਰੇ ਖਿਲਾਫ਼?
ਮੈਂ ਤੇਰੇ ਖਿਲਾਫ਼ ਹਾਂ, ਔਗਸਟ।
-ਕਿਵੇਂ ਲੱਗ ਰਿਹਾ ਹੈ, ਜੈਕ? -ਵਧੀਆ ਤਾਂ ਨਹੀਂ।
ਇੱਕ ਕਿੱਕ'ਚ ਹੀ ਪੰਜ ਮਿਲੀਅਨ ਡਾਲਰ ਗਵਾ ਬੈਠਾ ਹਾਂ।
ਇਹ ਦਰਦ ਸੋਚ ਤੋਂ ਵੀ ਵੱਧ ਹੈ।
ਤੁਸੀਂ ਇਸ ਗੇਮ ਨੂੰ ਜਿੱਤਣ ਲਈ ਬਹੁਤ ਕੁੱਝ ਕਰਦੇ ਹੋ,
41 ਦਿਨ ਪੂਰੀ ਮਿਹਨਤ ਲਾਉਂਦੇ ਹੋ,
ਫਿਰ ਕਿਸੇ ਦੀ ਇੱਕ ਬਾਲ ਤੁਹਾਡੇ ਦਿਲ ਤੇ ਲੱਗਣ ਨਾਲ ਹਾਰ ਜਾਣਾ,
ਇਹ ਦੁਨੀਆ ਦਾ ਸਭ ਤੋਂ ਬੁਰਾ ਅਹਿਸਾਸ ਹੈ…
ਜੈਕ, ਤੇਰੇ ਨਾਲ ਕੋਈ ਦੁਸ਼ਮਣੀ ਨਹੀਂ ਸੀ ਯਾਰ ਮੈਂ ਸੱਚ ਕਹਿ ਰਿਹਾ ਹਾਂ।
ਤੂੰ ਕਿੰਨਾ ਵੀ ਕਹਿ ਲਵੇਂ ਦੁਸ਼ਮਣੀ ਨਹੀਂ ਸੀ, ਪਰ ਜਦ ਸ਼ਾਟ ਸਿੱਧਾ ਦਿਲ 'ਚ ਲੱਗੇ ਤਾਂ…
ਵਿਚਕਾਰ ਕਿਸੇ ਹੋਰ ਦੇ ਦਿਲ ਨਾਲ ਵੀ ਟਕਰਾ ਸਕਦਾ ਸੀ,
-ਤੇ ਮੈਂ ਫਿਰ ਵੀ ਇਸੇ ਸਾਇਡ ਤੇ ਸ਼ਾਟ ਮਾਰਦਾ। -ਪਰ ਮੈਂ ਤੇ ਬਾਹਰ ਹੋ ਗਿਆ ਨਾ।
ਜੈਕ, ਮੈਨੂੰ ਸੱਚੀ ਬਹੁਤ ਅਫ਼ਸੋਸ ਹੈ, ਯਾਰ।
ਸੱਚੀਂ ਬਹੁਤ।
ਕੋਰੀ, ਕਿਉਂਕਿ ਤੂੰ ਉਸਦਾ ਦਿਲ ਤੋੜਿਆ ਹੈ, ਹੁਣ ਤੈਨੂੰ ਹੀ ਕਹਿਣਾ ਪਵੇਗਾ "ਡ੍ਰੌਪ ਹਿਮ"।
ਰੋਣ ਦੀ ਲੋੜ ਨਹੀਂ ਹੈ ਦੋਸਤ, ਜਦੋਂ ਬੋਲੀ ਤਾਂ ਪੂਰੇ ਜੋਸ਼ ਨਾਲ ਬੋਲੀ।
-ਡ੍ਰੌਪ ਹਿਮ। -ਹਿੱਟ ਮੀ!
ਤੁਸੀਂ ਗੇਮ ਜਾਰੀ ਰੱਖੋ ਯਾਰ। ਮੈਥੋਂ ਨਹੀਂ ਹੋਣਾ।
ਮੈਂ ਹੋਰ ਕਿਸੇ ਨੂੰ ਬਾਹਰ ਨਹੀਂ ਕਰ ਸਕਦਾ।
ਇਸਦੇ ਨਾਲ ਹੀ ਹੁਣ ਪੰਜ ਖਿਡਾਰੀ ਬੱਚਦੇ ਨੇ।
ਇਨ੍ਹਾਂ ਵਿਚੋਂ ਇੱਕ ਉਹ ਹੈ ਜੋ ਉਹ ਪੰਜ ਮਿਲੀਅਨ ਡਾਲਰ ਜਿੱਤੇਗਾ।
5,000,000 ਡਾਲਰ
ਹਾਲੇ ਵੀ ਇੱਕ ਹੋਰ ਖਿਡਾਰੀ ਬਾਹਰ ਕਰਨਾ ਬਾਕੀ ਹੈ।
ਚਲੋ ਹਾਨਾ ਨੂੰ ਬਾਹਰ ਕਰੀਏ।
ਹਾਂ। ਕੋਰੀ ਨੂੰ ਬੋਲ ਉਹ ਉਸਤੇ ਹੀ ਸ਼ਾਟ ਲਾਵੇ।
ਇਹ ਸਾਡੇ ਸਭ ਲਈ ਵਧੀਆ ਹੈ।
ਬ੍ਰੈਟ, ਜਦ ਤੂੰ ਤਿਆਰ ਹੋਵੇਂ, ਸ਼ਾਟ ਮਾਰ।
ਹਾਨਾ, ਮੈਨੂੰ ਦੁਸ਼ਮਣੀ ਨਹੀਂ ਚਾਹੀਦੀ ਟਾਇਲਰ, ਔਗਸਟ ਜਾਂ ਕੋਰੀ ਨਾਲ।
ਇਸ ਵਾਰੀ ਮੇਰੇ ਨਿਸ਼ਾਨੇ ਤੇ ਤੂੰ ਹੀ ਹੋਵੇਂਗੀ।
ਅਸਲੀਅਤ ਸਾਹਮਣੇ ਆ ਗਈ।
ਉਸਨੇ ਕਿਹਾ ਸੀ ਹਾਨਾ ਵੱਲ ਨਿਸ਼ਾਨਾ ਲਾ ਰਿਹਾ ਹੈ,
ਪਰ ਬਾਲ ਤਾਂ ਤਕਰੀਬਨ ਕੋਰੀ ਵੱਲ ਚਲੀ ਗਈ!
-ਸੌਰੀ, ਇਹ ਤੇਰੇ ਲਈ ਨਹੀਂ ਸੀ। -ਮੈਨੂੰ ਪਤਾ ਹੈ,
-ਪਤਾ ਹੈ ਤੂੰ ਮੇਰੇ ਵੱਲ ਨਹੀਂ ਮਾਰਿਆ। -ਠੀਕ ਹੈ, ਟਾਇਲਰ ਨੂੰ ਬਾਲ ਦਿਉ।
ਤੁਹਾਡੇ ਚੋਂ ਕੌਣ ਹੈ ਜੋ ਮੈਨੂੰ ਬਾਹਰ ਕੱਢਣਾ ਚਾਹੁੰਦਾ ਹੈ?
ਤੈਨੂੰ ਪਤਾ ਹੈ ਮੈਂ ਤੇਰੇ ਖਿਲਾਫ਼ ਨਹੀਂ ਜਾ ਰਿਹਾ ਟਾਇਲਰ।
-ਹਾਂ। -ਤੂੰ ਜਾਵੇਂਗਾ?
-ਤੂੰ ਹੀ ਮੇਰਾ ਨਿਸ਼ਾਨਾ ਹੈਂ। -ਠੀਕ ਹੈ, ਯਾਰ…
ਨਹੀਂ, ਟਾਇਲਰ, ਮੈਂ ਮਜ਼ਾਕ ਕਰ ਰਿਹਾ ਹਾਂ! ਹਾਂ ਟਾਇਲਰ,
ਮੈਂ ਤੇਰੇ ਵਿਰੁੱਧ ਨਹੀਂ ਜਾ ਰਿਹਾ।
-ਤੈਨੂੰ ਮੇਰਾ ਪਲਾਨ ਪਤਾ ਹੈ। -ਹਾਨਾ ਤੂੰ ਉਸਤੇ ਨਿਸ਼ਾਨਾ ਲਾਵੇਂਗੀ?
ਭਾਵੇਂ ਮੈਨੂੰ ਲੱਗਦਾ ਹੈ ਮੈਂ ਖਤਰੇ 'ਚ ਹਾਂ
ਮੈਂ ਟਾਇਲਰ ਦੇ ਵਿਰੁੱਧ ਨਹੀਂ ਜਾਵਾਂਗੀ।
ਹਾਨਾ ਵੱਲ ਸ਼ਾਟ ਮਾਰ। ਅਸੀਂ ਵੀ ਉਸ ਵੱਲ ਹੀ ਮਾਰ ਰਹੇ ਹਾਂ।
ਜੇ ਉਹ ਨਿੱਕਲ ਗਈ ਤਾਂ ਸਾਡੇ ਚਾਂਸ ਵੱਧ ਜਾਣਗੇ।
ਜੇ ਤੂੰ ਇਹ ਨਹੀਂ ਕੀਤਾ ਤਾਂ ਮੈਨੂੰ ਵੀ ਬਾਹਰ ਹੀ ਸਮਝ!
ਸ਼ਾਇਦ ਮੈਂ ਇਹ ਰਾਊਂਡ ਸੇਫ਼ ਖੇਡਾਂ ਇਹ ਵੇਖਣ ਲਈ ਕਿ ਇਹ ਸੱਚ ਕਹਿ ਰਹੇ ਨੇ ਜਾਂ ਨਹੀਂ।
ਟਾਇਲਰ, ਹਾਨਾ ਵੱਲ ਮਾਰ।
ਉਹ ਤੇਰੇ ਵਿਰੁੱਧ ਨਹੀਂ ਜਾਵੇਗੀ।
ਤਾਂ ਹਾਨਾ, ਤੂੰ ਕਿਹੜੇ ਵੱਲ ਨਿਸ਼ਾਨਾ ਲਾ ਰਹੀ ਹੈ?
ਮੈਂ ਬ੍ਰੈਟ ਨੂੰ ਪਹਿਲਾਂ ਕਿਹਾ ਸੀ ਕਿ ਮੈਂ ਉਸਦੇ ਖਿਲਾਫ਼ ਨਹੀਂ ਜਾਵਾਂਗੀ,
ਪਰ ਉਹ ਮੇਰੇ ਖਿਲਾਫ਼ ਗਿਆ,
ਤਾਂ ਹੁਣ ਇਹੀ ਸਹੀ ਹੋਵੇਗਾ।
ਜੇ ਇਹਦੀ ਕਿੱਕ ਦਿਲ 'ਤੇ ਲੱਗ ਗਈ, ਤਾਂ ਗੇਮ ਖਤਮ।
ਪਲੀਜ਼ ਮੇਰਾ ਦਿਲ ਨਾ ਤੋੜੀਂ ਹਾਨਾ।
-ਹੁਣ ਔਗਸਟ ਦੀ ਵਾਰੀ ਹੈ। -ਹਾਨਾ…
ਕੀ ਤੂੰ ਹਾਨਾ ਲਈ ਜਾ ਰਿਹਾ ਹੈਂ?
ਮੈਂ ਕੁਝ ਰਾਊਂਡ ਛੱਡ ਰਿਹਾ ਹਾਂ।
ਕਿਉਂਕਿ ਤੈਨੂੰ ਜੈਕ ਨੂੰ ਬਾਹਰ ਕਰਨ ਦਾ ਅਫਸੋਸ ਹੈ ?
ਹਾਂ, ਬਿਲਕੁਲ ਹੈ।
ਅਸੀਂ ਸਾਰੇ ਇਨਸਾਨ ਹਾਂ। ਸਾਡੇ ਸਭ ਦੇ ਦਿਲ ਨੇ, ਜਜ਼ਬਾਤ ਨੇ!
ਪਰ ਜਾਂ ਤੂੰ ਘਰ ਜਾਵੇਂਗਾ ਜਾਂ ਇਨ੍ਹਾਂ ਵਿਚੋਂ ਕੋਈ ਇੱਕ।
ਟਾਇਲਰ, ਕੋਰੀ ਨੂੰ ਆਪਣੇ ਨਾਲ ਮਿਲਾ ਲਈਏ? ਕਹਿੰਦੇ ਹਾਂ ਸਾਡੇ ਨਾਲ ਮਿਲ ਜਾ?
ਤੇਰੀ ਮਰਜ਼ੀ ਹੈ ਯਾਰ।
ਜੇ ਉਹ ਸ਼ਾਟ ਨਹੀਂ ਲੈਂਦਾ ਤਾਂ ਸਾਡੇ ਤਿੰਨਾ ਲਈ ਖਤਰਾ ਵੱਧ ਜਾਵੇਗਾ,
ਹਾਨਾ ਸਾਨੂੰ ਨਿਸ਼ਾਨਾ ਬਣਾ ਸਕਦੀ ਹੈ!
-ਕੋਰੀ, ਤੈਨੂੰ ਖੇਡਣਾ ਪਵੇਗਾ, ਯਾਰ। -ਹਾਂ, ਮੈਂ ਖੇਡ ਰਿਹਾ ਹਾਂ।
ਹੁਣ ਮੈਨੂੰ ਖੇਡਣਾ ਹੀ ਪਵੇਗਾ।
ਹਾਨਾ, ਜੇ ਮੈਂ ਤਿੰਨਾਂ ਨਾਲ ਦੁਸ਼ਮਨੀ ਨਹੀਂ ਬਣਾਉਣਾ ਚਾਹੁੰਦਾ ਜੋ ਇਸ ਵੇਲੇ
ਤੇਰੇ ਵਿਰੁੱਧ ਮਾਰ ਰਹੇ ਨੇ, ਤਾਂ ਮੈਨੂੰ ਉਹਨਾਂ ਦੇ ਨਾਲ ਜਾਣਾ ਪੈਣਾ ਹੈ।
ਯਕੀਨ ਕਰ ਮੈਂ ਨਹੀਂ ਚਾਹੁੰਦਾ। ਬਿਲਕੁਲ ਨਹੀਂ। ਮੈਂ ਵਾਅਦਾ ਕੀਤਾ ਸੀ।
ਜੇ ਤੇਰੇ ਕੋਲ ਖੜ੍ਹਾ ਹੋਇਆ ਤਾਂ ਮੈਂ ਤੇਰੇ ਵਿਰੁੱਧ ਨਹੀਂ ਜਾਵਾਂਗਾ।
ਤਿੰਨ ਮਜ਼ਬੂਤ ਖਿਡਾਰੀ ਹੁਣ ਗੇਮ 'ਚ ਬਚੀ ਇੱਕੋ ਸਮਾਰਟ ਖਿਡਾਰੀ ਦੇ ਖਿਲਾਫ਼ ਹੋ ਗਏ ਨੇ।
ਪਤਾ ਹੈ ਇਹ ਗੇਮ ਹੈ, ਜਾਤੀ ਦੁਸ਼ਮਣੀ ਨਹੀਂ, ਪਰ ਬੁਰਾ ਤੇ ਲੱਗਦਾ ਹੈ।
ਕੋਰੀ, ਇਕ ਹੋਰ ਗੱਲ ਕਹਾਂਗੀ ਅਜੇ ਹੋਰ ਚੈਲੈਂਜ ਵੀ ਪਏ ਹੋਏ ਨੇ।
ਤੇ ਜੇ ਤੂੰ ਸੱਚਮੁੱਚ ਪੰਜ ਮਿਲੀਅਨ ਜਿੱਤਣਾ ਚਾਹੁੰਦਾ ਹੈਂ,
ਕੀ ਤੈਨੂੰ ਕੋਈ ਇਹੋ ਜਿਹਾ ਨਹੀਂ ਚਾਹੀਦਾ ਜਿਸ ਤੋਂ ਤੈਨੂੰ ਘੱਟ ਖਤਰਾ ਹੋਵੇ?
ਗੱਲ ਤਾਂ ਦਿਲਚਸਪ ਹੈ।
ਜਦ ਤੂੰ ਵੱਡੇ ਖਤਰੇ ਨੂੰ ਬਾਹਰ ਕਰ ਸਕਦਾ ਹੈਂ ਤਾਂ ਉਹਨੂੰ ਕਿਉਂ ਬਾਹਰ ਕਰੇ ਜੋ ਘੱਟ ਖਤਰਾ ਹੈ?
ਕੋਰੀ, ਮਾਰ ਦੇ ਸ਼ਾਟ।
ਕਾਤਿਲ ਵਾਪਿਸ ਆ ਗਿਆ।
-ਮੈਨੂੰ ਖੇਡਣਾ ਪਵੇਗਾ, ਵੀਰੇ। -ਦਿਲ ਤੋੜਣ ਹੀ ਵਾਲਾ ਸੀ।
ਮੈਂ ਹਾਨਾ ਵੱਲ ਨਹੀਂ ਜਾ ਸਕਦਾ, ਕਿਉਂਕਿ ਮੈਂ ਉਸਨੂੰ ਵਾਅਦਾ ਕੀਤਾ ਹੈ।
-ਇਮਾਨਦਾਰੀ ਮੇਰੇ ਲਈ ਸਭ ਤੋਂ ਅਹਿਮ ਹੈ। -ਜੇ ਮੇਰੇ ਵਿਰੁੱਧ ਫੇਰ ਮਾਰਿਆ ਤਾਂ,
-ਮੈਨੂੰ ਪਤਾ ਹੈ, ਪਤਾ ਹੈ। -ਮੈਂ ਤੇਰੇ ਵੱਲ ਮਾਰਾਂਗਾ। ਟਾਇਲਰ
ਵੀ ਸ਼ਾਇਦ ਤੇਰੇ ਵੱਲ ਮਾਰੇਗਾ। ਮੈਂ ਤੈਨੂੰ ਇਸ ਵਾਰੀ ਛੱਡ ਰਿਹਾ ਹਾਂ।
ਮੈਂ ਹਾਨਾ ਵੱਲ ਹੀ ਜਾਵਾਂਗਾ।
ਮੈਂ ਤੈਨੂੰ ਆਪਣੀ ਵਜ੍ਹਾ ਦੱਸੀ ਸੀ। ਮੈਂ ਤੇਰੇ ਮੂੰਹ 'ਤੇ ਝੂਠ ਨਹੀਂ ਬੋਲ ਰਿਹਾ।
ਜੋ ਤੈਨੂੰ ਚੰਗਾ ਲੱਗੇ ਉਹੀ ਕਰ।
ਮੇਰੇ ਲਈ ਇਸ ਤੋਂ ਵਧੀਆ ਪੈਂਤਰਾ ਕੋਈ ਨਹੀਂ।
ਟਾਇਲਰ, ਤੈਨੂੰ ਇਹ ਕਰਨਾ ਹੀ ਪਵੇਗਾ। ਹਾਨਾ ਵੱਲ ਮਾਰ।
ਅਸੀਂ ਸਭ ਹਾਨਾ ਵੱਲ ਮਾਰ ਰਹੇ ਹਾਂ।
-ਪਲੀਜ਼ ਹਾਨਾ ਵੱਲ ਹੀ ਮਾਰ। -ਕੀ ਤੂੰ ਕਿਸੇ ਨੂੰ ਐਲਿਮੀਨੇਟ ਕਰੇਂਗਾ?
-ਮੈਂ ਕੋਸ਼ਿਸ਼ ਕਰਾਂਗਾ ਕਿ, -ਟਾਇਲਰ।
-ਹਾਨਾ ਵੱਲ ਹੀ ਮਾਰਾਂ। ਸੌਰੀ ਹਾਨਾ। -ਵਾਹ!
ਬਿਨਾ ਕਿਸੇ ਉਕਸਾਵੇ ਦੇ ਵੀ। ਤਾਂ ਟਾਇਲਰ, ਤੂੰ ਉੱਥੇ ਸ਼ਾਟ ਮਾਰਨ ਵਾਲਾ ਹੈਂ
ਜੋ ਦੂਜਾ ਕਿਨਾਰਾ ਹੈ, ਸਭ ਤੋਂ ਦੂਰ ਵਾਲੀ ਖਿਡਾਰੀ ਵੱਲ?
ਹਾਂ, ਮੈਂ ਉਹੀ ਕਰਾਂਗਾ।
ਰੱਬ ਖੈਰ ਕਰੇ।
ਪੂਰੀ ਟੀਮ ਦਾ ਕਿਸੇ ਇੱਕ ਜਣੇ ਨੂੰ ਹੀ ਨਿਸ਼ਾਨਾ ਬਣਾਉਣਾ, ਬੁਰਾ ਤਾਂ ਲੱਗੇਗਾ ਹੀ ਨਾ।
ਕੀ ਇਹੀ ਉਹ ਸ਼ਾਟ ਹੈ, ਟਾਇਲਰ? ਕੀ ਇਹ ਦਿਲ ਤੋੜਣ ਵਾਲਾ ਸ਼ਾਟ ਹੈ?
ਓ ਮੇਰਿਆ ਰੱਬਾ!
ਧੰਨਵਾਦ। ਧੰਨਵਾਦ, ਟਾਇਲਰ।
ਮੈਂ ਤੇਰੀ ਸ਼ੁਕਰਗੁਜ਼ਾਰ ਰਹਾਂਗੀ ਇਹਦੇ ਲਈ।
ਮੈਨੂੰ ਅਫਸੋਸ ਹੈ ਵੀਰੇ।
ਮੈਨੂੰ ਸਮਝ ਨਹੀਂ ਆ ਰਿਹਾ ਇਹ ਐਦਾਂ ਕਿਉਂ ਹੋਇਆ। ਅਸੀਂ ਤਾਂ ਪੂਰਾ ਗੇਮ ਇਕੱਠੇ ਖੇਡੇ ਹਾਂ,
ਮੈਂ…
ਮੈਨੂੰ ਤੇਰੇ ਤੋਂ ਇਹ ਉਮੀਦ ਨਹੀਂ ਸੀ।
ਮਾਫ਼ ਕਰ ਦੇ।
ਸਮਝ ਨਹੀਂ ਆ ਰਿਹਾ ਤੂੰ ਇਹ ਕਿਉਂ ਕੀਤਾ। ਬਿਲਕੁਲ ਨਹੀਂ।
ਸਮਝ ਨਹੀਂ ਆ ਰਿਹਾ ਕੀ ਬੋਲਾਂ,
ਮੈਂ ਸਿਰਫ਼ ਸਦਮੇ 'ਚ ਹਾਂ।
ਮੈਨੂੰ ਬੁਰਾ ਲੱਗ ਰਿਹਾ ਸੀ, ਕਿ ਅਸੀਂ ਸਾਰੇ ਹਾਨਾ ਨੂੰ ਟਾਰਗੇਟ ਕਰ ਰਹੇ ਹਾਂ।
ਤੇ ਮੈਂ ਸੋਚਿਆ ਕੁਝ ਵੱਖਰਾ ਕਰਾਂ।
ਉਮੀਦ ਸੀ ਕੁਝ ਪੈਸੇ ਲੈਕੇ ਘਰ ਜਾਵਾਂਗਾ,
ਪਰ 41 ਦਿਨਾਂ ਬਾਅਦ ਖਾਲੀ ਹੱਥ ਜਾਣਾ ਬੁਰਾ ਲੱਗਦਾ ਹੈ।
ਪਰ ਠੀਕ ਹੈ, ਯਾਰ। ਕਾਫ਼ੀ ਵਧੀਆ ਯਾਦਾਂ ਬਣੀਆਂ ਨੇ।
ਜੋ ਸਮਾਂ ਅਸੀਂ ਇਕੱਠੇ ਬਿਤਾਇਆ ਮੈਂ ਕਦੇ ਨਹੀਂ ਭੁਲਾਂਗਾ।
ਸੱਚੀਂ, ਤੂੰ ਚੰਗਾ ਬੰਦਾ ਹੈਂ। ਤੂੰ ਜਿੱਤਣਾ ਹੈ।
-ਮਾਫ਼ ਕਰ ਦੇਵੀਂ ਵੀਰੇ। -ਸਭ ਠੀਕ ਹੈ, ਕੋਈ ਗੱਲ ਨਹੀਂ!
-ਸੌਰੀ, ਯਾਰ। -ਹਾਂ।
ਤੂੰ ਇਹ ਗੇਮ ਜਿੱਤ ਸਕਦਾ ਸੀ।
ਤੇਰੇ ਰਹਿੰਦੇ ਮੈਂ ਇਹ ਗੇਮ ਕਦੇ ਵੀ ਨਹੀਂ ਜਿੱਤ ਸਕਦਾ ਸੀ!
ਠੀਕ ਹੈ।
ਮਾਫ਼ ਕਰ ਦੇਵੀਂ ਵੀਰੇ।
-ਸਭ ਠੀਕ ਹੈ ਯਾਰ। -ਹਾਂ,
ਸਭ ਠੀਕ ਹੈ।
-ਮੈਂ ਉਮੀਦ ਕਰਦਾ ਹਾਂ ਤੂੰ ਜਿੱਤੇਂ। -ਮੈਂ ਕਿਹਾ ਸੀ,
ਮੈਂ ਚਾਹੁੰਦਾ ਹਾਂ ਤੂੰ ਜਿੱਤ ਜਾਵੇਂ।
ਮੈਨੂੰ ਅਫਸੋਸ ਹੈ।
ਚਲ ਕੋਈ ਗੱਲ ਨਹੀਂ, ਯਾਰ।
-ਗੁੱਡ ਲੱਕ। -ਮੈਨੂੰ ਨਹੀਂ ਲੱਗਦਾ ਸੀ ਮੈਂ ਤੈਨੂੰ ਹਰਾ ਸਕਦਾ ।
ਸੁਣ ਕੇ ਚੰਗਾ ਲੱਗਿਆ।
ਇਹ ਸੱਚ ਹੈ।
ਤੈਨੂੰ ਕਹਿਣਾ ਪਵੇਗਾ।
ਆਈ ਲਵ ਯੂ ਦੋਸਤ।
ਡ੍ਰੌਪ ਹਿਮ।
ਤੂੰ ਕਰ ਸਕਦਾ ਹੈਂ! ਚਲ, ਚਲ, ਚਲ! ਮਾਰੋ! ਮਾਰੋ!
ਬਹੁਤ ਵਧੀਆ, ਔਗਸਟ।
ਸਭ ਤੋਂ ਵੱਧ ਵੋਟਾਂ ਮਿਲਣ ਵਾਲਾ ਦੂਜਾ ਹੈ ਔਗਸਟ!
ਇਸਦੇ ਨਾਲ ਹੀ, ਤੁਸੀਂ ਚਾਰੇ ਹੁਣ ਪੰਜ ਮਿਲੀਅਨ ਡਾਲਰ ਜਿੱਤਣ ਦੇ 25 ਪ੍ਰਤੀਸ਼ਤ ਚਾਂਸ ਨਾਲ
. ਔਫੀਸ਼ੀਅਲ ਟੌਪ ਚਾਰ ਬਣ ਗਏ ਹੋ।
ਹੁਣ ਇਹ ਕਹਿਣਾ ਗਲਤ ਨਹੀਂ ਹੋਵੇਗਾ ਕਿ ਅਸੀਂ 'ਬੀਸਟ ਗੇਮਜ਼' ਦੀ ਉਸ ਮੰਜ਼ਿਲ
'ਤੇ ਪਹੁੰਚ ਗਏ ਹਾਂ ਜਿੱਥੇ ਬਚੇ ਹੋਏ ਗਠਜੋੜ ਵੀ ਟੁੱਟ ਚੁੱਕੇ ਨੇ।
ਚਾਰ ਖਿਡਾਰੀ ਬਾਕੀ
ਇਸ ਬਾਰੇ ਕੀ ਮਹਿਸੂਸ ਕਰ ਰਹੇ ਹੋ?
ਯਾਰ, ਮੈਨੂੰ ਬਹੁਤ ਬੁਰਾ ਲੱਗ ਰਿਹਾ ਹੈ
ਕਿਉਂਕਿ ਉਹ ਇੱਥੇ ਮੇਰਾ ਸਭ ਤੋਂ ਚੰਗਾ ਦੋਸਤ ਸੀ।
ਮੈਨੂੰ ਸੱਚੀਂ ਬੁਰਾ ਲੱਗ ਰਿਹਾ ਹੈ।
ਅਸੀਂ ਸਭ ਹਾਨਾ ਨੂੰ ਟਾਰਗੇਟ ਕਰ ਰਹੇ ਸੀ
ਪਰ ਜਦ ਮੈਂ ਉਸਨੂੰ ਰੋਂਦੇ ਹੋਏ ਦੇਖਿਆ
ਓਥੇ ਹੀ ਮੇਰਾ ਦਿਲ ਬਦਲ ਗਿਆ।
ਮੈ ਖੁਦ ਨੂੰ ਕਿਹਾ ਕਿ ਇਹ ਠੀਕ ਨਹੀਂ ਹੈ।
ਮੇਰੇ ਛੋਟੇ ਬੱਚੇ ਘਰ 'ਚ ਇਹ ਕੁੱਝ ਵੇਖਣ ਵਾਲੇ ਨੇ ।
ਮੈਂ ਉਹਨਾਂ ਲਈ ਚੰਗਾ ਰੋਲ ਮਾਡਲ ਬਣਨਾ ਚਾਹੁੰਦਾ ਹਾਂ।
ਯਾਰ…
ਮੈਂ ਚਾਹੁੰਦਾ ਹਾਂ ਉਹ ਹਮੇਸ਼ਾ ਜ਼ਰੂਰਤਮੰਦ ਦਾ ਸਾਥ ਦੇਣ, ਜੋ ਸੱਚੀਂ ਮੁਸੀਬਤ ਵਿੱਚ ਹੋਵੇ,
ਜਿਸਨੂੰ ਮੱਦਦ ਦੀ ਲੋੜ ਹੋਵੇ ਉਸਦਾ ਸਾਥ ਦੇਣ। ਮੈਂ ਵੀ ਬਚਪਨ 'ਚ ਇਹੀ ਕੀਤਾ ਸੀ!
-ਵਾਹ… -ਉਹੀ ਸਭ ਮੈਨੂੰ ਇੱਥੇ ਕਰਨਾ ਪਿਆ।
ਬਦਕਿਸਮਤੀ ਨਾਲ, ਇਸ ਗੇਮ ਵਿੱਚ ਦੋ ਲੋਕਾਂ ਨੇ ਤਾਂ ਘਰ ਜਾਣਾ ਹੀ ਸੀ।
ਮੈਂ ਇਹ ਨਹੀਂ ਸੋਚਿਆ ਸੀ। ਔਗਸਟ ਬਹੁਤ ਵਧੀਆ ਖਿਡਾਰੀ ਹੈ ਅਤੇ ਟਾਇਲਰ ਵੀ।
ਉਹ ਇਹ ਗੇਮ ਜਿੱਤ ਸਕਦਾ ਸੀ।
ਇਸ ਤੋਂ ਪਹਿਲਾਂ ਕਦੇ ਵੀ ਇਨ੍ਹਾਂ ਚਾਰ ਖਿਡਾਰੀਆਂ ਨੇ ਐਨਾ ਔਖਾ ਸਮਾਂ ਨਹੀਂ ਵੇਖਿਆ।
ਅਸੀਂ ਉਹਨਾਂ ਨੂੰ ਉਹ ਮੈਸੇਜ ਸੁਣਾਏ ਜੋ ਉਹਨਾਂ ਨੇ ਪਹਿਲੇ ਐਪੀਸੋਡ ਵਿੱਚ ਰਿਕਾਰਡ ਕੀਤੇ ਸਨ,
ਤਾਂ ਜੋ ਉਹ ਯਾਦ ਕਰ ਸਕਣ ਕਿ ਉਹ ਇੱਥੇ ਕਿਉਂ ਨੇ।
ਪਤਾ ਹੈ ਤੂੰ ਥੱਕ ਗਿਆ ਹੈਂ, ਪਰ ਸੁਣ। ਤੈਨੂੰ ਚੱਲਦੇ ਰਹਿਣਾ ਪਵੇਗਾ।
ਪੂਰਾ ਜੋਰ ਲਾਉਣਾ ਪਵੇਗਾ।
ਤੈਨੂੰ ਯਾਦ ਰੱਖਣਾ ਪਵੇਗਾ ਤੂੰ ਇਹ ਸਭ ਕਿਸ ਲਈ ਕਰ ਰਿਹਾ ਹੈਂ।
ਆਪਣੇ ਤਿੰਨਾਂ ਸੋਹਣਿਆਂ ਮੁੰਡਿਆਂ ਬਾਰੇ ਸੋਚ।
ਤੈਨੂੰ ਇਹ ਉਹਨਾਂ ਲਈ ਕਰਨਾ ਹੀ ਪਵੇਗਾ।
ਉਹਨਾਂ ਨੂੰ ਚੰਗੀ ਜ਼ਿੰਦਗੀ ਦੇਣ ਲਈ।
ਉਹਨਾਂ ਦੀਆਂ ਖ਼ਾਹਿਸ਼ਾਂ ਪੂਰੀ ਕਰਨ ਲਈ।
ਖ਼ਾਸ ਤੌਰ 'ਤੇ ਆਪਣੀ ਪਤਨੀ ਲਈ, ਕੋਰੀ।
ਸੋਚ ਉਹ ਕਿੰਨੀਆਂ ਕੁਰਬਾਨੀਆਂ ਦੇਕੇ ਤੈਨੂੰ ਇੱਥੇ ਤੱਕ ਲੈ ਕੇ ਆਈ ਹੈ।
ਉਹ ਤੇਰੇ ਲਈ ਕਿੰਨੀ ਅਹਿਮ ਹੈ। ਤੇਰੀ ਹਿੰਮਤ। ਤੇਰਾ ਬੁਨਿਆਦ।
ਕਦੇ ਹਾਰ ਨਾ ਮੰਨੀਂ। ਕਦੇ ਹਿੰਮਤ ਨਾ ਹਾਰੀਂ। ਆਪਣਾ ਸਭ ਕੁਝ ਲਾ ਦੇ। ਸਮਝਿਆ?
ਕੀ ਹਾਲ ਹੈ, ਦੋਸਤ? ਤੂੰ ਇੱਥੇ ਹੈਂ। ਤੂੰ ਇੰਨਾ ਦੂਰ ਪਹੁੰਚ ਜਾਵੇਂਗਾ ਲੱਗਿਆ ਨਹੀਂ ਸੀ!
ਮਾਰਚ ਵਿੱਚ ਹੀ ਤੇਰੀ ਮੰਗਣੀ ਹੋਈ। ਉਸਨੂੰ ਛੱਡ ਕੇ ਆਉਣਾ ਆਸਾਨ ਨਹੀਂ ਸੀ।
ਸੋਚ ਕਿ ਅਮਾਂਡਾ ਨੇ ਕਿੰਨਾ ਤਿਆਗ ਕੀਤਾ ਤਾਂ ਜੋ ਤੂੰ ਇੱਥੇ ਆ ਸਕੇ।
ਤੂੰ ਇਸ ਪੈਸੇ ਲਈ ਕੋਈ ਪਲਾਨ ਬਣਾ ਕੇ ਤਾਂ ਨਹੀਂ ਆਇਆ ਸੀ।
ਕਦੇ ਖਿਆਲ ਵੀ ਨਹੀਂ ਆਇਆ ਕਿ ਇਹ ਹਕੀਕਤ ਬਣ ਸਕਦਾ ਹੈ। ਸੋਚ,
ਇਹ ਪੈਸਾ ਤੇਰੀ ਜ਼ਿੰਦਗੀ ਕਿਵੇਂ ਬਦਲ ਸਕਦਾ ਹੈ। ਘਰ ਖਰੀਦ ਸਕਦੇ ਹੋ,
ਬੱਚੇ ਕਰ ਸਕਦੇ ਹੋ, ਅਮਾਂਡਾ ਦਾ ਕਰਜ਼ਾ ਚੁਕਾ ਸਕਦੇ ਹੋ।
ਤੂੰ ਇੰਨੀ ਦੂਰ ਹਾਰ ਮੰਨਣ ਲਈ ਨਹੀਂ ਆਇਆ ਹੈਂ।
ਲੜਦਾ ਰਹਿ।
ਮੈਂ ਚਾਹੁੰਦੀ ਹਾਂ ਤੂੰ ਸੋਚੇਂ ਬਲੌਕ ਵਾਲੇ ਪਹਿਲੇ ਚੈਲੇਂਜ ਵਿਚ ਤੈਨੂੰ ਕੀ ਲੱਗਿਆ ਸੀ।
ਤੂੰ ਕਿੰਨੀ ਡਰੀ ਹੋਈ ਸੀ।
ਪਰ ਕਿਸੇ ਤਰਾਂ ਲੜਦੇ ਲੜਦੇ ਤੂੰ ਅੰਤ ਤੱਕ ਪਹੁੰਚ ਗਈ।
ਇਹ ਯਾਦ ਰੱਖ। ਆਪਣੇ ਆਪ 'ਤੇ ਯਕੀਨ ਰੱਖ, ਭਾਵੇਂ ਡਰ ਹੋਵੇ, ਭਾਵੇਂ ਸ਼ੱਕ ਹੋਵੇ।
ਤੂੰ ਇਹ ਸਭ ਤੇਰੇ ਸਮੇਤ ਉਹਨਾਂ ਸਾਰੀਆਂ ਕੁੜੀਆਂ ਲਈ
ਕਰ ਰਹੀ ਹੈ ਜਿਨ੍ਹਾਂ ਨੂੰ ਕਦੇ ਖੁਦ ਤੇ ਭਰੋਸਾ ਨਹੀਂ ਰਿਹਾ ਤੇ ਨਾ ਹੀ ਉਨ੍ਹਾਂ ਨੂੰ ਸਪੋਰਟ ਮਿਲੀ।
ਕਦੇ ਹਾਰ ਨਾ ਮੰਨੀਂ। ਆਪਣਾ ਸਾਰਾ ਜੋਰ ਲਗਾ ਦੇ।
ਕਿਉਂਕਿ ਤੇਰੇ ਕੋਲ ਇਹੀ ਮੌਕਾ ਹੈ, ਖੁਦ ਨੂੰ ਸਾਬਿਤ ਕਰਨ ਦਾ!
ਟਾਇਲਰ, ਦੇਖ ਯਾਰ ਤੂੰ ਕਿੱਥੋਂ ਕਿੱਥੇ ਆ ਗਿਆ।
ਇਹ ਸਭ ਕਰਨ ਲਈ ਤੈਨੂੰ ਕਿੰਨਾ ਸਹਿਣਾ ਪਿਆ।
ਅਸੀਂ ਪਹਿਲੇ ਦਿਨ ਤੋਂ ਆਪਣੇ ਆਪ ਨੂੰ
ਇਹੀ ਕਹਿੰਦੇ ਆਏ ਹਾਂ ਕਿ ਜੋ ਕਰਨਾ ਪਵੇਗਾ ਕਰਾਂਗੇ। ਮੰਜਿਲ ਬਹੁਤ ਨੇੜੇ ਹੈਂ। ਹਾਰ ਨਾ ਮੰਨੀਂ।
ਬੇਸ਼ਕ ਔਖਾ ਹੈ, ਪਰਿਵਾਰ ਦੀ ਯਾਦ ਆਉਂਦੀ ਹੈ।
ਡਾਡਾ
ਤੇਰੇ ਬੱਚੇ! ਤੇਰਾ ਮਕਸਦ ਆਪਣੀ ਪਤਨੀ ਤੇ
ਬੱਚਿਆਂ ਨੂੰ ਬਿਹਤਰ ਜ਼ਿੰਦਗੀ ਦੇਣਾ ਹੈ।
ਯਾਦ ਰੱਖ, ਇਹ ਪੈਸਾ ਤੇਰੇ ਪਰਿਵਾਰ ਲਈ ਕੀ ਕਰ ਸਕਦਾ ਹੈ।
ਫੋਕਸ ਰੱਖ। ਰਿਸ਼ਤਿਆਂ ਨੂੰ ਬਣਾਈ ਰੱਖ।
ਚੰਗਾ ਬੰਦਾ ਬਣਕੇ ਰਹਿ, ਅੱਗੇ ਜਾ ਕੇ ਇਹਦਾ ਫਲ ਜ਼ਰੂਰ ਮਿਲੇਗਾ।
ਲਵ ਯੂ ਦੋਸਤ।
ਤੁਸੀਂ ਚਾਰੇ ਹੁਣ ਪੰਜ ਮਿਲੀਅਨ ਡਾਲਰ ਜਿੱਤਣ ਦੇ
25 ਪ੍ਰਤੀਸ਼ਤ ਚਾਂਸ ਨਾਲ ਔਫੀਸ਼ੀਅਲ ਟੌਪ ਫੋਰ ਹੋ।
ਹੁਣ ਜਦ ਤੁਸੀਂ ਇੱਕ ਮਹੀਨਾ ਪਹਿਲਾਂ ਆਪਣੇ ਆਪ ਦੀ ਗੱਲਬਾਤ ਸੁਣ ਲਈ,
ਆਓ ਅਗਲੇ ਗੇਮ ਵੱਲ ਚੱਲੀਏ ਤੇ
ਤੁਹਾਡੇ ਵਿੱਚੋਂ ਇੱਕ ਹੋਰ ਨੂੰ ਬਾਹਰ ਕਰੀਏ।
ਇਸ ਪੂਰੇ ਸੀਜ਼ਨ ਦੀ ਥੀਮ ਸੀ, ਮਜ਼ਬੂਤ ਬਨਾਮ ਸਮਾਰਟ।
ਤੇ ਇਹ ਗੇਮ ਵੀ ਬਿਲਕੁਲ ਉਹੀ ਹੈ।
ਟੌਪ ਤਿੰਨ 'ਚ ਜਾਣ ਲਈ ਤੁਹਾਡੇ ਵਿੱਚ ਦੋਵੇਂ ਹੋਣੇ ਚਾਹੀਦੇ ਨੇ।
-ਤਿਆਰ ਹੋ? -ਤਿਆਰ।
ਪੋਲਜ਼ ਨੂੰ ਥੱਲੇ ਕਰੋ!
ਤੂੰ ਮਜ਼ਾਕ ਤੇ ਨਹੀਂ ਕਰ ਰਿਹਾ?
-ਉੱਪਰ ਇੱਕ ਬਟਨ ਹੈ। -ਬਟਨ?
ਕੀ ਤੁਸੀਂ ਇਹਨਾਂ ਨੂੰ ਪਛਾਣਦੇ ਹੋ?
-ਉਘ… ਹਾਂ। -ਹਾਂ।
ਥੋੜੀ ਦੇਰ ਵਿੱਚ, ਜਦ ਮੈਂ 16 ਬਲੌਕਾਂ ਦਾ ਪੈਟ੍ਰਨ ਲਗਾ ਦਵਾਂਗਾ,
ਤੁਹਾਡੇ ਪਲੇਟਫਾਰਮ ਹੇਠਾਂ ਡਿੱਗ ਜਾਣਗੇ ਤੇ ਤੁਸੀਂ ਇਹਨਾਂ ਪੋਲਾਂ 'ਤੇ ਲਟਕ ਰਹੇ ਹੋਵੋਗੇ।
ਅਸੀਂ ਸੋਚ ਰਹੇ ਹਾਂ ਇਸ ਬਟਨ ਵਿੱਚ ਟਵਿਸਟ ਕੀ ਹੈ।
ਜੋ ਵੀ ਸਭ ਤੋਂ ਪਹਿਲਾਂ ਆਪਣੇ ਬਟਨ ਨੂੰ ਛੂਹੇਗਾ,
ਉਹ ਪਲੇਟਫਾਰਮਜ਼ ਨੂੰ ਉੱਪਰ ਲਿਆਵੇਗਾ ਅਤੇ ਫਿਰ ਇੱਥੇ ਆ ਕੇ
ਉਸਨੂੰ 16 ਬਲੌਕਾਂ ਵਾਲਾ ਪੈਟ੍ਰਨ ਬਣਾਉਣਾ ਪਵੇਗਾ।
ਜੇ ਤੁਸੀਂ ਸਹੀ ਬਣਾਉਂਦੇ ਹੋ, ਤਾਂ ਤੁਸੀਂ ਫੈਸਲਾ ਕਰੋਗੇ ਕਿ ਕੌਣ ਐਲਿਮੀਨੇਟ ਹੋਵੇਗਾ।
ਪਰ ਜੇ ਤੁਸੀਂ ਗਲਤ ਬਣਾਉਂਦੇ ਹੋ,
ਤਾਂ ਤੁਸੀਂ ਖੁਦ ਐਲਿਮੀਨੇਟ ਹੋ ਜਾਓਗੇ ਤੇ ਬਾਕੀ ਤਿੰਨ ਅੱਗੇ ਵੱਧ ਜਾਣਗੇ।
-ਓ ਮੇਰੇ ਰੱਬਾ। -ਵਾਹ।
ਇਸ ਪੂਰੇ ਸੀਜ਼ਨ ਦੀ ਥੀਮ ਹੀ ਇਹ ਹੈ।
ਇਸਨੂੰ ਤਾਕਤ ਦਾ ਗੇਮ ਬਣਾ ਸਕਦੇ ਹੋ,
ਦੇਖੋ ਕੌਣ ਸਭ ਤੋਂ ਜ਼ਿਆਦਾ ਪੋਲ 'ਤੇ ਟਿਕਦਾ ਹੈ।
ਜਾਂ ਇਸਨੂੰ ਦਿਮਾਗ਼ ਦੀ ਗੇਮ ਬਣਾ ਸਕਦੇ ਹੋ,
ਪੈਟ੍ਰਨ ਯਾਦ ਕਰੋ, ਸਭ ਕੁਝ ਦਾਅ 'ਤੇ ਲਗਾਓ, ਤੇ ਯਾਦਾਸ਼ਤ ਨਾਲ ਫਿਰ ਤੋਂ ਬਣਾਓ।
ਇਕੱਠੇ ਕੰਮ ਕਰਨ ਤੋਂ ਕਿਸੇ ਨੇ ਨਹੀਂ ਰੋਕਿਆ।
ਕੀ ਤੁਸੀਂ ਰਿਸਕ ਲਓਗੇ ਤੇ ਉਮੀਦ ਰੱਖੋਗੇ ਕਿ ਹੋਰ ਕੋਈ ਤੁਹਾਨੂੰ
ਗਲਤ ਰਾਹ ਨਹੀਂ ਦਿਖਾਏਗਾ? ਜਾਂ ਤੁਸੀਂ ਲਟਕੇ ਰਹੋਗੇ ਤੇ ਦੂਜੇ ਬੰਦੇ ਦੇ ਗਲਤੀ ਕਰਣ ਦੀ ਦੁਆ ਕਰੋਗੇ?
ਤੁਹਾਡਾ ਕੀ ਖਿਆਲ ਹੈ?
ਪੈਟ੍ਰਨ ਟ੍ਰਾਈ ਕਰੋਗੇ ਜਾਂ ਬਸ ਲਟਕਣਾ ਚਾਹੁੰਦੇ ਹੋ?
ਮੇਰੇ ਹਿਸਾਬ ਨਾਲ ਪੋਲ ਤੋਂ ਲਟਕਣਾ ਹੀ ਠੀਕ ਰਹੇਗਾ। ਜੋ ਪਹਿਲਾਂ ਡਿੱਗ ਗਿਆ, ਉਹ ਹਾਰ ਗਿਆ।
ਹਾਨਾ, ਤੂੰ ਇੱਕੋ ਸਮਾਰਟ ਖਿਡਾਰੀ ਬਚੀ ਹੈ।
ਕੀ ਤੂੰ ਪੈਟ੍ਰਨ ਟ੍ਰਾਈ ਕਰਨਾ ਚਾਹੇਂਗੀ?
ਕੋਸ਼ਿਸ਼ ਕਰਕੇ ਬਾਹਰ ਹੋਣਾ ਜ਼ਿਆਦਾ ਚੰਗਾ ਹੈ ਬਜਾਏ ਬਿਨਾ ਕੋਸ਼ਿਸ਼ ਕੀਤੇ।
ਕੀ ਤੂੰ ਸਾਰੇ 16 ਯਾਦ ਕਰ ਸਕੇਂਗੀ?
-16 ਔਖੇ ਨੇ। -ਮੈਂ ਤੇਰੀ ਮੱਦਦ ਕਰਾਂਗਾ।
ਅਸੀਂ ਵੀ ਕਰਾਂਗੇ।
ਤੁਹਾਡੇ ਚੋਂ ਕੋਈ ਇੱਕ ਇਸਦੀ ਮੱਦਦ ਕਰਕੇ ਆਪਣੀ ਹੀ ਕਬਰ ਖੋਦੇਗਾ।
ਸਹੀ ਹੈ।
ਮੇਰੇ ਖਿਆਲ ਨਾਲ ਸੇਫ਼ ਹੋਣ ਦਾ ਇੱਕੋ ਤਰੀਕਾ ਹੈ,
ਪੂਰਾ 16 ਬਲੌਕ ਪੈਟ੍ਰਨ ਯਾਦ ਕਰੋ,
ਫਿਰ ਬਟਨ ਦਬਾਓ।
ਕੀ ਸੋਚ ਰਹੀ ਹੈਂ?
ਮੈਨੂੰ ਨਹੀਂ ਲੱਗਦਾ ਕਿ ਮੈਂ ਇਕੱਲੀ 16 ਯਾਦ ਕਰ ਸਕਦੀ ਹਾਂ।
ਕੀ ਲੱਗਦਾ ਹੈ ਜੇ ਤੂੰ ਇਸਦੀ ਕੋਸ਼ਿਸ਼ ਨਹੀਂ ਕਰੇਂਗੀ ਤਾਂ ਇਹ ਤੈਨੂੰ ਐਲਿਮੀਨੇਟ ਨਹੀਂ ਕਰਨਗੇ?
ਹਾਂ। ਮੈਨੂੰ ਪੂਰਾ ਪੈਟ੍ਰਨ ਯਾਦ ਕਰਕੇ ਬਟਨ ਦਬਾਉਣਾ ਹੀ ਪਵੇਗਾ।
ਅਸੀਂ ਪੈਟ੍ਰਨ ਦੀ ਸ਼ੁਰੂਆਤ ਕਰ ਰਹੇ ਹਾਂ ਪੀਲੇ ਬਲੌਕ ਨਾਲ।
ਬਲੌਕ ਨੰਬਰ ਦੋ ਹੈ ਨੀਲਾ।
ਫਿਰ ਹਰਾ। ਪੀਲਾ। ਨੀਲਾ। ਹਰਾ। ਹਰਾ। ਲਾਲ। ਲਾਲ।
ਪੀਲਾ। ਪੀਲਾ। ਨੀਲਾ। ਲਾਲ। ਹਰਾ। ਲਾਲ। ਠੀਕ ਹੈ,
ਜੇ ਤੁਸੀਂ ਹਾਲੇ ਤੱਕ ਪੋਲਾਂ 'ਤੇ ਨਹੀਂ ਹੋ ਤਾਂ ਛੇਤੀ ਚੜ੍ਹ ਜਾਓ।
ਜਦ ਮੈਂ 16ਵਾਂ ਬਲੌਕ ਰੱਖਾਂਗਾ,
ਉਸੀ ਪਲ ਤੁਹਾਡੇ ਪਲੇਟਫਾਰਮ ਡਿੱਗ ਜਾਣਗੇ।
ਜੇ ਤੁਸੀਂ ਲਟਕੇ ਨਹੀਂ ਰਹੇ ਤੇ ਹੇਠਾਂ ਡਿੱਗ ਗਏ, ਤਾਂ ਤੁਸੀਂ ਬਾਹਰ।
ਅਤੇ ਆਖ਼ਰੀ ਬਲੌਕ, ਨੀਲਾ।
ਪਲੇਟਫਾਰਮ ਡ੍ਰਾਪ ਕਰੋ।
ਗੇਮ ਸ਼ੁਰੂ।
ਕੀ ਤੁਸੀਂ ਕਿਸੇ ਹੋਰ 'ਤੇ ਭਰੋਸਾ ਕਰੋਗੇ?
ਜਾਂ ਆਪਣਾ ਭਵਿੱਖ ਆਪਣੇ ਹੱਥਾਂ ਵਿੱਚ ਲਵੋਗੇ?
ਇਹ ਪੈਟ੍ਰਨ ਯਾਦ ਕਰੋ।
ਪਰ ਜੋ ਵੀ ਹੋਵੇ, ਕੋਈ ਇੱਕ ਤਾਂ ਐਲਿਮੀਨੇਟ ਹੋਏਗਾ ਹੀ।
ਠੀਕ ਹੈ, ਤੂੰ ਸੇਫ਼ ਹੈਂ। ਤੂੰ ਹੇਠਾਂ ਆਜਾ ਬ੍ਰੈਟ।
ਲੱਗਦਾ ਹੈ ਕੁਝ ਲੋਕ ਇਸਦੀ
ਮੱਦਦ ਕਰ ਰਹੇ ਨੇ ਕਿਉਂਕਿ ਐਨੀ ਛੇਤੀ ਉਹ ਇਹ ਪੈਟ੍ਰਨ ਯਾਦ ਨਹੀਂ ਕਰ ਸਕਦਾ।
ਪਰ ਮਾਇਨੇ ਸਿਰਫ ਇਹ ਰੱਖਦਾ ਹੈ ਕਿ ਉਹ ਅੰਤ ਵਿੱਚ ਕਿਹੜਾ ਪੈਟ੍ਰਨ ਲੌਕ ਕਰਦਾ ਹੈ।
ਹੁਣ ਤੱਕ ਉਹ ਸਭ ਕੁਝ ਆਪਣੀ ਯਾਦ ਨਾਲ ਕਰ ਰਿਹਾ ਹੈ, ਕਿਸੇ ਨੇ ਮੱਦਦ ਨਹੀਂ ਕੀਤੀ।
ਜੇ ਉਸਨੇ ਇਹ ਕਰ ਲਿਆ, ਤਾਂ ਉਹਨਾਂ ਵਿੱਚੋਂ ਕੋਈ ਇੱਕ ਖਿਡਾਰੀ ਪੰਜ ਮਿਲੀਅਨ ਡਾਲਰ ਗਵਾ ਬੈਠੇਗਾ।
ਠੀਕ ਹੈ, ਦੋ ਲਾਲ।
-ਤੂੰ ਕਿਹਾ ਦੋ ਲਾਲ? -ਆਹੋ।
ਤਾਂ ਦੋ ਲਾਲ, ਠੀਕ ਹੈ।
ਇੱਕ ਮਿੰਟ। ਕੋਰੀ ਝੂਠ ਵੀ ਬੋਲ ਸਕਦਾ ਹੈ।
ਤੈਨੂੰ ਰੰਗਾਂ ਨੂੰ ਬਦਲਣ ਤੋਂ ਕੀ ਰੋਕ ਰਿਹਾ ਹੈ?
ਮੈਨੂੰ ਉਸ ਬੰਦੇ ਨੇ ਧੋਖਾ ਦਿੱਤਾ ਜਿਸ ਉੱਤੇ ਮੈਂ ਸਭ ਤੋਂ ਜ਼ਿਆਦਾ ਭਰੋਸਾ ਕੀਤਾ ਸੀ।
ਜੇ ਕੋਰੀ ਨੇ ਇੱਕ ਗਲਤ ਬਲੌਕ ਦੱਸਿਆ, ਤਾਂ ਉਹ ਬਾਹਰ ਹੈ।
ਦੋ ਪੀਲੇ।
-ਦੋ ਪੀਲੇ। -ਦੋ ਪੀਲੇ।
-ਹਾਨਾ, ਕੀ ਤੂੰ ਇਸ ਪਲਾਨ ਦਾ ਹਿੱਸਾ ਸੀ? -ਨਹੀਂ।
ਟਾਇਲਰ ਤਾਂ ਇੱਕ ਸ਼ਬਦ ਵੀ ਨਹੀਂ ਬੋਲ ਰਿਹਾ। ਉਹ ਪੂਰੀ ਤਰ੍ਹਾਂ ਕੋਰੀ 'ਤੇ ਹੀ ਨਿਰਭਰ ਹੈ।
-ਲਾਲ। -ਓਹ ਯਾਰ, ਮੈਨੂੰ ਨਹੀਂ ਪਤਾ, ਯਾਰ।
ਮੈਂ ਨਰਵਸ ਹਾਂ।
-ਨੀਲਾ। -ਮੈਨੂੰ ਨਹੀਂ ਪਤਾ ਤੂੰ ਕੀ ਮਹਿਸੂਸ ਕਰ ਰਿਹਾ ਹੈਂ।
ਮੈਂ ਇਸਨੂੰ ਲੌਕ ਕਰ ਰਿਹਾ ਹਾਂ।
ਠੀਕ ਹੈ, ਇਹ ਔਫੀਸ਼ੀਅਲੀ ਲੌਕ ਹੋ ਗਿਆ ਹੈ।
ਕੀ ਤੈਨੂੰ ਲੱਗਦਾ ਹੈ ਇਹ 16 ਬਿਲਕੁਲ ਸਹੀ ਨੇ?
ਤੇ ਫਾਈਨਲ ਤਿੰਨ ਵਿੱਚ ਇਹ ਤੇਰੀ ਜਗ੍ਹਾ ਪੱਕੀ ਕਰ ਸਕਦੇ ਨੇ।
ਉਮੀਦ ਹੈ।
ਜੇ ਇਹ 16 ਬਲੌਕ ਦਾ ਪੈਟ੍ਰਨ ਬਿਲਕੁਲ ਉਹੀ ਹੈ ਜੋ ਮੈਂ ਲਗਾਇਆ ਸੀ,
ਤਾਂ ਇਹ ਪਲੇਟਫਾਰਮ ਹਰਾ ਹੋ ਜਾਵੇਗਾ ਤੇ
ਤੁਹਾਡੇ ਚੋਂ ਕੋਈ ਇੱਕ ਬ੍ਰੈਟ ਦੀ ਮਰਜ਼ੀ 'ਤੇ ਨਿਰਭਰ ਹੋਵੇਗਾ।
ਪਰ ਜੇ ਇਹ ਗਲਤ ਹੋਇਆ, ਤਾਂ ਤੁਸੀਂ ਤਿੰਨੋ ਅੱਗੇ ਵੱਧ ਜਾਓਗੇ ਤੇ ਬ੍ਰੈਟ ਐਲਿਮੀਨੇਟ ਹੋ ਜਾਏਗਾ।
ਤਿੰਨ… ਦੋ… ਇੱਕ…
ਨਤੀਜਾ ਵਿਖਾਓ।
-ਇਹਨੇ ਕਰ ਦਿੱਤਾ! -ਮੈਨੂੰ ਯਕੀਨ ਨਹੀਂ ਹੋ ਰਿਹਾ।
ਕਿਆ ਬਾਤ ਹੈ, ਬਹੁਤ ਵਧੀਆ ਵੀਰੇ।
ਬ੍ਰੈਟ ਨੇ ਹੁਣ ਟੌਪ ਤਿੰਨ ਵਿੱਚ ਆਪਣੀ ਜਗ੍ਹਾ ਪੱਕੀ ਕਰ ਲਈ ਹੈ।
ਮੈਨੂੰ ਲੱਗਿਆ ਸੀ ਇਸ ਵਾਰ ਮੈਨੂੰ ਚਾਲ ਖੇਡਣੀ ਪੈਣੀ ਹੈ।
ਵਧੀਆ ਕੀਤਾ, ਬ੍ਰੈਟ!
ਹੁਣ, ਅਫ਼ਸੋਸ ਨਾਲ ਕਹਿਣਾ ਪੈ ਰਿਹਾ ਹੈ, ਮਜ਼ੇ ਵਾਲਾ ਹਿੱਸਾ ਖ਼ਤਮ।
ਹੁਣ ਤੁਸੀਂ ਤਿੰਨੇ ਖਤਰੇ ਵਿੱਚ ਹੋ।
ਮੈਂ ਵੇਖ ਰਿਹਾ ਹਾਂ ਬ੍ਰੈਟ ਪਹਿਲਾਂ ਹੀ ਟੈਂਸ਼ਨ ਵਿੱਚ ਹੈ।
ਤੂੰ ਕਿਵੇਂ ਫੈਸਲਾ ਕਰੇਂਗਾ ਕਿ ਅੱਗੇ ਚੱਲਕੇ
-ਕਿਨ੍ਹਾਂ ਨੂੰ ਹਰਾਉਣਾ ਅਸਾਨ ਹੋ ਸਕਦਾ ਹੈ? -ਇਹ ਵੀ ਇੱਕ ਫੈਕਟਰ ਹੈ।
ਜੇ ਤੂੰ ਕਿਸੇ ਨੂੰ ਅੱਜ ਬਖ਼ਸ਼ ਦੇਵੇਂ, ਤੇ ਉਹ ਤੈਨੂੰ ਅਗਲੇ ਗੇਮ ਵਿੱਚ ਬਾਹਰ ਕਰ ਦੇਵੇ ਤਾਂ?
ਅੰਤ ਵਿੱਚ ਇਹ ਗੇਮ ਹੀ ਹੈ, ਅਤੇ ਇਹ ਸੌਖਾ ਨਹੀਂ ਹੈ।
ਮੇਰੇ ਲਈ ਇਹ ਸਭ ਤੋਂ ਔਖਾ ਫੈਸਲਾ ਹੋ ਸਕਦਾ ਹੈ।
ਮੈਨੂੰ ਮਾਫ਼ ਕਰਨਾ, ਪਰ…
ਹਾਨਾ, ਮੈਂ ਤੈਨੂੰ ਚੁਣ ਰਿਹਾ ਹਾਂ।
ਹਾਨਾ, ਇਹ ਸੁਣ ਕੇ ਤੈਨੂੰ ਕਿਵੇਂ ਲੱਗ ਰਿਹਾ ਹੈ?
ਮੈਨੂੰ ਪਤਾ ਸੀ ਕਿ ਜੇ ਮੈਂ ਬਟਨ ਜਲਦੀ ਨਹੀਂ ਦਬਾਇਆ,
ਤਾਂ ਇਹੀ ਨਤੀਜਾ ਆਵੇਗਾ।
ਪਰ ਸੱਚਮੁੱਚ, ਮੈਨੂੰ ਬਹੁਤ ਮਾਣ ਹੈ ਕਿ ਮੈਂ ਤੁਹਾਡੇ ਚਾਰਾਂ ਨਾਲ ਇੱਥੇ ਤੱਕ ਆਈ।
ਦਿਲ ਟੁੱਟਿਆ ਹੈ ਕਿ ਹੁਣ ਮੈਨੂੰ ਡ੍ਰੌਪ ਕੀਤਾ ਜਾਣਾ ਹੈ,
ਪਰ ਮੈਨੂੰ ਸੱਚੀਂ ਇਨ੍ਹਾਂ ਲੋਕਾਂ ਹੱਥੋਂ ਹਾਰਣ ਦਾ ਕੋਈ ਅਫਸੋਸ ਨਹੀਂ।
ਠੀਕ ਹੈ, ਜਦ ਤੂੰ ਤਿਆਰ ਹੋਵੇਂ, ਬ੍ਰੈਟ।
ਹਾਨਾ, ਤੂੰ 'ਬੀਸਟ ਗੇਮਜ਼' ਤੋਂ ਐਲਿਮੀਨੇਟ ਹੋ ਚੁੱਕੀ ਹੈਂ।
ਠੀਕ ਹੈ, ਡ੍ਰੌਪ ਕਰੋ।
ਅਤੇ ਇਸ ਨਾਲ, ਆਖ਼ਰੀ ਸਮਾਰਟ ਖਿਡਾਰੀ ਵੀ ਬਾਹਰ ਹੋ ਗਿਆ!
ਇਸਨੂੰ ਹਟਾ ਦਿੰਦੇ ਹਾਂ!
ਕੋਰੀ, ਬ੍ਰੈਟ, ਟਾਇਲਰ,
ਜੇਤੂ ਹੁਣ ਮਜ਼ਬੂਤ ਟੀਮ ਵਿੱਚੋਂ ਹੀ ਕੋਈ ਇੱਕ ਹੋਵੇਗਾ।
ਤੁਹਾਡੇ ਤਿੰਨਾਂ ਵਿੱਚੋਂ ਕੋਈ ਇੱਕ ਪੰਜ ਮਿਲੀਅਨ ਡਾਲਰ ਜਿੱਤੇਗਾ।
ਵੂ!
-ਓ ਯਾਰ, ਇਹ ਪਾਗਲਪਨ ਹੈ। -ਕਮਾਲ ਹੈ!
-ਦਿਮਾਗ ਘੁੰਮ ਗਿਆ, ਯਾਰ। -ਓਹ, ਯਾਰ…
ਤਿੰਨ ਖਿਡਾਰੀ ਬਾਕੀ
ਦੋਸਤੋ, ਅਸੀਂ ਸਮਾਂ ਖਰਾਬ ਨਹੀਂ ਕਰਾਂਗੇ।
ਅਸੀਂ ਤੁਹਾਡੇ ਵਿੱਚੋਂ ਇੱਕ ਹੋਰ ਨੂੰ
ਐਲਿਮੀਨੇਟ ਕਰਨ ਜਾ ਰਹੇ ਹਾਂ ਅਤੇ ਟੌਪ ਦੋ ਤੱਕ ਪਹੁੰਚਣ ਵਾਲੇ ਹਾਂ।
ਮੈਂ ਚਾਹੁੰਦਾ ਹਾਂ ਤੁਸੀਂ ਤਿੰਨੇ ਪੋਡਿਅਮ ਦੇ ਪਿੱਛੇ ਖੜੇ ਹੋ ਜਾਓ।
ਸੁਆਗਤ ਹੈ ਫਾਈਨਲ ਬ੍ਰਾਈਬ 'ਚ।
ਇਹ ਆਖ਼ਰੀ ਵਾਰ ਹੋਵੇਗਾ ਜਦ ਤੁਸੀਂ ਪੰਜ ਮਿਲੀਅਨ ਡਾਲਰ ਦੇ
ਗ੍ਰੈਂਡ ਪ੍ਰਾਈਜ਼ ਤੋਂ ਇਲਾਵਾ ਕੋਈ ਰਕਮ ਕਮਾ ਸਕਦੇ ਹੋ।
ਜੇ ਤੁਹਾਨੂੰ ਲੱਗਦਾ ਹੈ ਤੁਸੀਂ ਨਹੀਂ ਜਿੱਤੋਗੇ, ਤਾਂ ਇੱਥੋਂ ਕੁਝ ਪੈਸੇ ਕਮਾ ਸਕਦੇ ਹੋ।
-ਜੇ ਰਕਮ ਮੋਟੀ ਹੋਵੇ। -ਮੋਟੀ ਹੀ ਹੋਵੇਗੀ!
ਸਭ ਦੀ ਇੱਕ ਕੀਮਤ ਹੁੰਦੀ ਹੈ।
ਚਲੋ ਸ਼ੁਰੂ ਕਰਦੇ ਹਾਂ ਤਿੰਨੇ ਆਪਣੇ ਹੱਥ ਬਕਸਿਆਂ ਵਿੱਚ ਪਾਓ।
ਹੱਥਕੜੀਆਂ ਲਾਓ।
ਤੁਸੀਂ ਤਿੰਨੇ ਹੁਣ ਆਪਣੇ ਬਕਸਿਆਂ ਨਾਲ ਬੰਨੇ ਗਏ ਹੋ ।
ਮੈਨੂੰ ਲੱਗਦਾ ਹੈ ਮੈਂ ਫਸ ਗਿਆ।
ਇਸਨੂੰ ਥੋੜਾ ਹੋਰ ਦਿਲਚਸਪ ਕਰਦੇ ਹਾਂ
ਸ਼ੀਸ਼ਿਆਂ ਨੂੰ ਧੁੰਧਲਾ ਕਰ ਦਿਓ!
ਓਹ! ਇਹ ਤਾਂ ਪਾਗਲਪਨ ਹੈ।
ਤੁਸੀਂ ਇਹ ਨਹੀਂ ਦੇਖ ਸਕੋਗੇ ਕਿ ਹੋਰ ਕੋਈ ਬਟਨ ਕਦੋਂ ਦਬਾਉਂਦਾ ਹੈ।
ਕੁਝ ਪਲਾਂ ਵਿੱਚ, ਤੁਹਾਡੀ ਸਕ੍ਰੀਨ 'ਤੇ ਇੱਕ ਮਨੀ ਕਾਊਂਟਰ ਆ ਜਾਵੇਗਾ,
ਅਤੇ ਇਹ ਕਦੋਂ ਰੁਕੇਗਾ, ਕਹਿ ਨਹੀਂ ਸਕਦੇ।
ਕੈਪਟਨ ਬ੍ਰਾਈਬ ਵਾਂਗ, ਪਹਿਲਾ ਬੰਦਾ ਜੋ ਬਟਨ ਦਬਾਏਗਾ,
ਉਸਨੂੰ ਸਕ੍ਰੀਨ 'ਤੇ ਨਜ਼ਰ ਆ ਰਹੀ ਰਕਮ ਮਿਲੇਗੀ।
ਪਰ ਕੈਪਟਨ ਬ੍ਰਾਈਬ ਤੋਂ ਉਲਟ, ਜੇ ਤੁਸੀਂ ਇਹ ਪੈਸੇ ਲਏ, ਤਾਂ ਤੁਸੀਂ ਐਲਿਮੀਨੇਟ ਹੋ ਜਾਓਗੇ।
ਅਤੇ ਬਾਕੀ ਦੋ ਬੰਦੇ ਪੰਜ ਮਿਲੀਅਨ ਡਾਲਰ ਲਈ ਫਾਈਨਲ ਵਿੱਚ ਮੁਕਾਬਲਾ ਕਰਨਗੇ।
ਇਹ ਤਾਂ ਪਾਗਲਪਨ ਹੈ, ਯਾਰ।
ਵਾਕਈ ਪਾਗਲਪਨ ਹੈ।
ਦਿਮਾਗ ਘੁੰਮ ਗਿਆ।
ਕੋਰੀ, ਤੂੰ ਹੁਣ ਤੱਕ ਸਿਰਫ਼ 17 ਹਜ਼ਾਰ ਜਿੱਤੇ ਨੇ।
ਤਾਂ ਜੇ ਤੂੰ ਬਟਨ ਨਹੀਂ ਦਬਾਉਦਾ , ਜਾਂ ਕਿਸੇ ਹੋਰ ਨੇ ਪਹਿਲਾਂ ਬਟਨ ਦਬਾ ਦਿੱਤਾ,
ਅਤੇ ਫਿਰ ਤੂੰ ਫਾਈਨਲ ਗੇਮ ਹਾਰ ਗਿਆ,
ਤਾਂ ਤੂੰ 17 ਹਜ਼ਾਰ ਨਾਲ ਹੀ ਘਰ ਜਾਵੇਂਗਾ।
ਦੂਜੇ ਪਾਸੇ, ਜੇ ਤੂੰ ਬਟਨ ਨਹੀਂ ਦਬਾਉਦਾ ਅਤੇ ਤੂੰ ਜਿੱਤ ਗਿਆ,
ਤਾਂ ਪੂਰੇ ਪੰਜ ਮਿਲੀਅਨ ਤੇਰੇ।
-ਇਹ ਵੱਡਾ ਜੂਆ ਹੈ। -ਹਾਂ ਬਿਲਕੁਲ।
ਤੂੰ 190,000 ਜਿੱਤਿਆ। ਤੂੰ 100,000 ਜਿੱਤਿਆ।
ਪਰ ਫਿਰ ਵੀ, ਇਹ ਮਨੀ ਕਾਊਂਟਰ ਕਾਫ਼ੀ ਉੱਪਰ ਜਾਏਗਾ।
ਤੁਹਾਨੂੰ ਸੰਜੀਦਗੀ ਨਾਲ ਸੋਚਣਾ ਪਵੇਗਾ, ਨਕਦ ਪੈਸੇ ਚਾਹੀਦੇ ਨੇ
ਜਾਂ ਪੰਜ ਮਿਲੀਅਨ ਲਈ ਖੇਡਣਾ ਹੈ?
ਮੈਂ ਤਾਂ ਜਾਣਨਾ ਚਾਹੁੰਦਾ ਹਾਂ ਇਹ ਹੋਰ ਕਿੰਨਾ ਉੱਪਰ ਚੜ੍ਹੇਗਾ।
ਮੈਂ ਵੀ।
ਬ੍ਰੈਟ, ਕੀ ਸੋਚ ਰਿਹਾ ਹੈਂ?
ਤੂੰ ਪਹਿਲਾਂ ਕਿਹਾ ਸੀ 250,000 ਡਾਲਰ ਮਿਲਣਗੇ ਤਾਂ ਵਧੀਆ ਹੈ।
ਹਾਂ… ਪਰ ਹੁਣ ਹਾਲਾਤ ਬਦਲ ਗਏ ਨੇ।
ਇਸ ਵੇਲੇ ਤੁਹਾਡੀ ਅੱਖਾਂ ਸਾਹਮਣੇ ਪੰਜ ਮਿਲੀਅਨ ਡਾਲਰ ਦਾ ਢੇਰ ਹੈ।
ਇਸਨੂੰ ਨਜ਼ਰਅੰਦਾਜ਼ ਕਰਨਾ ਮੁਸ਼ਕਿਲ ਹੈ।
ਤੇ ਇਸਦੇ ਨਾਲ ਹੀ, ਮਨੀ ਕਾਊਂਟਰ ਚਾਲੂ ਕਰੋ।
ਵੇਖਦੇ ਹਾਂ ਤੁਹਾਡੀ ਕੀਮਤ ਕੀ ਹੈ।
-ਯਕੀਨ ਨਹੀਂ ਹੋ ਰਿਹਾ ਇਹ ਸਭ ਦੁਬਾਰਾ ਹੋ ਰਿਹਾ ਹੈ -ਹਾਂ, ਇਹ ਵਾਪਸ ਆ ਗਿਆ।
-ਕਮਾਲ ਹੈ ਯਾਰ। -ਯਾਰ…
-50 ਹਜ਼ਾਰ ਡਾਲਰ। -ਬਹੁਤ ਤੇਜ਼ ਹੈ।
ਇਹ ਗਾਰਡ ਇਸ ਕਾਊਂਟਰ ਦੇ ਬਰਾਬਰ ਦੇ ਪੈਸੇ ਉੱਥੇ ਜ਼ਮੀਨ 'ਤੇ ਸੁੱਟ ਰਹੇ ਨੇ।
-ਅਸੀਂ ਹੁਣ ਇੱਕ ਲੱਖ ਡਾਲਰ 'ਤੇ ਪਹੁੰਚ ਗਏ ਹਾਂ। -ਚਲਦੇ ਰਹੋ।
ਜੇ ਤੁਸੀਂ ਹੁਣ ਬਟਨ ਦਬਾਉਂਦੇ ਹੋ, ਤਾਂ ਇਹ ਪੈਸਿਆਂ ਦੀ ਢੇਰੀ ਤੁਹਾਡੀ ਹੋ ਜਾਵੇਗੀ।
ਦੋ ਲੱਖ ਡਾਲਰ।
-ਇਹ ਪਾਗਲਪਨ ਹੈ। -ਕਿਵੇਂ ਮਹਿਸੂਸ ਕਰ ਰਹੇ ਹੋ?
-ਦਿਲਚਸਪ ਹੈ, ਹੈ ਨਾ? -ਪੈਸਾ, ਯਾਰ।
ਕਿੰਨੀ ਅਜੀਬ ਗੱਲ ਹੈ, ਜੋ ਬੰਦਾ ਤੀਜੇ ਨੰਬਰ 'ਤੇ ਆਏਗਾ, ਉਹ ਦੂਜੇ ਨੰਬਰ ਵਾਲੇ ਤੋਂ
ਜ਼ਿਆਦਾ ਪੈਸੇ ਲੈ ਕੇ ਜਾਵੇਗਾ।
ਸੱਚੀਂ ਅਜੀਬ ਹੈ।
ਬਹੁਤ ਜ਼ਿਆਦਾ ਪੈਸਾ। ਜੇ ਤੁਸੀਂ ਹੁਣ ਦਬਾਉਂਦੇ ਹੋ,
ਤਾਂ ਤੁਸੀਂ 4,10,000 ਡਾਲਰ ਪੱਕੇ ਲੈ ਕੇ ਜਾਓਗੇ।
ਇਹ ਬਹੁਤ ਪੈਸਾ ਹੈ!
-ਮੈਂ ਆਪਣੀ ਫੈਮਿਲੀ ਲਈ ਇੱਥੇ ਹਾਂ। -ਡਾ-ਡਾ।
ਜੇ ਮੈਨੂੰ ਪੰਜ ਲੱਖ ਡਾਲਰ ਦੀ ਪੇਸ਼ਕਸ਼ ਮਿਲਦੀ,
ਤਾਂ ਮੈਂ ਜ਼ਰੂਰ ਲੈਂਦਾ, ਕਿਉਂਕਿ ਇਹ ਮੇਰੇ ਪਰਿਵਾਰ ਨੂੰ ਸੈੱਟ ਕਰ ਦੇਵੇਗਾ।
ਉਹਨਾਂ ਨੂੰ ਵਧੀਆ ਜ਼ਿੰਦਗੀ ਦੇਣੀ ਹੈ।
ਕਾਊਂਟਰ ਅੱਧੇ ਮਿਲੀਅਨ ਦੇ ਨੇੜੇ ਹੈ।
ਤੁਸੀਂ ਬਟਨ ਦਬਾਓ ਅਤੇ ਅੱਧਾ ਮਿਲੀਅਨ ਡਾਲਰ ਤੁਹਾਡਾ ਹੋ ਜਾਵੇਗਾ।
ਹੁਣ ਗੇਮ ਦਿਲਚਸਪ ਬਣਾਉਣ ਲਈ ਕਾਊਂਟਰ ਨੂੰ ਪੰਜ ਸੈਕੰਡ ਲਈ ਰੋਕਿਆ ਜਾਵੇਗਾ।
ਜੇ ਕਿਸੇ ਨੇ ਨਹੀਂ ਦਬਾਇਆ, ਤਾਂ ਕਾਊਂਟਰ ਹੋਰ ਚੜ੍ਹੇਗਾ,
ਪਰ ਹਰ ਸੈਕੰਡ ਦਾ ਖ਼ਤਰਾ ਇਹ ਹੈ ਕਿ ਕੋਈ ਹੋਰ ਪਹਿਲਾਂ ਦਬਾ ਕੇ ਸਾਰਾ ਪੈਸਾ ਲੈ ਸਕਦਾ ਹੈ।
ਪੰਜ… ਚਾਰ… ਤਿੰਨ… ਦੋ… ਇੱਕ…
ਮਨੀ ਕਾਊਂਟਰ ਚਾਲੂ ਕਰੋ।
-ਇਹ ਹੋਰ ਉੱਪਰ ਜਾ ਰਿਹਾ ਹੈ, ਯਾਰ। -ਵਾਹ ਜੀ ਕਾਰਲ ਵੀ ਪੈਸੇ ਲਿਆ ਰਿਹਾ ਹੈ?
ਛੇ ਲੱਖ ਡਾਲਰ।
ਤੁਹਾਡੇ ਲਈ ਇਹ ਮੌਕਾ ਹੈ, ਆਪਣੇ ਪਰਿਵਾਰ ਲਈ ਪੱਕੇ ਪੈਸੇ ਲੈਕੇ ਜਾਣ ਦਾ।
ਕੋਰੀ, ਕੀ ਮਹਿਸੂਸ ਕਰ ਰਿਹਾ ਹੈਂ? ਤੂੰ ਸਾਡੇ ਤਿੰਨਾਂ ਵਿੱਚੋਂ ਸਭ ਤੋਂ ਘੱਟ ਪੈਸੇ
ਜਿੱਤੇ ਨੇ, ਇਸਦੀ ਤਾਂ ਗਰੰਟੀ ਹੈ।
ਹਾਂ… 720,000। ਇਹ ਚੜ੍ਹਦਾ ਹੀ ਜਾ ਰਿਹਾ ਹੈ।
-ਡੈਡੀ! ਡੈਡੀ! ਡੈਡੀ! ਡੈਡੀ! -ਮੈਂ ਤੁਹਾਨੂੰ ਬਹੁਤ ਪਿਆਰ ਕਰਦਾ ਹਾਂ।
ਪੈਸਿਆਂ ਦੇ ਇਸ ਢੇਰ ਨੂੰ ਦੇਖੋ, ਯਾਰ।
ਬਟਨ ਦਬਾਓ, ਤੇ ਇਹ ਸਾਰਾ ਤੁਹਾਡੇ ਬੈਂਕ ਅਕਾਊਂਟ ਵਿੱਚ ਹੋ ਸਕਦਾ ਹੈ।
ਅਤੇ ਜੇ ਤੂੰ ਸੈਕੰਡ ਆਇਆ, ਜ਼ੀਰੋ ਡਾਲਰ।
ਅਸੀਂ ਲਗਭੱਗ ਨੌਂ ਲੱਖ ਡਾਲਰ 'ਤੇ ਪਹੁੰਚ ਗਏ ਹਾਂ।
-ਤੈਨੂੰ ਲੱਗਦਾ ਹੈ ਇਹ ਇੱਕ ਮਿਲੀਅਨ 'ਤੇ ਰੁਕੇਗਾ? -ਪਤਾ ਨਹੀਂ।
ਘਰ ਖਰੀਦ ਸਕਦੇ ਹਾਂ… ਬੱਚੇ ਕਰ ਸਕਦੇ ਹਾਂ… ਅਮਾਂਡਾ ਦਾ ਕਰਜ਼ਾ ਉਤਾਰ ਸਕਦੇ ਹਾਂ…
-970! -ਇਹ ਇੱਕ ਮਿਲੀਅਨ 'ਤੇ ਵੀ ਰੁਕ ਸਕਦਾ ਹੈ।
980! 990!
ਇੱਕ ਮਿਲੀਅਨ ਡਾਲਰ! ਜੇ ਤੁਸੀਂ ਬਟਨ ਦਬਾਓ,
ਇਹ ਸਾਰਾ ਪੈਸਾ ਤੁਹਾਡਾ ਹੋਵੇਗਾ!
ਦੋਸਤੋ, ਸਮਾਂ ਖਤਮ ਹੋ ਰਿਹਾ ਹੈ!
ਤਿੰਨ… ਦੋ… ਇੱਕ… ਓਹ!
ਕਿਸੇ ਨੇ ਬਟਨ ਦਬਾ ਦਿੱਤਾ!
ਇਸਦਾ ਮਤਲਬ, ਬੀਸਟ ਗੇਮਜ਼ ਸੀਜ਼ਨ ਦੋ ਦਾ
ਔਫੀਸ਼ੀਅਲ ਤੀਜੇ ਥਾਂ ਦਾ ਜੇਤੂ ਹੈ…
ਇਨ੍ਹਾਂ ਦੇ ਸ਼ੀਸ਼ੇ ਸਾਫ਼ ਕਰੋ!
ਬ੍ਰੈਟ ਨੇ ਬ੍ਰਾਈਬ ਲੈ ਲਈ ਹੈ!
-ਮੁਬਾਰਕਾਂ, ਹੁਣ ਤੂੰ ਮਿਲੀਅਨੇਅਰ ਹੈਂ। -ਵੂ!
ਕਮਾਲ ਕਰ ਦਿੱਤਾ ਵੀਰੇ!
ਆਪਣੇ ਮਿਲੀਅਨ ਡਾਲਰਾਂ ਕੋਲ ਆਓ! ਅਤੇ ਸਭ ਤੋਂ ਵਧੀਆ ਗੱਲ, ਤੈਨੂੰ ਕਿਸੇ ਨੂੰ ਧੋਖਾ ਵੀ ਨਹੀਂ ਦੇਣਾ ਪਿਆ।
-ਚੱਲ ਇਸਤੇ ਛਾਲ ਮਾਰ ਵੀਰੇ! -ਕਿਆ ਬਾਤ ਹੈ।
ਉਸਨੇ ਇਸ ਤੋਂ ਪਹਿਲਾਂ 1,90,000 ਡਾਲਰ ਵੀ ਜਿੱਤੇ ਸੀ,
ਇਸ ਲਈ ਉਸਦੀ ਕੁੱਲ ਜਿੱਤ ਹੁਣ 1,193,000 ਡਾਲਰ ਹੈ।
ਮਜ਼ਾ ਆ ਗਿਆ! ਵੂ!
ਇਹ ਬਹੁਤ ਪੈਸਾ ਹੈ!
ਇਸਨੂੰ ਨੋਟਾਂ ਚ ਦਫਨ ਕਰ ਦਿਓ!
ਜੇ ਮੈਂ ਤੁਹਾਡੀ ਗੱਲ ਨਾ ਮੰਨਦਾ, ਤਾਂ ਮੈਂ ਕਦੇ ਇੱਥੇ ਤੱਕ ਨਹੀਂ ਆ ਸਕਦਾ ਸੀ।
ਸੱਚਮੁੱਚ, ਤੁਹਾਡੇ ਬਗੈਰ ਮੈਂ ਇੱਥੇ ਨਹੀਂ ਹੋਣਾ ਸੀ।
ਵੂ!
ਕਦੇ ਨਹੀਂ ਲੱਗਿਆ ਸੀ ਮੈਂ ਆਪਣੇ ਦਿਲ ਨੂੰ ਤੋੜ ਕੇ ਖੁਸ਼ ਹੋਵਾਂਗਾ,
ਪਰ ਮੈਂ ਇਸ ਸਮੇਂ ਬੇਹੱਦ ਖੁਸ਼ ਹਾਂ।
-ਚੀਅਰਜ਼, ਦੋਸਤੋ। -ਅਸੀਂ ਤੈਨੂੰ ਪਿਆਰ ਕਰਦੇ ਹਾਂ, ਬ੍ਰੈਟ।
-ਓਹ ਹਾਂ! ਇਹ ਐਪਿਕ ਸੀ! -ਚਲੋ ਯਾਰ!
ਚਲੋ ਯਾਰ!
ਮਨੀ ਬੈਗ ਬ੍ਰੈਟ!
ਤੀਜੇ ਥਾਂ ਤੇ ਆਉਣਾ ਇੰਨਾ ਵੀ ਬੁਰਾ ਨਹੀਂ।
ਪੈਸਿਆਂ ਦੀ ਬਰਸਾਤ ਅਤੇ ਡਾਈਵ! ਲਓ ਜੀ ਆ ਗਿਆ ਬ੍ਰੈਟ।
ਦੋ ਖਿਡਾਰੀ ਬਾਕੀ
ਬੀਸਟ ਗੇਮਜ਼ ਮਜ਼ਬੂਤ। ਸਮਾਰਟ
ਕਹਿੰਦੇ ਨੇ ਤਾਕਤ ਗਿਣਤੀ ਵਿੱਚ ਹੁੰਦੀ ਹੈ।
ਪਰ ਸਾਰੇ ਹਾਲਾਤਾਂ ਦੇ ਖਿਲਾਫ਼,
ਇਨ੍ਹਾਂ ਦੋ ਬੰਦਿਆਂ ਦੇ ਫ਼ੈਸਲੇ ਉਹਨਾਂ ਨੂੰ ਇੱਥੇ ਤੱਕ ਲਿਆਏ,
ਉਨ੍ਹਾਂ ਦੀ ਅਖੀਰੀ ਪਰਖ ਵੱਲ।
ਕਈ ਵਾਰ ਇਨ੍ਹਾਂ ਨੇ ਹਾਰ ਨਾਲ ਲੜਾਈ ਲੜੀ,
ਕਈ ਵਾਰ ਲਾਲਚ ਦਾ ਸਾਹਮਣਾ ਕੀਤਾ।
ਹਰ ਕੋਈ ਆਪਣੇ ਪਰਿਵਾਰਾਂ ਲਈ ਲੜ ਰਿਹਾ ਹੈ,
ਖੁਸ਼ੀ ਦੇ ਸਭ ਤੋਂ ਵੱਡੇ ਪਲਾਂ ਤੋਂ ਲੈ ਕੇ ਦੁੱਖ ਦੇ ਸਭ ਤੋਂ ਭਾਰੇ ਪਲਾਂ ਤੱਕ।
ਇਮਾਨਦਾਰੀ ਅਤੇ ਮਾਣ ਨੂੰ ਸਾਂਭ ਕੇ,
ਮਜ਼ਬੂਤ ਟੀਮ ਦੇ ਇਹ ਦੋ ਮੈਂਬਰ, ਜੋ ਪਹਿਲਾਂ ਸਾਥੀ ਸਨ,
ਹੁਣ ਕਿਸਮਤ ਨੇ ਇਨ੍ਹਾਂ ਦੋਹਾਂ ਨੂੰ ਇੱਕ ਦੂਜੇ ਦੇ ਸਾਹਮਣੇ ਲਿਆ ਖੜਾ ਕੀਤਾ ਹੈ।
ਕੀ ਸਿਰਫ਼ ਮੈਨੂੰ ਹੀ ਘਬਰਾਹਟ ਹੋ ਰਹੀ ਹੈ?
-ਨਹੀਂ, ਤੂੰ ਇਕੱਲਾ ਨਹੀਂ। -ਹਾਂ।
ਮੈਨੂੰ ਤਾਂ ਢਿੱਡ 'ਚ ਮਰੋੜ ਪੈ ਰਹੇ ਨੇ। ਮੈਂ…
ਓਹ ਤੇਰੀ ਯਾਰ।
ਕੋਰੀ… ਟਾਇਲਰ…
ਤੁਸੀਂ ਦੋਵੇਂ ਬੇਹੱਦ ਤਾਕਤਵਰ ਖਿਡਾਰੀ ਰਹੇ ਹੋ।
ਇਮਾਨਦਾਰੀ ਨਾਲ ਖੇਡੇ ਹੋ।
ਅਤੇ ਗੇਮ ਸ਼ੁਰੂ ਕਰਨ ਤੋਂ ਪਹਿਲਾਂ,
ਮੈਂ ਸੱਚਮੁੱਚ ਕਹਿਣਾ ਚਾਹੁੰਦਾ ਹਾਂ, ਕਾਸ਼ ਤੁਸੀਂ ਦੋਵੇਂ ਜਿੱਤ ਸਕਦੇ।
ਇਹ ਕਹਿੰਦੇ ਹੋਏ ਦੁੱਖ ਹੋ ਰਿਹਾ ਹੈ ਕਿ ਤੁਹਾਡੇ ਵਿੱਚੋਂ ਇੱਕ ਪੰਜ ਮਿਲੀਅਨ ਡਾਲਰ ਜਿੱਤੇਗਾ,
ਅਤੇ ਦੂਜਾ ਸਿਰਫ਼ ਉਹੀ ਪੈਸਾ ਲੈ ਕੇ ਘਰ ਜਾਵੇਗਾ ਜੋ ਅਜੇ ਤੱਕ ਜਿੱਤਿਆ ਹੈ…
-ਉਸ ਤੋਂ ਵੱਧ ਕੁਝ ਨਹੀਂ। -ਸ਼ੁਰੂ ਕਰੋ…
ਕੁੱਝ ਪਲਾਂ ਵਿੱਚ, ਤੁਹਾਡੇ ਵਿੱਚੋਂ ਇੱਕ ਨੂੰ ਇਹ ਪੰਜ ਮਿਲੀਅਨ ਡਾਲਰ ਦਾ ਚੈੱਕ ਦਿੱਤਾ ਜਾਵੇਗਾ।
ਜਦੋਂ ਦੂਜੇ ਖਿਡਾਰੀ ਦੀਆਂ ਅੱਖਾਂ ਤੇ ਪੱਟੀ ਹੋਵੇ,
ਤੁਸੀਂ ਇਹ ਚੈੱਕ ਕਿਸੇ ਵੀ
ਬ੍ਰੀਫਕੇਸ ਵਿੱਚ ਰੱਖ ਸਕਦੇ ਹੋ। ਉਸ ਤੋਂ ਬਾਅਦ ਬ੍ਰੀਫਕੇਸ ਬੰਦ
ਕਰਕੇ ਉਹਨਾਂ ਦਾ ਕ੍ਰਮ ਬਦਲ ਦਿੱਤਾ ਜਾਵੇਗਾ।
ਕ੍ਰਮ ਬਦਲ ਦਿੱਤਾ ਜਾਵੇਗਾ। ਫਿਰ ਦੂਜਾ ਖਿਡਾਰੀ ਅੱਖਾਂ ਤੋ
ਪੱਟੀ ਹਟਾ ਕੇ ਪਤਾ ਕਰੇਗਾ ਉਹ ਚੈੱਕ ਕਿੱਥੇ ਹੈ।
ਉਹ ਤੁਹਾਨੂੰ ਕੋਈ ਵੀ ਸਵਾਲ ਕਰ ਸਕਦਾ ਹੈ।
ਤੁਸੀਂ ਦੋਵੇਂ ਪਿਛਲੇ 40 ਦਿਨਾਂ ਤੋਂ
ਇਕੱਠੇ ਰਹੇ ਹੋ ਅਤੇ ਕਈ ਖੇਡਾਂ ਵਿਚ ਇਕੱਠੇ ਹਿੱਸਾ ਲਿਆ ਹੈ।
ਕੋਰੀ, ਤੈਨੂੰ ਪਤਾ ਹੋਣਾ ਚਾਹੀਦਾ ਹੈ ਕਿ ਟਾਇਲਰ ਕਦੋਂ ਸੱਚ ਬੋਲ ਰਿਹਾ ਹੈ,
ਅਤੇ ਇਸਦਾ ਉਲਟ ਵੀ।
ਜਦ ਤੁਸੀਂ ਤਿਆਰ ਹੋ ਜਾਓਗੇ, ਤੁਹਾਨੂੰ ਇੱਕ ਬ੍ਰੀਫ਼ਕੇਸ ਚੁਣਨਾ ਪਵੇਗਾ।
ਤੇ ਜੇ ਤੁਹਾਡੇ ਵਿੱਚੋਂ ਕਿਸੇ ਨੇ ਠੀਕ ਅੰਦਾਜ਼ਾ ਲਾ ਲਿਆ ਕਿ
ਕਿਹੜੇ ਬ੍ਰੀਫ਼ਕੇਸ ਵਿੱਚ ਪੰਜ ਮਿਲੀਅਨ ਡਾਲਰ ਦਾ ਚੈੱਕ ਹੈ, ਤਾਂ ਇਹ ਸੀਜ਼ਨ ਖ਼ਤਮ।
ਉਹ ਪੰਜ ਮਿਲੀਅਨ ਜਿੱਤ ਲਵੇਗਾ।
ਸਾਰੀ ਮਿਹਨਤ ਦਾ ਫਲ ਮਿਲ ਜਾਏਗਾ, ਤੁਸੀਂ ਮਲਟੀ ਮਿਲੀਅਨੇਅਰ ਬਣ ਜਾਓਗੇ।
ਤੁਹਾਡੀਆਂ ਵਹੁਟੀਆਂ, ਤੁਹਾਡੇ ਬੱਚੇ, ਸਭ ਤੁਹਾਡੇ ਨਾਲ ਸੈਲੀਬ੍ਰੇਟ ਕਰਨਗੇ।
ਪਰ ਜੇ ਗਲਤ ਚੋਣ ਕੀਤੀ,
ਤਾਂ ਅਸੀਂ ਅੱਖਾਂ ਦੀ ਪੱਟੀ ਦੂਜੇ ਬੰਦੇ ਵੱਲ ਕਰਾਂਗੇ,
ਤੇ ਤੁਸੀਂ ਜੋ ਬ੍ਰੀਫ਼ਕੇਸ ਚੁਣਿਆ ਉਹ ਹਟਾ ਦਿੱਤਾ ਜਾਵੇਗਾ,
ਅਤੇ ਹੁਣ ਉਸ ਦੀ ਵਾਰੀ ਹੋਵੇਗੀ ਗੇਮ ਖੇਡਣ ਦੀ।
ਹੁਣ ਸਾਨੂੰ ਆਪਣੇ ਪਰਿਵਾਰਾਂ ਲਈ ਫੈਸਲਾ ਕਰਨਾ ਪਏਗਾ।
ਹਾਂ, ਹੁਣ ਖੇਡ ਦਾ ਸਮਾਂ ਹੈ, ਯਾਰ।
ਠੀਕ ਹੈ, ਸ਼ੁਰੂ ਕਰਨ ਲਈ ਪਹਿਲਾਂ ਇਹ ਤੈਅ
ਕਰਨਾ ਪਵੇਗਾ ਕੌਣ ਪਹਿਲਾਂ ਖੇਡੇਗਾ।
ਇਸ ਲਈ ਮੈਂ ਉਹੀ ਸਿੱਕਾ ਲਿਆਇਆ ਹਾਂ ਜਿਸ ਲਈ ਮੈਂ ਮੋਨਿਕਾ ਨੂੰ ਪੰਜ ਲੱਖ ਡਾਲਰ ਦਿੱਤੇ ਸਨ।
ਹੁਣ ਤੁਸੀਂ ਤੈਅ ਕਰਨਾ ਹੈ, ਹੈਡ ਜਾਂ ਟੇਲ?
-ਤੂੰ ਦੱਸ। -ਮੈਂ ਟੇਲ ਲਵਾਂਗਾ।
-ਤੂੰ ਟੇਲ ਲੈ ਰਿਹਾ ਹੈਂ, ਪੱਕਾ? -ਇਸਨੇ ਟੇਲ ਕਿਹਾ ਹੈ।
-ਤੇਰੇ ਕੋਲ ਹੈਡ ਹੈ। -ਬਿਲਕੁਲ।
ਠੀਕ ਹੈ, ਮੈਂ ਸਿੱਕਾ ਕੈਚ ਕਰਾਂਗਾ, ਹੱਥ 'ਤੇ ਫਲਿੱਪ ਕਰਾਂਗਾ।
ਵੱਡਾ ਪਲ ਹੈ।
-ਇਹ ਹੈਡ ਹੈ। -ਹੈਡ!
ਪਹਿਲਾਂ ਖੇਡੇਗਾ ਕੋਰੀ।
ਇਹ ਲੈ ਅੱਖਾਂ ਦੀ ਪੱਟੀ, ਉਸ ਪਾਸੇ ਘੁੰਮ ਜਾ।
ਠੀਕ ਹੈ, ਹੁਣ ਜਦ ਕੋਰੀ ਦੀਆਂ ਅੱਖਾਂ ਤੇ ਪੱਟੀ ਹੈ,
ਟਾਇਲਰ, ਇਹ ਪੰਜ ਮਿਲੀਅਨ ਡਾਲਰ ਦਾ ਚੈੱਕ ਹੈ
ਜੋ ਪੈਸੇ ਦੇ ਉਸ ਵੱਡੇ ਢੇਰ ਦੀ ਨੁਮਾਇੰਦਗੀ ਕਰਦਾ ਹੈ।
ਜੇ ਉਹਨੇ ਅੰਦਾਜ਼ਾ ਲਾ ਲਿਆ ਤੂੰ ਕਿਹੜੇ ਬ੍ਰੀਫ਼ਕੇਸ ਵਿੱਚ ਇਹ ਚੈੱਕ ਰੱਖਿਆ ਹੈ,
ਤਾਂ ਗੇਮ ਖ਼ਤਮ। ਜਦ ਵੀ ਤੂੰ ਤਿਆਰ ਹੋਵੇਂ, ਕੋਈ ਕਾਹਲ ਨਹੀਂ ਹੈ। ਆਰਾਮ ਨਾਲ।
ਤੇ ਹੁਣ ਜਦ ਉਹ ਬ੍ਰੀਫ਼ਕੇਸ ਘੁਮਾ ਰਿਹਾ ਹੈ,
ਸਾਰੇ ਕੈਮਰਾਮੈਨ ਪਿੱਛੇ ਮੁੜ ਜਾਓ।
ਮੁੰਡਿਓ, ਦੇਖਣਾ ਬੰਦ ਕਰੋ, ਉੱਧਰ ਦੇਖੋ।
ਤੁਹਾਡਾ ਕੈਮਰੇ ਵਾਲਾ ਵੀ ਮੁੜ ਜਾਵੇਗਾ।
ਮੈਂ ਖੁਦ ਵੀ ਇਸ ਕੰਧ ਵੱਲ ਮੂੰਹ ਕਰਕੇ ਖੜ੍ਹਾ ਰਹਾਂਗਾ।
ਇਹ ਲੜਾਈ ਸਿਰਫ਼ ਕੋਰੀ ਅਤੇ ਟਾਇਲਰ ਦੇ ਵਿਚਕਾਰ ਹੈ,
ਪੂਰੀ ਦੁਨੀਆ ਵਿੱਚ ਕਿਸੇ ਹੋਰ ਦੀ ਨਹੀਂ।
ਟਾਇਲਰ ਇਹ ਬ੍ਰੀਫ਼ਕੇਸ ਜਿੱਥੇ ਮਰਜ਼ੀ ਰੱਖ ਸਕਦਾ ਹੈ।
ਉਹ ਉਹਨਾਂ ਨੂੰ ਇੱਕ ਦੂਜੇ ਉੱਪਰ ਰੱਖ ਸਕਦਾ ਹੈ, ਮਿਕਸ-ਮੈਚ ਕਰ ਸਕਦਾ ਹੈ,
ਇਹ ਸਭ ਕੁੱਝ 100 ਪ੍ਰਤੀਸ਼ਤ ਟਾਇਲਰ ਦੀ ਮਰਜ਼ੀ 'ਤੇ ਹੈ।
ਉਹ ਚੈੱਕ ਕਿਸੇ ਵੀ ਬ੍ਰੀਫ਼ਕੇਸ ਵਿੱਚ ਰੱਖ ਸਕਦਾ ਹੈ। ਬ੍ਰੀਫ਼ਕੇਸ ਨੂੰ ਕਿਤੇ ਵੀ ਰੱਖ ਸਕਦਾ ਹੈ।
ਇਹ ਸਾਰੀ ਖੇਡ ਦਿਮਾਗ਼ ਅਤੇ ਸਟ੍ਰੈਟੇਜੀ ਦੀ ਹੈ।
ਟਾਇਲਰ ਦੀ ਹਰ ਛੋਟੀ-ਵੱਡੀ ਅਵਾਜ਼, ਹਰ ਨਿੱਕੀ ਜਿਹੀ ਹਰਕਤ,
ਕੋਰੀ ਸੁਣ ਰਿਹਾ ਹੈ। ਅਤੇ ਉਹ ਉਹਨਾਂ ਸੰਕੇਤਾਂ ਤੋਂ ਜਾਣਕਾਰੀ ਇਕੱਠੀ ਕਰ ਰਿਹਾ ਹੈ,
ਤਾਂ ਜੋ ਜ਼ਿਆਦਾ ਸਟੀਕ ਫੈਸਲਾ ਲੈ ਸਕੇ।
ਪਿਛਲੇ ਸੀਜ਼ਨ ਵਿੱਚ ਇਹ ਗੇਮ ਪਹਿਲੇ ਹੀ ਰਾਊਂਡ ਵਿੱਚ ਜਿੱਤੀ ਗਈ ਸੀ,
ਜਿਸਦਾ ਮਤਲਬ ਹੈ, ਤਕਨੀਕੀ ਕੋਰੀ ਇੱਥੇ ਹੀ, ਹੁਣੇ ਹੀ ਜਿੱਤ ਸਕਦਾ ਹੈ।
ਠੀਕ ਹੈ, ਜਿੰਮੀ।
-ਕੀ ਮੈਂ ਮੁੜ ਸਕਦਾ ਹਾਂ? -ਬਿਲਕੁਲ।
ਠੀਕ ਹੈ।
ਵਾਹ! ਟਾਇਲਰ, ਹੁਣ ਤੇਰੀ ਵਾਰੀ ਹੈ, ਜਦ ਤੂੰ ਤਿਆਰ ਹੋਵੇਂ,
ਤੂੰ ਕੋਰੀ ਨੂੰ ਦੱਸੀਂ, ਉਹ ਅੱਖਾਂ ਤੋਂ ਪੱਟੀ ਹਟਾਏ।
ਕੋਰੀ, ਮੁੜ ਜਾ। ਤੇ ਅੱਖਾਂ ਤੋਂ ਪੱਟੀ ਉਤਾਰ।
ਗੇਮ ਸ਼ੁਰੂ।
ਤੂੰ ਕੀ ਲੱਭ ਰਿਹਾ ਹੈਂ?
ਕੀ ਤੂੰ ਮੈਨੂੰ ਬ੍ਰੀਫ਼ਕੇਸ ਨੰਬਰ ਛੇ ਬਾਰੇ ਦੱਸ ਸਕਦਾ ਹੈਂ?
ਕੀ ਜਾਣਨਾ ਚਾਹੁੰਦਾ ਹੈਂ?
ਕੀ ਚੈੱਕ ਉਸਦੇ ਅੰਦਰ ਹੈ?
ਤੂੰ ਖੋਲ੍ਹ ਕੇ ਆਪੇ ਵੇਖ ਲੈ।
ਅੱਛਾ, ਤਿੰਨ ਬਾਰੇ ਕੀ ਦੱਸ ਸਕਦਾ ਹੈਂ?
ਪੁੱਛ ਕੀ ਪੁੱਛਣਾ ਹੈ?
ਕੀ ਇਸ ਵਿੱਚ ਚੈੱਕ ਹੈ?
ਖੋਲ੍ਹ ਕੇ ਆਪੇ ਵੇਖ ਲੈ।
ਉਹੀ ਜਵਾਬ।
ਤੇਰੇ ਦੋ ਬੱਚੇ ਨੇ,
ਮੈਂਨੂੰ ਨਹੀਂ ਲੱਗਦਾ ਤੂੰ ਇਸਨੂੰ ਨੰਬਰ ਦੋ ਵਿੱਚ ਰੱਖਿਆ ਹੋਵੇਗਾ।
ਨੰਬਰ ਨੌਂ ਬਾਰੇ ਕੀ ਦੱਸ ਸਕਦਾ ਹੈਂ? ਕੀ ਚੈੱਕ ਇਸਦੇ ਅੰਦਰ ਹੈ?
ਖੋਲ੍ਹ ਕੇ ਆਪੇ ਵੇਖ ਲੈ।
ਮੈਂ ਨੌਂ ਦੇ ਨਾਲ ਜਾਵਾਂਗਾ।
ਤੂੰ ਨੌਂ ਚੁਣ ਰਿਹਾ ਹੈਂ? ਕਿਉਂ?
ਜਦ ਉਸਨੇ ਇਸਦਾ ਜਵਾਬ ਦਿੱਤਾ, ਤਾਂ ਉਸਦੀ ਆਵਾਜ਼ ਬਦਲ ਗਈ ਸੀ।
-ਸੱਚੀ? -ਹਾਂ।
ਤੂੰ ਹਰ ਸਵਾਲ ਦੇ ਜਵਾਬ ਵਿੱਚ ਇੱਕੋ ਸ਼ਬਦ ਬੋਲ ਰਿਹਾ ਸੀ,
ਪਰ ਇਸ ਵਾਰੀ ਤੂੰ ਉਹਨਾਂ ਨੂੰ ਵੱਖਰੇ ਤਰੀਕੇ ਨਾਲ ਕਿਹਾ।
-ਬਿਲਕੁਲ ਠੀਕ। -ਤਾਂ ਤੈਨੂੰ ਲੱਗਦਾ ਹੈ
-ਪੰਜ ਮਿਲੀਅਨ ਡਾਲਰ ਇਹਦੇ 'ਚ ਹੈ? -ਹਾਂ, ਠੀਕ।
ਜੇ ਤੇਰੀ ਚੋਣ ਸਹੀ ਰਹੀ,
ਤਾਂ ਉਹ ਪੈਸਿਆਂ ਦਾ ਢੇਰ, ਸਭ ਤੇਰਾ।
ਹਾਏ ਮੇਰੇ ਰੱਬਾ…
ਜਦ ਤੂੰ ਚਾਹੇ, ਖੋਲ੍ਹ ਸਕਦਾ ਹੈਂ।
ਹੇ ਰੱਬਾ, ਤੂੰ ਮੈਨੂੰ ਬਹੁਤ ਨਰਵਸ ਕਰ ਰਿਹਾ ਹੈਂ।
ਕੋਰੀ, ਇਸ ਵਿੱਚ ਹੀ ਪੰਜ ਮਿਲੀਅਨ ਡਾਲਰ ਹੋ ਸਕਦੇ ਨੇ।
ਜ਼ਿੰਦਗੀ ਬਦਲਣ ਵਾਲਾ ਪੈਸਾ।
ਬਸ ਖੋਲਣ ਤੋਂ ਬਾਅਦ ਰੰਗ ਸੋਨੇ ਦਾ ਹੋਣਾ ਚਾਹੀਦਾ ਹੈ, ਲਾਲ ਨਹੀਂ।
ਠੀਕ ਹੈ।
ਕੋਰੀ ਨੇ ਨੰਬਰ ਨੌਂ ਚੁਣਿਆ ਸੀ
ਅਤੇ ਉਹ ਖਾਲੀ ਨਿਕਲਿਆ।
ਇਸ ਲਈ ਇਸ ਬ੍ਰੀਫ਼ਕੇਸ ਨੂੰ ਗੇਮ ਵਿੱਚੋਂ ਹਟਾ ਰਹੇ ਹਾਂ।
ਹੁਣ ਤੇਰੇ ਚਾਂਸ ਥੋੜ੍ਹੇ ਵਧ ਗਏ ਨੇ।
ਟਾਇਲਰ, ਦੱਸੋ ਚੈੱਕ ਕਿਹੜੇ ਬ੍ਰੀਫ਼ਕੇਸ ਵਿੱਚ ਸੀ।
-ਨੰਬਰ ਦਸ। -ਦਸ ।
ਕੋਰੀ, ਤੂੰ ਸਿਰਫ ਇੱਕ ਨੰਬਰ ਦੂਰ ਰਹਿ ਗਿਆ।
ਟਾਇਲਰ ਦੀ ਵਾਰੀ ਸ਼ੁਰੂ ਕਰਨ ਤੋਂ ਪਹਿਲਾਂ, ਕੀ ਕੋਈ ਗੱਲ ਕਹਿਣੀ ਚਾਹੁੰਦਾ ਹੈਂ?
-ਤੂੰ ਵਧੀਆ ਖੇਡਿਆ। -ਤੇਰਾ ਧੰਨਵਾਦ।
ਤੂੰ ਉਸਨੂੰ ਕੁਝ ਕਹਿਣਾ ਚਾਹੁੰਦਾ ਹੈਂ, ਇਸ ਤੋਂ ਪਹਿਲਾਂ ਕਿ ਉਹ ਸ਼ਫ਼ਲ ਕਰੇ ਤੇ
ਪੰਜ ਮਿਲੀਅਨ ਡਾਲਰ ਵਾਲਾ ਫੈਸਲਾ ਲਵੇ ਜੋ ਤੁਹਾਡੇ ਦੋਵੇਂ ਦੀ ਜ਼ਿੰਦਗੀ ਬਦਲ ਸਕਦਾ ਹੈ?
ਬਸ ਦੱਸ ਦੇ ਕਿ ਤੂੰ ਕਿਹੜੇ ਬ੍ਰੀਫ਼ਕੇਸ ਵਿਚ ਰੱਖੇਂਗਾ!
ਇਹ ਲਓ ਪੱਟੀ।
ਗੇਮ ਸ਼ੁਰੂ ਹੋ ਗਈ ਹੈ।
ਟਾਇਲਰ ਦੀ ਅੱਖਾਂ ਤੇ ਪੱਟੀ ਹੈ
ਤੇ ਹੁਣ ਕੋਰੀ ਦੇ ਕੋਲ ਪੰਜ ਮਿਲੀਅਨ ਡਾਲਰ ਦਾ ਚੈੱਕ ਹੈ।
ਇੱਕ ਬ੍ਰੀਫ਼ਕੇਸ ਘੱਟ ਹੈ। ਪਹਿਲਾਂ ਦਸ ਚੋਂ ਇੱਕ ਚਾਂਸ ਸੀ, ਹੁਣ ਨੌਂ ਵਿਚੋਂ ਇੱਕ ਚਾਂਸ ਹੈ।
ਟਾਇਲਰ, ਚੱਲ ਮੁੜ ਜਾ।
ਤੇ ਆਪਣੀ ਪੱਟੀ ਉਤਾਰ।
ਤਿੰਨ ਤੇਰੇ ਬੱਚਿਆਂ ਲਈ,
ਮੈਨੂੰ ਪਤਾ ਹੈ ਤੂੰ ਇਸਦੇ ਵਿੱਚ ਤਾਂ ਨਹੀਂ ਰੱਖੇਂਗਾ।
ਦੋ ਬਾਰੇ ਕੀ ਕਹੇਂਗਾ?
ਆਪੇ ਖੋਲ੍ਹ ਕੇ ਵੇਖ ਲੈ।
ਕੋਰੀ ਹੁਣ ਟਾਇਲਰ ਦੀ ਸਟ੍ਰੈਟੇਜੀ ਹੀ ਉਸ 'ਤੇ ਵਰਤ ਰਿਹਾ ਹੈ।
ਪੰਜ ਮਿਲੀਅਨ ਡਾਲਰ ਦਾਅ 'ਤੇ ਨੇ।
ਨੰਬਰ ਦਸ ਤਾਂ ਨਹੀਂ?
ਇਹ ਚੰਗੀ ਚੋਣ ਹੋ ਸਕਦੀ ਹੈ, ਤੈਨੂੰ ਲੱਗ ਰਿਹਾ ਹੋਣਾ ਹੈ ਮੈਂ ਨਹੀਂ ਚੁਣਾਂਗਾ।
ਖੋਲ੍ਹ ਕੇ ਵੇਖ ਲੈ।
ਕੋਰੀ ਨੇ ਬਹੁਤ ਮਜ਼ਬੂਤ ਪੋਕਰ ਫੇਸ ਬਣਾਇਆ ਹੋਇਆ ਹੈ।
ਕੋਈ ਇਮੋਸ਼ਨ ਨਹੀਂ ਦਿਖਾ ਰਿਹਾ,
ਟਾਇਲਰ ਨੂੰ ਕੋਈ ਮੌਕਾ ਨਹੀਂ ਦੇ ਰਿਹਾ।
ਪੰਜ ਵਿਚ ਤਾਂ ਨਹੀਂ?
ਵੇਖ ਲੈ ਖੋਲ੍ਹ ਕੇ ।
ਮੈਨੂੰ ਲੱਗਦਾ ਹੈ ਪੰਜ ਠੀਕ ਹੈ।
ਨੰਬਰ ਪੰਜ ਕਿਉਂ?
ਮੈਨੂੰ ਉਸਦੇ ਜਵਾਬ ਦੀ ਟੋਨ ਥੋੜ੍ਹੀ ਵੱਖਰੀ ਲੱਗੀ।
-ਜਦ ਤੂੰ ਪੰਜ ਬਾਰੇ ਪੁੱਛਿਆ ਸੀ? -ਹਾਂ।
ਠੀਕ ਹੈ,
ਜਦ ਤੂੰ ਇਸਨੂੰ ਖੋਲ੍ਹੇਂਗਾ, ਇਹ ਔਫੀਸ਼ੀਅਲ ਹੋਵੇਗਾ।
ਇਹ ਖਾਲੀ ਸੀ।
ਤੈਨੂੰ ਇੱਕ ਹੋਰ ਮੌਕਾ ਮਿਲ ਗਿਆ।
ਹਾਂ, ਇੱਕ ਹੋਰ ਮੌਕਾ ਮਿਲ ਗਿਆ।
ਕੋਰੀ, ਹੁਣ ਤੇਰੇ ਚਾਂਸ ਹੋਰ ਵਧੀਆ ਨੇ।
ਹੁਣ ਅੱਠ ਵਿਚੋਂ ਇੱਕ ਦੀ ਸੰਭਾਵਨਾ ਹੈ।
ਹਾਂ, ਮੇਰੇ ਚਾਂਸ ਵਧ ਰਹੇ ਨੇ।
ਪਰ ਪੰਜ ਮਿਲੀਅਨ ਵਾਲਾ ਬ੍ਰੀਫ਼ਕੇਸ ਖੋਲ੍ਹਣ ਤੱਕ!
ਹਾਂ। ਇਹ ਹੈ ਅਸਲੀ ਗੇਮ ਟਾਈਮ।
ਮੈਂ ਕਦੇ ਤੁਹਾਨੂੰ ਦੋਹਾਂ ਨੂੰ ਇੰਨਾ ਗੰਭੀਰ ਨਹੀਂ ਵੇਖਿਆ, ਦਸ ਪ੍ਰਤੀਸ਼ਤ ਵੀ ਨਹੀਂ।
ਤੇ ਗੇਮ ਤਿੰਨ ਰਾਊਂਡ ਇਸੇ ਤਰਾਂ ਹੀ ਚੱਲਦੀ ਰਹੀ।
-ਨੰਬਰ ਛੇ ਬਾਰੇ ਕੀ ਦੱਸ ਸਕਦਾ ਹੈਂ? -ਖੋਲ੍ਹ ਕੇ ਵੇਖ ਲੈ।
ਫੈਸਲਾ ਤੇਰੇ ਹੱਥ ਵਿੱਚ ਹੈ। ਇੱਕ ਖਿਡਾਰੀ ਚੈੱਕ ਲੁਕਾਉਂਦਾ ਹੈ,
ਤੇ ਜਦੋਂ ਉਸਨੂੰ ਸਵਾਲ ਪੁੱਛਿਆ ਜਾਂਦਾ ਹੈ, ਉਹ ਘੱਟ ਤੋਂ ਘੱਟ ਰਿਐਕਸ਼ਨ ਦਿੰਦਾ ਹੈ।
-ਨੰਬਰ ਇੱਕ ਬਾਰੇ ਕੀ ਦੱਸੇਂਗਾ? -ਖੋਲ੍ਹ ਕੇ ਵੇਖ ਲੈ।
-ਕੀ ਇਸ ਬ੍ਰੀਫ਼ਕੇਸ ਵਿੱਚ ਪੰਜ ਮਿਲੀਅਨ ਡਾਲਰ ਨੇ? -ਨਹੀਂ।
ਅਤੇ ਜਿਵੇਂ ਜਿਵੇਂ ਉਹਨਾਂ ਦੇ ਚਾਂਸ ਬਿਹਤਰ ਹੋਣ ਲੱਗੇ…
-ਕੋਰੀ, ਪੱਟੀ ਉਤਾਰ। ਪਿੱਛੇ ਮੁੜ। -ਅੱਠ ਵਿੱਚ ਤਾਂ ਨਹੀਂ?
ਉਹ ਮੰਜ਼ਿਲ ਦੇ…
ਖੋਲ੍ਹ ਕੇ ਆਪੇ ਵੇਖ ਲੈ।
-…ਨੇੜੇ ਆਉਂਦੇ ਗਏ। -ਮੈਂ ਦੋ ਲੈ ਰਿਹਾ ਹਾਂ।
…ਅਤੇ ਹੋਰ ਨੇੜੇ,
ਓਹ, ਇਹ ਅੱਠ ਵਿੱਚ ਸੀ।
-ਹਾਏ ਓ ਰੱਬਾ! -ਮੈਂ ਬਹੁਤ ਨੇੜੇ ਸੀ!
ਜਦ ਤੱਕ ਸਿਰਫ਼ ਪੰਜ ਬ੍ਰੀਫ਼ਕੇਸ ਬਚ ਗਏ।
ਕਹਿਣਾ ਗਲਤ ਨਹੀਂ ਹੋਵੇਗਾ ਇਹ ਸ਼ਾਇਦ ਤੇਰਾ ਆਖ਼ਰੀ ਮੌਕਾ ਹੋਵੇ।
ਗੁੱਡ ਲੱਕ, ਯਾਰ।
-ਤਾਂ ਇਸ ਵਾਰੀ ਵੱਖਰੀ ਸਟ੍ਰੈਟੇਜੀ। -ਠੀਕ ਹੈ।
ਮੈਂ ਪੂਰਾ ਰਾਊਂਡ ਘੁਮਾ ਦਿੱਤਾ, ਅੱਖਾਂ ਬੰਦ ਰੱਖੀਆਂ,
ਜਦ ਹੱਥ ਕਿਸੇ ਬ੍ਰੀਫ਼ਕੇਸ 'ਤੇ ਰੁਕਿਆ, ਮੈਂ ਉਹ ਖੋਲ੍ਹਿਆ ਤੇ ਚੈੱਕ ਅੰਦਰ ਪਾ ਦਿੱਤਾ।
ਹੁਣ ਮੈਨੂੰ ਖੁਦ ਨੂੰ ਵੀ ਨਹੀਂ ਪਤਾ ਕਿ ਚੈੱਕ ਕਿਸ ਬ੍ਰੀਫ਼ਕੇਸ ਵਿੱਚ ਹੈ।
ਵਾਕਈ?
ਤਾਂ ਕਿ ਉਹ ਮੇਰਾ ਚਿਹਰਾ ਨਾ ਪੜ੍ਹ ਸਕੇ, ਕਿਉਂਕਿ ਮੈਨੂੰ ਵੀ ਨਹੀਂ ਪਤਾ ਇਹ
-ਸੱਚੀਂ… -ਕਿਸ ਬ੍ਰੀਫ਼ਕੇਸ ਵਿੱਚ ਹੈ।
-ਤੈਨੂੰ ਨਹੀਂ ਪਤਾ? -ਹਾਂ ਮੈਨੂੰ ਸੱਚੀਂ ਨਹੀਂ ਪਤਾ।
ਚੰਗਾ, ਟਾਇਲਰ, ਹੁਣ ਤੂੰ ਮੁੜ ਸਕਦਾ ਹੈਂ
ਜਿੰਨੇ ਮਰਜ਼ੀ ਸਵਾਲ ਪੁੱਛ ਲੈ,
ਕਿਉਂਕਿ ਮੈਨੂੰ ਸੱਚਮੁੱਚ ਨਹੀਂ ਪਤਾ ਚੈੱਕ ਕਿਸ ਵਿੱਚ ਹੈ।
ਚਲ ਸ਼ੁਰੂ ਕਰਦੇ ਹਾਂ, ਤੈਨੂੰ ਲੱਗਦਾ ਹੈ ਇਹ ਸੱਚ ਬੋਲ ਰਿਹਾ ਹੈ?
ਲੱਗਦਾ ਨਹੀਂ ਇਹ ਝੂਠ ਬੋਲ ਰਿਹਾ ਹੈ।
ਮੈਨੂੰ ਲੱਗਿਆ ਇਹ ਚੰਗੀ ਸਟ੍ਰੈਟੇਜੀ ਹੈ। ਇਸ ਤਰ੍ਹਾਂ ਤੂੰ ਮੇਰਾ ਚਿਹਰਾ ਨਹੀਂ ਪੜ੍ਹ ਸਕਦਾ,
ਨਾ ਮੇਰੀ ਧੜਕਣ, ਨਾ ਮੇਰੀਆਂ ਅੱਖਾਂ।
ਲੱਗਦਾ ਹੈ ਇਹ ਸੱਚ ਬੋਲ ਰਿਹਾ ਹੈ।
ਜੇ ਇਹ ਸੱਚ ਹੈ, ਤਾਂ ਇਸਦਾ ਮਤਲਬ ਹੈ ਟਾਇਲਰ ਦੇ ਕੋਲ
-20 ਪ੍ਰਤੀਸ਼ਤ ਚਾਂਸ ਨੇ! -ਹਾਂ! ਮੈਂ ਸੱਚਮੁੱਚ ਹੈਰਾਨ ਹਾਂ।
ਇਹ ਸਟ੍ਰੈਟੇਜੀ ਪਹਿਲਾਂ ਕਿਸੇ ਨੇ ਨਹੀਂ ਵਰਤੀ।
ਹਾਂ ਠੀਕ ਹੈ, ਮੈਂ ਚਾਰ ਲਵਾਂਗਾ।
ਨੰਬਰ ਚਾਰ ਕਿਉਂ?
ਪਤਾ ਨਹੀਂ, ਬਸ ਅੰਦਰੋਂ ਆਵਾਜ਼ ਆ ਰਹੀ ਹੈ ਚਾਰ!
-ਮਤਲਬ, ਮੈਂ ਜਾਨਣ ਲਈ ਬੇਚੈਨ ਹਾਂ। -ਤਿਆਰ ਹੋ ਜਾਓ।
ਮੈਂ ਵੀ! ਅਸੀਂ ਮਜ਼ਾਕ ਕਰ ਰਹੇ ਹਾਂ, ਪਰ ਇਹ ਤੈਨੂੰ ਪੰਜ ਮਿਲੀਅਨ ਡਾਲਰ ਜਿਤਾ ਸਕਦਾ ਹੈ।
-ਓਹ, ਯਾਰ! -ਇਹ ਲਾਲ ਹੈ।
-ਮੈਨੂੰ ਵੀ ਇਹ ਸਟ੍ਰੈਟੇਜੀ ਟ੍ਰਾਈ ਕਰਨੀ ਪਵੇਗੀ। -ਤੂੰ ਵੀ ਹੁਣ ਇਹੀ ਕਰਨ ਲੱਗਾ ਹੈਂ?
ਕੀ ਤੂੰ ਵਾਕਈ ਪੰਜ ਮਿਲੀਅਨ ਡਾਲਰ ਨੂੰ ਤਕਦੀਰ 'ਤੇ ਛੱਡਣਾ ਚਾਹੇਂਗਾ?
ਜਾਂ ਇਸਨੂੰ ਆਪਣੇ ਹੱਥ ਵਿੱਚ ਲੈਣਾ ਚਾਹੁੰਦਾ ਹੈਂ?
ਜ਼ਰੂਰੀ ਨਹੀਂ ਹੈ ਇਹ ਸਟ੍ਰੈਟੇਜੀ ਤੇਰੇ ਲਈ ਵੀ ਚੱਲੇਗੀ।
ਉਹ ਮੈਨੂੰ ਪੜ੍ਹ ਨਹੀਂ ਸਕੇਗਾ।
ਪਰ ਜੇ ਪੜ੍ਹ ਸਕੇਗਾ ਤਾਂ ਤੂੰ ਉਸਨੂੰ ਧੋਖਾ ਵੀ ਦੇ ਸਕਦਾ ਹੈਂ।
ਮੈਨੂੰ ਕੁਝ ਸੋਚਣਾ ਪਵੇਗਾ।
ਤੈਨੂੰ ਬਹੁਤ ਸੋਚਣਾ ਪਵੇਗਾ। ਕਿਉਂਕਿ ਜਦ ਇਹ ਗੇਮ ਖ਼ਤਮ ਹੋ ਜਾਏਗੀ ਅਤੇ ਸਾਲਾਂ ਬਾਅਦ ਤੂੰ
ਇਹ ਫੁਟੇਜ ਵੇਖੇਂਗਾ, ਮੈਂ ਨਹੀਂ ਚਾਹੁੰਦਾ ਤੂੰ ਫੈਸਲੇ 'ਤੇ ਪਛਤਾਵੇਂ।
ਤੂੰ ਜੋ ਵੀ ਸਟ੍ਰੈਟੇਜੀ ਚੁਣੇ, ਰੈਂਡਮ ਜਾਂ ਸੋਚ ਕੇ,
ਇਹ ਤੈਅ ਕਰ ਸਕਦੀ ਹੈ ਕਿ ਤੂੰ ਮਲਟੀ ਮਿਲੀਅਨੇਅਰ
ਬਣੇਂਗਾ ਜਾਂ ਸਿਰਫ਼ ਉਹ ਇਕ ਲੱਖ ਡਾਲਰ ਲੈ ਕੇ ਜਾਵੇਂਗਾ ਜੋ ਤੂੰ ਪਿਛਲੇ ਗੇਮ ਵਿੱਚ ਜਿੱਤੇ ਸਨ।
ਗੁੱਡ ਲੱਕ।
ਪੁਰਾਣਾ ਤਰੀਕਾ ਹੀ ਅਜ਼ਮਾ ਰਿਹਾ ਹਾਂ।
ਠੀਕ ਹੈ, ਜਿੰਮੀ।
ਇਹ ਕਿੰਨਾ ਅਜੀਬ ਹੈ ਨਾ,
ਹੁਣ ਇਸ ਟੇਬਲ ਤੇ ਸਿਰਫ ਚਾਰ ਬ੍ਰੀਫ਼ਕੇਸ ਹੀ ਨੇ।
ਬਿਲਕੁਲ। ਠੀਕ ਹੈ, ਕੋਰੀ।
ਤੇਰੀ ਕਿਤਾਬ ਵਿੱਚੋਂ ਹੀ ਇੱਕ ਪੰਨਾ ਕੱਢ ਲਿਆ।
-ਓ ਯਾਰ। -ਦੋਸਤੋ,
ਇਹ ਪੰਜ ਮਿਲੀਅਨ ਡਾਲਰ ਦਾ ਗ੍ਰੈਂਡ ਪ੍ਰਾਈਜ਼ ਹੈ।
ਤੁਸੀਂ ਇੱਕ-ਦੂਜੇ ਨੂੰ ਪੜ੍ਹ ਨਹੀਂ ਸਕਦੇ। ਇਹ ਸੱਚਮੁੱਚ ਕਮਾਲ ਹੈ।
ਮੈਂ ਹਨੇਰੇ ਵਿੱਚ ਤੀਰ ਮਾਰਨ ਜਾ ਰਿਹਾ ਹਾਂ।
ਇਹ ਗੇਮ ਕਦੀ ਇੰਨੀ ਦੂਰ ਤੱਕ ਨਹੀਂ ਪਹੁੰਚੀ।
ਜੇ ਉਸਨੇ ਰੈਂਡਮ ਕੀਤਾ ਤੇ ਉਸਨੂੰ ਪਤਾ ਹੀ ਨਹੀਂ ਕਿਹੜੇ ਵਿੱਚ ਰੱਖਿਆ, ਤਾਂ ਫ਼ੈਸਲਾ ਕਿਵੇਂ ਕਰੇਂਗਾ?
ਤਾਂ, ਕੁਝ ਬ੍ਰੀਫ਼ਕੇਸ ਐਸੇ ਵੀ ਨੇ ਜੋ ਥੋੜ੍ਹੇ ਹਿਲਾਏ ਗਏ ਨੇ।
ਮਤਲਬ ਟੇਢੇ ਨੇ?
ਹਾਂ, ਟੇਢੇ ਹੋਏ ਵੱਖਰੀ ਦਿਸ਼ਾ ਵਿੱਚ। ਜੋ ਕਿ, ਜਦ ਤੇਰੀਆਂ ਅੱਖਾਂ ਬੰਦ ਸਨ
ਅਤੇ ਤੂੰ ਹੱਥ ਮਾਰ ਰਿਹਾ ਸੀ, ਤਾਂ ਉਹ ਬਾਕਸ ਖਿਸਕ ਸਕਦੇ ਹਨ।
ਜੇ ਉਸ ਦੀਆਂ ਅੱਖਾਂ ਵਾਕਈ ਬੰਦ ਸਨ ਤਾਂ। ਪਰ ਬਾਅਦ ਵਿੱਚ ਸਮਝ ਆਈ ਕਿ ਟਾਇਲਰ ਨੇ ਕੋਰੀ ਨੂੰ
ਕਿਹਾ ਸੀ ਕਿ ਉਹ ਚੋਣ ਕਰਦਿਆਂ ਨਹੀਂ ਦੇਖੇਗਾ,
ਪਰ ਸ਼ਾਇਦ ਹਕੀਕਤ ਵਿੱਚ ਉਸਨੇ ਉਲਟ ਕੀਤਾ।
ਪਰ ਫਿਰ ਵੀ, ਸ਼ਾਇਦ ਉਸਨੇ ਇੰਨਾ ਜ਼ੋਰ ਨਾਲ ਘੁਮਾਇਆ
ਕਿ ਬਾਕੀ ਸਾਰੇ ਖਿਸਕ ਗਏ,
ਪਰ ਜਿਸ ਵਿੱਚ ਚੈੱਕ ਰੱਖਿਆ ਉਹ ਬਿਲਕੁਲ ਸਹੀ ਥਾਂ ਤੇ ਰਹਿ ਗਿਆ।
-ਤੈਨੂੰ ਸੱਚਮੁੱਚ ਨਹੀਂ ਪਤਾ? -ਆਓ ਪਤਾ ਕਰਦੇ ਹਾਂ।
ਹੁਣ ਸਵਾਲ ਇਹ ਹੈ, ਕਿ ਟਾਇਲਰ ਨੇ ਕੋਰੀ ਨੂੰ ਕੋਈ ਸੰਕੇਤ ਦਿੱਤਾ ਸੀ?
ਮੈਂ ਨੰਬਰ ਸੱਤ ਲੈ ਰਿਹਾ ਹਾਂ।
ਇਹ ਪੰਜ ਮਿਲੀਅਨ ਡਾਲਰ ਵਾਲੀ ਚੋਣ ਹੋ ਸਕਦੀ ਹੈ।
ਕੀ ਉਹਨੇ ਬ੍ਰੀਫ਼ਕੇਸਾਂ ਦੇ ਝੁਕਾਅ ਤੋਂ ਅੰਦਾਜ਼ਾ
ਲਗਾ ਲਿਆ ਕਿ ਪੰਜ ਮਿਲੀਅਨ ਡਾਲਰ ਕਿਸ ਵਿਚ ਰੱਖੇ ਹੋਏ ਨੇ?
ਜੇ ਇੰਝ ਹੀ ਹੈ ਤਾਂ ਇਸ ਤੋਂ ਵੱਧ ਸਮਾਰਟ ਪਲੇ ਮੈਂ ਅੱਜ ਤੱਕ ਨਹੀਂ ਵੇਖਿਆ।
ਕੀ ਇਸ ਬ੍ਰੀਫ਼ਕੇਸ ਵਿੱਚ ਪੰਜ ਮਿਲੀਅਨ ਡਾਲਰ ਨੇ?
-ਮੈਂ ਤੁਹਾਨੂੰ ਬਹੁਤ ਪਿਆਰ ਕਰਦਾ ਹਾਂ। -ਲਵ ਯੂ, ਡੈਡੀ।
ਇਹ ਲਾਲ ਹੈ!
ਓਹ੍ਹ! ਨਹੀਂ। ਓ ਯਾਰ ਤੇਰੀ ਸਟ੍ਰੈਟੇਜੀ ਬਹੁਤ ਸਮਾਰਟ ਲੱਗ ਰਹੀ ਸੀ। ਓਹ ਨਹੀਂ…
ਬਿਲਕੁਲ ਸਹੀ ਲੱਗ ਰਿਹਾ ਸੀ।
ਮੈਨੂੰ ਵੀ ਯਕੀਨ ਕਰਵਾ ਦਿੱਤਾ ਸੀ।
-ਕੀ ਇਹ ਅੱਠ ਵਿੱਚ ਸੀ? -ਇਹ ਅੱਠ ਵਿੱਚ ਸੀ!
ਇਹ ਅੱਠ ਵਿੱਚ ਸੀ! ਆਹ੍ਹ!
ਇਹ ਗੇਮ ਪਾਗਲਪਨ ਹੈ।
ਤਿੰਨ ਬ੍ਰੀਫ਼ਕੇਸ ਬਚੇ ਨੇ ਬੱਸ।
ਮੇਰਾ ਦਿਲ… ਮੈਂ ਹੁਣ ਤੱਕ ਕੰਬ ਰਿਹਾ ਹਾਂ। ਸੋਚ ਵੀ ਨਹੀਂ ਸਕਦਾ ਕਿ
ਇਸਨੇ ਹੱਥਾਂ ਚ ਆਪਣਾ ਸਿਰ ਫੜਿਆ ਹੋਇਆ ਸੀ।
ਮੈਨੂੰ ਤਿੰਨ ਫੁੱਟ ਦੂਰੋਂ ਉਸਦੀ ਧੜਕਣ ਸੁਣ ਰਹੀ ਹੈ।
ਪੱਟੀ ਪਾਉਣ ਤੋਂ ਪਹਿਲਾਂ, ਯਾਰ, ਕੀ ਸੋਚ ਰਿਹਾ ਹੈਂ?
ਬਹੁਤ ਟੈਂਸ਼ਨ ਵਾਲੀ ਗੇਮ ਹੈ
ਪਰ ਮੈਂ ਖੁਸ਼ ਹਾਂ ਕਿ ਇਹ ਟੈਂਸ਼ਨ ਮੈਂ ਇਸ ਬੰਦੇ ਨਾਲ ਸਹਿ ਰਿਹਾ ਹਾਂ।
ਸਿਰਫ ਆਪਾਂ ਦੋਵੇਂ ਹੀ ਹਾਂ ਵੀਰੇ।
ਠੀਕ ਹੈ, ਜਦ ਤੂੰ ਤਿਆਰ ਹੋਵੇਂ, ਪੱਟੀ ਪਾ ਲੈ।
ਵੇਖੀਏ ਤੂੰ ਕੋਈ ਚਮਤਕਾਰ ਕਰ ਸਕਦਾ ਹੈਂ ਜਾਂ ਨਹੀਂ।
ਹਾਂ।
ਸਾਰੇ ਜਣੇ ਸੁਣੋ, ਤੁਹਾਨੂੰ ਪਤਾ ਹੈ ਬ੍ਰੀਫ਼ਕੇਸਾਂ ਵੱਲ ਕੋਈ ਨਹੀਂ ਵੇਖੇਗਾ।
ਠੀਕ ਹੈ, ਜਿੰਮੀ।
ਵੀਰ, ਮੈਂ ਨਰਵਸ ਹਾਂ, ਯਾਰ।
ਤਿੰਨ ਬ੍ਰੀਫ਼ਕੇਸ। 33 ਪ੍ਰਤੀਸ਼ਤ ਚਾਂਸ।
ਕੋਰੀ, ਸੱਚ ਦੱਸ, ਕੀ ਲੱਗਦਾ ਹੈ ਕਿਸਮਤ ਤੇਰਾ ਸਾਥ ਦਵੇਗੀ?
ਰੱਬ ਮੇਰੇ ਨਾਲ ਹੈ।
ਮੈਂ ਹੁਣ ਸਿਰਫ਼ ਦੁਆ ਹੀ ਕਰ ਸਕਦਾ ਹਾਂ।
ਟਾਇਲਰ, ਆਪਣੀ ਪੱਟੀ ਉਤਾਰ। ਤੇ ਮੁੜ।
-ਮਤਲਬ ਤੂੰ ਇਸਨੂੰ ਦੁਬਾਰਾ ਰੈਂਡਮ ਕੀਤਾ? -ਹਾਂ।
ਤੈਨੂੰ ਯਕੀਨ ਹੈ?
ਇਸਦਾ ਝੂਠ ਫੜ੍ਹਿਆ ਜਾਂਦਾ ਹੈ।
-ਮੈਂ ਇਸਦੇ ਚਿਹਰੇ 'ਤੇ ਵੀ ਵੇਖ ਸਕਦਾ ਹਾਂ। -ਹਾਂ।
ਤਿੰਨ ਬਾਰੇ ਕੀ ਖ਼ਿਆਲ ਹੈ?
ਮੈਨੂੰ ਬਿਲਕੁਲ ਪਤਾ ਨਹੀਂ। ਸਾਰਾ ਸਮਾਂ ਅੱਖਾਂ ਬੰਦ ਸਨ।
ਸੀਜ਼ਨ ਦੋ ਦਾ ਔਫੀਸ਼ੀਅਲ ਜੇਤੂ ਇੱਥੇ ਹੀ ਤੈਅ ਹੋ ਸਕਦਾ ਹੈ।
ਸੀਜ਼ਨ ਇੱਕ ਵਿੱਚ, ਜੈਫ਼ ਨੇ ਦਸ ਬ੍ਰੀਫ਼ਕੇਸਾਂ ਵਿਚੋਂ ਸਹੀ ਚੋਣ ਕੀਤੀ ਸੀ।
ਟਾਇਲਰ ਕੋਲ ਤਾਂ ਸਿਰਫ਼ ਤਿੰਨ ਚੋਣਾਂ ਬਚੀਆਂ ਨੇ।
ਮੈਂ ਬਹੁਤ ਨਰਵਸ ਹਾਂ। ਉਹ ਕਿਹੜਾ ਚੁਣੇਗਾ?
ਠੀਕ ਹੈ।
ਕੋਰੀ ਦੇ ਬੱਚਿਆਂ ਲਈ।
ਵਾਹ… ਤੂੰ ਨੰਬਰ ਤਿੰਨ ਲੈ ਰਿਹਾ ਹੈ… ਰੁਕ, ਰੁਕ, ਰੁਕ, ਖੋਲ੍ਹਣ ਤੋਂ ਪਹਿਲਾਂ।
ਉਸਨੇ ਇਹ ਚੋਣ ਲੌਕ ਕਰ ਦਿੱਤੀ ਹੈ।
ਕੀ ਤੈਨੂੰ ਸੱਚਮੁੱਚ ਨਹੀਂ ਪਤਾ ਕਿ ਪੰਜ ਮਿਲੀਅਨ ਡਾਲਰ ਇਸ ਵਿੱਚ ਹਨ ਜਾਂ ਨਹੀਂ?
ਮੈਨੂੰ ਸੱਚੀਂ ਨਹੀਂ ਪਤਾ।
-ਮਤਲਬ ਸਾਨੂੰ ਸਾਰਿਆਂ ਨੂੰ ਹੈਰਾਨੀ ਹੋਣ ਵਾਲੀ ਹੈ? -ਹਾਂ।
-ਇਸਦੇ ਅੰਦਰ ਜੋ ਵੀ ਹੋਇਆ? -ਹਾਂ।
ਓਹ, ਟਾਇਲਰ… ਟਾਇਲਰ!
ਕੀ ਤੂੰ ਲੱਭ ਲਿਆ? ਕੀ ਤੂੰ ਪੰਜ ਮਿਲੀਅਨ ਡਾਲਰ ਦਾ ਚੈੱਕ ਲੱਭ ਲਿਆ?
ਕੀ ਤੂੰ ਮਿਲੀਅਨੇਅਰ ਬਣ ਗਿਆ?
ਓਹ੍ਹ! ਮੈਂ ਜਿੱਤ ਗਿਆ!
ਵੂ! ਕਿਆ ਬਾਤ ਹੈ!
ਸ਼ੁਕਰ ਹੈ ਰੱਬਾ!
ਮੈਂ ਜਿੱਤ ਗਿਆ!
ਮੈਂ ਜਿੱਤ ਗਿਆ,
ਮੈਂ ਜਿੱਤ ਗਿਆ!
ਯਕੀਨ ਨਹੀਂ ਹੋ ਰਿਹਾ! ਇਹ ਸਾਰਾ ਪੈਸਾ ਮੇਰਾ ਹੈ!
ਟਾਇਲਰ, ਆ ਕੇ ਆਪਣੇ ਪੈਸਿਆਂ 'ਤੇ ਬੈਠ।
ਬਹੁਤ ਵਧੀਆ ਵੀਰੇ। ਮੈਨੂੰ ਤੇਰੇ 'ਤੇ ਮਾਣ ਹੈ। ਸੱਚਮੁੱਚ,
-ਜੇ ਕਿਸੇ ਨੂੰ ਇਹ ਜਿੱਤਣਾ ਸੀ… -ਮਾਫ਼ ਕਰੀ, ਮਾਫ਼ ਕਰੀ ਯਾਰ।
ਤੂੰ ਹੀ ਇਸਦਾ ਹੱਕਦਾਰ ਸੀ, ਮੈਂ ਖੁਸ਼ ਹਾਂ ਤੂੰ ਜਿੱਤਿਆ, ਸੱਚੀਂ।
ਮੈਂ ਇਹ ਦਿਲੋਂ ਕਹਿ ਰਿਹਾ ਹਾਂ। ਲਵ ਯੂ ਦੋਸਤ।
ਮੇਰੀ ਫੈਮਿਲੀ ਸੈੱਟ ਹੈ, ਪਰ ਮੈਂ ਤੇਰੇ
-ਹੱਥੋਂ ਮੌਕਾ ਖੋਹ ਲਿਆ। -ਨਹੀਂ, ਨਹੀਂ, ਖੁਸ਼ ਹੋ ਜਾ।
ਇਸ ਪਲ ਦਾ ਮਜ਼ਾ ਲੈ, ਕਿਉਂਕਿ ਇਹ ਪਲ ਸਿਰਫ਼ ਤੇਰਾ ਹੈ। ਮੈਂ ਸੱਚੀਂ ਕਹਿ ਰਿਹਾ ਹਾਂ ਯਾਰ,
ਇਹ ਮੌਕਾ ਜੀ ਲੈ। ਮੇਰੇ ਲਈ ਬੁਰਾ ਨਾ ਮਹਿਸੂਸ ਕਰ।
ਇਹ ਪਲ ਤੇਰਾ ਹੈ।
-ਲਵ ਯੂ ਵੀਰੇ। -ਤੇਰੇ ਬੱਚੇ ਤੇਰੇ 'ਤੇ ਮਾਣ ਕਰਨਗੇ, ਯਾਰ।
-ਲਵ ਯੂ ਵੀਰੇ। -ਤੂੰ ਬਹੁਤ ਵਧੀਆ ਬੰਦਾ ਹੈਂ।
ਧੰਨਵਾਦ। ਮੈਨੂੰ ਖੁਸ਼ੀ ਹੈ ਉਹੀ ਬੰਦਾ ਜਿੱਤਿਆ ਹੈ ਜੋ ਇਸਦਾ ਹੱਕਦਾਰ ਸੀ।
ਅਖੀਰ ਵਿਚ ਆਕੇ, ਕੀ ਕੁੱਝ ਵੱਖਰਾ ਕਰਨਾ ਚਾਹੀਦਾ ਸੀ?
ਮੈਂ ਹਮੇਸ਼ਾ ਸੋਚ ਸਕਦਾ ਹਾਂ ਜੇ ਮੈਂ ਇਹ ਕਰ ਲੈਂਦਾ, ਪਰ ਜੇ ਮੈਂ ਇਹਦੇ ਲਈ ਖੇਡਦਾ ਹੀ ਨਾ,
ਤਾਂ ਹਮੇਸ਼ਾ ਹੀ ਮਨ ਵਿਚ ਰਹਿ ਜਾਣਾ ਸੀ ਕਿ ਪਤਾ ਨਹੀਂ ਕੀ ਹੋ ਜਾਂਦਾ।
ਕੀ ਪਤਾ ਤੂੰ ਜਿੱਤ ਜਾਂਦਾ? ਕੀ ਪਤਾ ਤੂੰ ਹੀ ਜੇਤੂ ਹੁੰਦਾ?
ਮੈਨੂੰ ਕੋਈ ਪਛਤਾਵਾ ਨਹੀਂ ਹੈ। ਇਹ ਮੇਰੀ ਜ਼ਿੰਦਗੀ ਦੇ ਸਭ ਤੋਂ
ਵਧੀਆ ਤਜਰਬਿਆਂ ਵਿੱਚੋਂ ਇੱਕ ਸੀ। ਸੱਚਮੁੱਚ।
ਗੇਮ ਦਾ ਸਮਾਂ ਸੀ। ਕੋਈ ਤਾਂ ਜਿੱਤਣਾ ਹੀ ਸੀ,
200 ਖਿਡਾਰੀਆਂ ਵਿੱਚੋਂ। ਮੈਂ ਖੁਸ਼ ਹਾਂ ਕਿ ਉਹ ਜਿੱਤਿਆ।
ਉਹ ਪਰਿਵਾਰ ਵਾਲਾ ਬੰਦਾ ਹੈ, ਬਹੁਤ ਵਧੀਆ ਪਿਤਾ ਹੈ। ਇਸ ਲਈ ਮੈਂ ਖੁਸ਼ ਹਾਂ ਕਿ ਉਹ ਜਿੱਤਿਆ।
ਲਵ ਯੂ ਦੋਸਤੋ, ਧੰਨਵਾਦ ਦੋਸਤੋ।
-ਮੈਂ ਇਸ ਤਜਰਬੇ ਲਈ ਬਹੁਤ ਸ਼ੁਕਰਗੁਜ਼ਾਰ ਹਾਂ। -ਹਾਂ!
ਬਿਲਕੁਲ ਚਾਹੁੰਦਾ ਸੀ ਕਿ ਮੈਂ ਜਿੱਤਾਂ, ਪਰ ਜੇ ਟਾਇਲਰ ਜਿੱਤਿਆ, ਤਾਂ ਮੈਂ ਉਸ ਲਈ ਖੁਸ਼ ਹਾਂ।
ਮੈਂ ਤੇਰੇ ਇਸ ਜਜ਼ਬੇ ਦੀ ਕਦਰ ਕਰਦਾ ਹਾਂ, ਧੰਨਵਾਦ ਦੋਸਤ।
ਜਿੰਮੀ , ਤੈਨੂੰ ਧੰਨਵਾਦ। ਸੱਚੀਂ।
ਆ, ਜਾ ਮੇਰਾ ਪੁੱਤਰ। ਮੈਂ ਤੁਹਾਨੂੰ ਸਭ ਨੂੰ
-ਬਹੁਤ ਪਿਆਰ ਕਰਦਾ ਹਾਂ। -ਲਵ ਯੂ, ਡਾਡਾ।
ਟਾਇਲਰ, ਬੀਸਟ ਗੇਮਜ਼ ਸੀਜ਼ਨ ਦੋ ਤੋਂ
5.1 ਮਿਲੀਅਨ ਡਾਲਰ ਲੈ ਕੇ ਜਾ ਰਿਹਾ ਹੈ,
ਟੀਵੀ ਇਤਿਹਾਸ ਦੇ ਸਭ ਤੋਂ ਵੱਡੇ ਇਨਾਮਾਂ ਵਿੱਚੋਂ ਇੱਕ।
ਪਰ ਕੋਈ ਵੀ ਖਾਲੀ ਹੱਥ ਘਰ ਨਹੀਂ ਜਾ ਰਿਹਾ।
ਇਸ ਸੀਜ਼ਨ ਵਿੱਚ 11 ਮਿਲੀਅਨ ਡਾਲਰ ਤੋਂ ਵੱਧ ਇਨਾਮ ਦਿੱਤੇ ਗਏ।
ਕਈ ਲੋਕ ਸੱਚਮੁੱਚ ਮਿਲੀਅਨੇਅਰ ਬਣੇ।
ਸ਼ੋਅ 'ਤੇ ਆ ਜਾਣਾ ਤੇ ਫਿਰ ਇੱਕ ਲੱਖ ਡਾਲਰ ਲੈ ਕੇ ਘਰ ਜਾਣਾ ਵੀ ਇੱਕ ਚਮਤਕਾਰ ਹੈ।
ਅਤੇ ਮੁਕਾਬਲੇ ਵਿੱਚ ਹਿੱਸਾ ਲੈਣ ਵਾਲੇ ਹਰੇਕ ਖਿਡਾਰੀ ਨੂੰ 1,000 ਡਾਲਰ ਦਿੱਤੇ ਗਏ।
ਅਸੀਂ ਬਾਹਰ ਤਾਂ ਹੋ ਗਏ, ਪਰ ਘਰ ਜਾਂਦਿਆਂ ਕੁੱਝ ਪੈਸਾ ਤਾਂ ਮਿਲ ਗਿਆ।
ਬਹੁਤ ਧੰਨਵਾਦ।
ਅਸੀਂ 200 ਖਿਡਾਰੀਆਂ ਦੀਆਂ ਹੱਦਾਂ ਨੂੰ ਪਰਖਿਆ,
ਇਹ ਵੇਖਣ ਲਈ ਕਿ ਉਹ ਕਿੰਨਾ ਦੂਰ ਜਾ ਸਕਦੇ ਹਨ।
ਤਾਂ ਕਿ ਬੀਸਟ ਗੇਮਜ਼ ਦੀ ਹਿਸਟਰੀ ਵਿੱਚ ਆਪਣਾ ਨਿਸ਼ਾਨ ਛੱਡ ਸਕਣ।
ਹਾਂ!
ਮੋਨਿਕਾ ਅਤੇ ਜਿਮ ਆਪਣੇ ਪਰਿਵਾਰ ਨਾਲ ਮਿਲ ਕੇ ਇਸ ਸੀਜ਼ਨ ਦੀਆਂ ਆਪਣੀਆਂ
ਕਾਮਯਾਬੀਆਂ ਸਾਂਝੀਆਂ ਕਰ ਸਕੇ।
ਤੁਹਾਨੂੰ ਆਪਣੇ ਪਰਿਵਾਰਾਂ ਲਈ ਕੁਝ ਜਿੱਤਣਾ ਹੀ ਪੈਣਾ ਹੈ।
ਅਤੇ ਜੇਟੀ ਵੀ ਆਪਣੇ ਘਰ ਲਈ ਇੱਕ ਸਰਪ੍ਰਾਈਜ਼ ਲੈ ਕੇ ਜਾ ਰਿਹਾ ਸੀ।
126 1,000,000 ਡਾਲਰ
ਇੱਕ ਮਿਲੀਅਨ ਡਾਲਰ!
ਅਤੇ ਨਿਕ ਆਪਣੀ ਮਾਂ ਲਈ।
ਮੈਂ ਕੁੱਲ ਮਿਲਾ ਕੇ 340,000 ਡਾਲਰ ਤੋਂ ਵੀ ਵੱਧ ਜਿੱਤ ਲਏ।
ਓਹ ਨਹੀਂ, ਕੀ ਵਾਕਈ? ਮੈਨੂੰ ਤੇਰੇ 'ਤੇ ਮਾਣ ਹੈ!
ਅਤੇ ਬ੍ਰੈਟ, ਆਪਣੀ ਮੰਗੇਤਰ ਲਈ।
ਤੇ ਇਸ ਤਰਾਂ ਮੈਂ ਤੀਜੇ ਨੰਬਰ 'ਤੇ ਆਇਆ, ਅਤੇ ਮੈਂ 1.2 ਮਿਲੀਅਨ ਡਾਲਰ ਜਿੱਤਿਆ।
ਸੱਚੀਂ ਰੱਬਾ, ਇਹ ਤਾਂ ਕਮਾਲ ਹੈ!
ਅੰਤ ਵਿੱਚ, ਇਹ ਖਿਡਾਰੀ ਤਾਕਤ, ਦਿਮਾਗ,
ਇਮਾਨਦਾਰੀ, ਭਰੋਸੇ ਅਤੇ ਦੋਸਤੀ 'ਤੇ ਟਿਕੇ ਰਹੇ,
ਤਾਂ ਜੋ ਇਸ ਗੇਮ ਤੋਂ ਜ਼ਿੰਦਗੀ ਬਦਲ ਦੇਣ ਵਾਲਾ ਪੈਸਾ ਲੈ ਕੇ ਜਾ ਸਕਣ।
ਸੀਜ਼ਨ ਦੋ ਜਿੱਤਣ 'ਤੇ ਮੁਬਾਰਕਾਂ!
ਮੈਂ ਹੁਣੇ ਪੰਜ ਮਿਲੀਅਨ ਡਾਲਰ ਜਿੱਤ ਲਏ!
ਮਜ਼ਾ ਆ ਗਿਆ!
ਸ਼ੋਅ ਦੇਖਣ ਲਈ ਧੰਨਵਾਦ।
ਮੈਨੂੰ ਬੇਸਬਰੀ ਨਾਲ ਇੰਤਜ਼ਾਰ ਹੈ ਕਿ ਤੁਸੀਂ ਸੀਜ਼ਨ ਤਿੰਨ ਬਾਰੇ ਕੀ ਸੋਚਦੇ ਹੋ। ਉੱਥੇ ਮਿਲਦੇ ਹਾਂ।
-ਜੇ ਮੈਂ ਤੈਨੂੰ ਦੱਸਾਂ ਕਿ… -ਰੋਣਾ ਨਹੀਂ!
ਮੈਂ ਆਖ਼ਿਰ ਤੱਕ ਪਹੁੰਚ ਗਿਆ ਤੇ
ਮੈਂ 'ਬੀਸਟ ਗੇਮਜ਼' ਸੀਜ਼ਨ ਦੋ ਦਾ ਚੈਂਪਿਅਨ ਹਾਂ।
ਬੱਸ ਕਰ।
ਤੇ ਮੈਂ 5.1 ਮਿਲੀਅਨ ਡਾਲਰ ਜਿੱਤ ਲਏ।
-ਨਹੀਂ! ਯਕੀਨ ਨਹੀਂ ਹੋ ਰਿਹਾ! -ਹਾਂ!
ਝੂਠ ਨਾ ਬੋਲ!
-ਕੀ ਸੱਚ ਕਹਿ ਰਿਹਾ ਹੈ? -ਹਾਂ ਸੱਚ। ਮੈਂ ਜਿੱਤ ਗਿਆ।
ਹਾਏ ਓ ਰੱਬਾ!
ਅਸੀਂ ਰਿਟਾਇਰ ਹੋ ਕੇ ਬੱਚਿਆਂ ਨਾਲ ਹੋਰ ਸਮਾਂ ਬਿਤਾ ਸਕਦੇ ਹਾਂ।
ਕੋਈ ਖਿਡਾਰੀ ਬਾਕੀ ਨਹੀਂ
ਹਾਏ ਓ ਰੱਬਾ!
ਮਿਸਟਰ ਬੀਸਟ
ਸਬਟਾਈਟਲਾਂ ਦਾ ਅਨੁਵਾਦ: ਸ਼ਿਵ ਦੇਵ ਸਿੰਘ